সৰগ চোৱাৰ মন – সদানন্দ ভূঞা – ফটাঢোল\nসৰগ চোৱাৰ মন – সদানন্দ ভূঞা\nবোলো ৰাইজসকল, আপোনাসৱে শুলেই নেকি? শুলে যদি আমনি নকৰোঁ আৰু ন। কি ক’লে? নাই শুৱা। তেন্তে আৰম্ভ কৰিয়েই দিওঁ ন। নিশাও বহুত হ’ল। মানে আচল কথাটো হ’ল… অমুকাৰ সৰগখন চোৱাৰ বৰ হেঁ‌পাহ। এদিনৰ বাবে হ’লেও সৰগখন চোৱাৰ দুৰ্বাৰ হেঁ‌পাহ। সৰুৰে পৰা এইটো হেঁ‌পাহে মোক বৰকৈ আমনি কৰি আছে। আশা-নিৰাশাৰ মাজত বহুতো হেঁ‌পাহ পুৰণ হ’ল। পিছে আজিকোপতি সৰগ চোৱাৰ হেঁ‌পাহ পুৰণ নহ’ল। কিমান দুখ, কিমান হা-হুমুনিয়াহ বুকুত কঢ়িয়াই লৈ ফুৰিছোঁ আপোনালোকে কি বুজিব? নাপাই দেই নাপাই, ইমান কাঠচিতীয়া কঠুৱা হ’ব নাপায়। এই হেঁ‌পাহ দুৰ্বাৰ কিয় নহ’ব কওঁকচোন? সৰুতে ককা-আইতাৰ মুখেৰে সৰগৰ বিষয়ে কিমান ৰসাল বৰ্ণনা শুনিলোঁ। তাৰপিছত মা-দেউতাৰ পৰা সৰগৰ গুণ-গান শুনিলোঁ। ইয়াৰোপৰি সকলোৱে দেখোন সৰগখনক সুখৰ ঠাই বুলিয়েই কয়। জীয়াই থকা দিনকেইটাতেই ইমান দুখ-বেদনা, তাতে আকৌ মৃত্যুৰ পিচত নৰকৰ জ্বালা-যন্ত্ৰনা। কায়-মনোবাক্যে কোনে বাৰু এনেকুৱা হোৱাতো কামনা কৰে কওঁকচোন বাৰু। সৰগত হেনো পূন্যৱান লোকসকলেহে প্ৰৱেশ কৰিব পাৰে আৰু সৰগৰ বাসিন্দা হয়। জীৱনত জীয়াই থকা দিনকেইটাত কেনেবাকৈ সৰগখন চাব পাৰিলোঁ হয়, তেন্তে নিজকে পূণ্যৱান বুলি নিশ্চিত হ’ব পাৰিলোঁ হয়। কিন্তু কি কৰিম, ফুটা কপাল। শুনিছোঁ সৰগতহে বোলে পাৰিজাত ফুল ফুলে। পাৰিজাত ফুলৰ সুগন্ধ আৰু সুৱাসে বোলে সৰগখন আমোল-মোলাই ৰাখে। তাৰে যদি এপাহ পাৰিজাত ফুল আনি অমুকাৰ শ্ৰীমতীক দিব পাৰিলোঁ হয়… দেহি ঐ, কিমান যে আনন্দ পালে হয়। কেতিয়াবা তেওঁৰ সন্মুখত পকেটৰ পৰা মানিবেগটো উলিয়ালে যিমান আনন্দ পায়, তাতকৈ এখুদমান বেছি আনন্দ পালে হয় চাগে। পিচে কি দাল হ’ব… ভৱা কথা নহয় সিদ্ধি, বাটত আছে কণা বিধি। সৰগ চোৱাৰ হেঁ‌পাহ কিন্তু নিৰাশাবোৰে কোনোপধ্যে বাধা দিব পৰা নাই। বয়স হ’ব পাৰে, হেঁ‌পাহবোৰ কিয় মৰহিব দিমহে? মই শংকৰ-মাধৱৰ জন্মভূমি অসমৰেই সন্তান। তেৰাসৱে কীৰ্তন ঘোষা নামঘোষাত ইমান সুন্দৰকৈ সৰগৰ বৰ্ণনা দি গৈছে। অমুকাই সেইবোৰ পঢ়ি-শুনি সৰগ চোৱাৰ হেঁ‌পাহ জাগি নুঠিব নেকি, আপোনালোকেই কওঁকচোন।\nযদি কেতিয়াবা কেনেবাকৈ জীয়াই থকা দিনকেইটাত সৰগ চাবলৈ সৌভাগ্যৱান হওঁ তেন্তে প্ৰথমতে সৃষ্টিকৰ্তা ব্ৰহ্মাদেৱৰ চৰণত আঁঠু ল’ম। তেখেতৰ কৃপাতেই জানো অমুকাই চিৰ বিনন্দীয়া চিৰ সেউজীয়া অসমী আইৰ বুকুত জন্ম লাভ কৰা নাছিলোঁ? তেখেতৰ কৃপাতেই আজি ‘চিৰ চেনেহী, ভাষা জননী’ৰ মহান সাধক ফটাঢোলৰ এজন সদস্য হোৱাৰ সৌভাগ্য জানো অমুকাৰ হোৱা নাই? তেখেতক পৰজনমতো যেন অমুকাক অসমী আইৰ সন্তান হিচাবে এই বিনন্দীয়া ধৰালৈ মনুষ্য হিচাবে পঠিয়াই দিয়ে তাৰবাবে কাকুতি কৰিম। ইয়াৰ অন্যথা মৃত্যুৰ পিচত ফটাঢোল কেনেকৈ বজাম বাৰু আপোনালোকেই কওঁকচোন। ব্ৰহ্মাদেৱক সাক্ষাৎ কৰাৰ পিছত অমুকাই পালনকৰ্তা বিষ্ণুদেৱক সাক্ষ্যাৎ কৰিম। তেখেতৰ শ্ৰীচৰণত সাষ্টাংগে প্ৰণিপাত কৰি ক’ম… হে প্ৰভু, ফটাঢোলৰ মই এজন সাধাৰণ সদস্য। এজন সাধাৰণ সদস্য হিচাবে ফটাঢোলৰ গুণ-গৰিমাসমূহ তেখেতৰ আগত ব্যক্ত কৰিম আৰু ফটাঢোল যাতে দীৰ্ঘায়ু হয় তাৰবাবে তেখেতৰ শ্ৰীচৰণ যুগলত ধৰি আশীৰ্বাদ বিচাৰিম। তাৰপিছত বাবা ভোলানাথৰ ওচৰলৈ গৈ আঠু লৈ ক’ম… হে বাবা ভোলানাথ, আজি মোৰ পৰম সৌভাগ্য। আপোনাসৱৰ দৰ্শন আৰু আশীষত অমুকাৰ জীৱন ধন্য হ’ল। প্ৰভু, কৰযোৰে এটি নিবেদন। অমুকাক শতায়ু গৰকা আশীৰ্বাদ দিয়ক। যাতে এশ বছৰলৈ অমুকাই বিৰামহীন ভাবে ফটাঢোল বজাব পাৰোঁ। তেখেতৰ পৰা বৰ লৈ পাৰিলে তেখেতৰ অনুমতি লৈ আমাৰ ফটাঢুলীয়া কেইজনমানৰ বাবে মনিপুৰীয়া ভাং অলপমান আনিব পাৰোঁ তাৰবাবেও যৎপৰোনাস্তি চেষ্টা চলাম। তেখেতক সাক্ষাৎ কৰাৰ পিচত আইমাতৃ লক্ষ্মীদেৱীৰ শ্ৰীচৰণ যুগলত সাৱটি ধৰিম। তেখেতৰ হস্তযুগলত থকা কলহটোৰ পৰা অহৰ্নিশে নিগৰি থকা ধন-বিত কিঞ্চিতমান যাতে অমুকাক দিয়ে তাৰবাবে কাকুতি-মিনতি কৰিম। আপোনালোকে চাগে ভাৱিছে ধন-বিত কেৱল অমুকাৰ সংসাৰৰ বাবেহে বিচাৰিম। ইহ্ অমুকা ইমান পেটকপটীয়া নহয় দিয়ক। ফটাঢোলৰ প্ৰীতি সন্মিলন, প্ৰীতি বনভোজ, বাৰ্ষিক অধিবেশন আদিত আপোনালোকতকৈও সৰহকৈ দি দিম। ইয়াৰ পিছত আই সৰস্বতীক সাক্ষাৎ কৰিম। তেখেতৰ শ্ৰীচৰণ যুগলত প্ৰণিপাত কৰি মোৰ মনৰ দুখবোৰ ইনাই-বিনাই কান্দি কান্দি প্ৰকাশ কৰিম। সকলোবোৰ কথা খুলাখুলিকৈ ক’মেই, গম পাব তেতিয়া। প্ৰত্যেক মাহতে চম্পাসকল আৰু প্ৰশাসকমণ্ডলীয়ে আলোচনীখনৰ বাবে কুটুৰি কুটুৰি লিখনি বিচাৰিব আৰু ৰিজাল্ট দিওঁতে প্ৰত্যেক মাহতে তৃতীয় বিভাগত উত্তীৰ্ণ। এক তাৰিখ দুই তাৰিখ বাদেই তিনি তাৰিখে বেলি ডুবাৰ সময়তহে মোৰ লিখনিবোৰ দেখা দিয়ে। সকলোৱে মোক গেজু কৰে। সেইবাবে তেখেতৰ ওচৰত আশীৰ্বাদ বিচাৰিম… হে মাতৃ, আপোনাক মই সকলো কথা খুলি ক’লোঁ । এই তিনি সংখ্যাটো হজম নোহোৱা হৈছে আৰু অসহ্যকৰ হৈ পৰিছে। আপুনি এনেকুৱা আশীৰ্বাদ দিয়ক, মই যাতে প্ৰতি মাহতে এক সংখ্যাটোহে দেখি পাঁও। ইয়াৰ পিছত মা দুৰ্গা আৰু মা কালীক সাক্ষাৎ কৰিবলৈ ভয় লাগিলেও মই তেখেতসকলক সাক্ষাৎ কৰিবই লাগিব। কাৰণ আই অসমীৰ বুকুত আজি বহুদিনৰ পৰা বহু পাষণ্ডই অসমীৰ আইৰ মান-অভিমান ধুলিস্যাৎ কৰি অসমী আইৰ বুকুতে টিঘিলঘিলাই আছে। কোনোবাই ‘চলো পাল্টাই’ কোনোবাই ‘মিঞা কবিতা।’ উফ অসহ্য, এনে দেশদ্ৰোহীবোৰক ধ্বংস কৰিবলৈ অসমী আইক ৰক্ষা কৰিবলৈ মা দুৰ্গা আৰু মা কালীৰ আৱিৰ্ভাৱ নিত্যান্তই প্ৰয়োজন হৈ পৰিছে। সেয়েহে অসমী আইক ৰক্ষা কৰিবলৈ তেখেতসকলক কাকুতি-মিনতি কৰিম। পাৰিলে আই সীতা মাতাক এবাৰ চোৱাৰ হেঁ‌পাহকণো নথকা নহয়। শুনিছোঁ সৰগৰ ৰজা ইন্দ্ৰ দেৱতাৰ ৰাজ নৰ্তকী উৰ্বশী, মেনকা, ৰম্ভা বোলে অতীব সুন্দৰী নৃত্য-নৰ্তকী। তেখেতসকলৰ দৰিশণতো নয়ন যুগলক সাৰ্থক কৰাৰ হেঁ‌পাহ এটা গুপুতে পুহি নৰখা নহয়। কি ক’লে? তেখেতসকল এতিয়া বুঢ়ী হ’ল। এইষাৰ কথা কোনে ক’লে বাৰু? হেৰি আপোনালোকে মোক কি এতিয়াও চফল ডেকা বুলিয়েই ভাৱি আছে। হেৰি বয়স হ’ল বুজিছে, বয়স হ’ল। বয়স অনুপাতেহে হেঁ‌পাহকন সাৱটি লৈ আশাৰ সপোন দেখি আছোঁ। আৰু শুনক, এই অজামিলটোক যদি লগ পাওঁ… প্ৰথমতে এটা কাণতলীয়া চৰ সোধাম আৰু তাৰপিছতহে কথা পাতিম। হেৰৌ মহাপাপী, গোটেই জীৱনটোৱেই পাপ কৰি কৰি মহাপাপত ডুব গ’লি। মৰিবৰ সময়ত পুতেৰ নাৰায়ণৰ নাম লৈ একেঢাপে সৰগ পালিহি। হেৰৌ আমাৰ অসমৰ ভকত-বৈষ্ণৱসকলে দিনে-নিশাই নাৰায়ণৰ নাম লৈ লৈ আজিলৈকে কোনো এজনেও সৰগ নাপালেহি। অন্যায়, এয়া সৰগৰ নাৰায়ণৰ ঘোৰ অন্যায় অবিচাৰ। পিছে যিয়েই নহওঁক অমুকাই নিগাজিকৈ সৰগত থকাৰ হাবিয়াসকণ কৰা নাই দেই। মাত্ৰ এদিনৰ বাবেহে সৰগখন চোৱাৰ হেঁ‌পাহকন কৰিছোঁ। কিন্তু অগত্যা অজামিলৰ দৰে ময়ো যদি সৰগত নিগাজিকৈ থাকিবলগীয়া হয় তেন্তে কি কৰিম? অকলে জানো সৰগত থকা সম্ভৱ। অচিন ঠাই, কেনেকৈ থাকিম। নিৰুপায় হৈ যদি অমুকা সৰগতে নিগাজিকৈ থাকিবলগীয়া হয় তেন্তে হেমন্ত কাকতি, সোমেশ্বৰ বৰা, অতুল নাথ, অভিজিত দত্ত, ভবেন মহন্ত, অভিজিত কলিতা আৰু মিনতি মহন্ত বাইদেউকো যাতে সৰগতে স্থান দিয়ে তাৰবাবে ভগৱান ব্ৰহ্মা, বিষ্ণু আৰু মহেশ্বৰক অনুনয়-বিনয় কৰি কাকুতি-মিনতি কৰিম। অৱশ্যে হেমন্ত কাকতিৰ সংগ ভালপোৱাসকলে অমুকাক কিছু মাননী আগবঢ়াই অৱগত কৰিলে তেখেতসকলৰ বাবেও নিশ্চয়কৈ প্ৰাৰ্থনা জনাম। সৰগত নতুনকৈ মোবাইল সংযোজনৰ ব্যৱস্থা কৰাম। আমি কেইজনে মিলি নতুন এটা হাস্য-ব্যংগ গোট খুলিম। সৰগতো অসমীয়া ভাষাৰ প্ৰচাৰ আৰু প্ৰসাৰ বৃদ্ধি কৰিম। সৰগত অসমীয়া ভাষাই গুমগুমাই যাব। ৱাও! ভাৱিয়েই যে কি ভাল লাগিছে।\nৰাতি বিচনাত বাগৰি বাগৰি দুপৰ নিশালৈকে এইবোৰকে ভাৱি আছোঁ। গৰমৰ দিন, খিৰিকী খোলা। ৰাতি বাৰ বাজিছে, খিৰিকীৰে ভুমুকি মাৰি চাওঁতে আমাৰ ঘৰৰ দাঁ‌তিতে থকা খেলপথাৰখনত দেখিলোঁ… এটা অতি উজ্বল পোহৰ ওপৰৰ পৰা তললৈ উঠা-নমা কৰি আছে। উৎসুকতা দমাব নোৱাৰি লংপেন্ট আৰু চোলাটো পিন্ধি খেল পথাৰলৈ বুলি ওলাই গ’লোঁ। কাষলৈ গৈ দেখিলোঁ বহু দূৰ দিগন্তৰ পৰা নামি আহি পৰিছে এদাল সোনৰ জখলা। কি সুন্দৰ জখলা জখলাৰ চিকমিকনিত খেলপথাৰখন পোহৰাই তুলিছে। ইমান পোহৰ পৰাৰ পিছতো মোৰ বাহিৰে খেল পথাৰখনত কোনো নাই। তাৰমানে এয়া কেৱল মইহে দেখিছোঁ। উফ ৰক্ষা, ইমানদিনে পুহি ৰখা মোৰ মনোবাঞ্চা আজি সফল হোৱাৰ পথত। ভগৱানে মোৰ প্ৰাৰ্থনা শুনি সৰগলৈ যাবলৈ বুলি এই সোণৰ জখলাডাল পেলাই দিছে। কিয় নকৰিব… ভক্ত সদায় ভগৱানৰ অধীন। ভগৱন্তই সদায় ভক্তৰ মনোবাঞ্চা পূৰণ কৰিবই। সেয়া নিৰ্ভৰ কৰে ভক্তৰ ধৈৰ্য্যৰ ওপৰত। ধৈৰ্য্যৰ ফল সদায় মিঠা। বাৰু যিয়েই নহওঁক সুযোগ পাইছোঁ যেতিয়া সুযোগৰনো অপচয় কিয় কৰোঁ। নাজানোহো আৱাহন, নাজানোহো বিসৰ্জন বুলি জখলাডালত ভৰি দিলোঁ। কি আচৰিত, মৈ হেন জখলা এডালত বগাবলৈ ভয় কৰা অমুকাই ইমান খৰকৈ কেনেকৈ এই জখলাডাল বগাই আছোঁ বাৰু? বগাই আছোঁ বগাই আছোঁ… এয়া চন্দ্ৰটো মোৰ কাষেৰে পাৰ হৈ গ’ল। বগাই আছোঁ বগাই আছোঁ… এয়া এইমাত্ৰ বুধ গ্ৰহ পাৰ হ’লোঁ। এইয়া শুক্ৰ গ্ৰহও পাৰ হ’লোঁ। বগাই আছোঁ বগাই আছোঁ… এইয়া পৃথিৱীখনো পাৰ হ’লোঁ। এইয়া মংগল গ্ৰহও পাৰ হ’লোঁ। হেই হেই হেই… উস ৰক্ষা। অলপতে বৃহস্পতি গ্ৰহৰ খুন্দা খাওঁ। আটাইতকৈ ডাঙৰ গ্ৰহটোৰ খুন্দা খোৱা হ’লে অমুকাৰ অৱস্থা কি হ’লহেঁতেন বাৰু? আপোনালোকে হাত তালি বজাই কিৰিলি পাৰি চিঞৰ-বাখৰ কৰাটো অলপ কম কৰকচোন। ময়ো জানো, আপোনালোকে মোক উৎসাহ আৰু সাহস দি আছে। আপোনালোকৰ উৎসাহতে খৰধৰকৈ বগাবলৈ গৈ… থু থু থু ভাল বাচিলোঁ দেই। বিৰাট ভয় খালোঁ দেই। ভয় খালেও উপাই নাই। সৰগলৈ বুলি যাত্ৰা কৰি আছোঁ ভাই। এয়া তিনিটা আঙুঠিৰে থকা শনি গ্ৰহটো পাৰ হ’লোঁ। হে শনি বাবা, তোমাৰ কোপ দৃষ্টি দি মোৰ আশাত চেঁ‌চা পানী নাঢালিবা প্ৰভু এয়া ইউৰেণাচ পাৰ হ’লোঁ, এয়া নেপচুন পাৰ হ’লোঁ। এয়া সৌটো প্লুটো। প্লুটো পাৰ হ’লেই সৰগৰ সোণ খচোৱা গেটখন দেখা পাম। এক দিৱস এক ৰাত্ৰি বগাব পাৰিলেই সৰগলৈ সোমোৱা গেটখন পাম। ৰ’বচোন ৰ’ব, আপোনালোকে বৰকৈ হাই-হুলস্থুল নকৰিব। কিবা এটা শুনিছোঁ মই। ৰিণিকি ৰিণিকি বহু দূৰৰ পৰা মাত এটি ভাহি আহিছে। হয় হয়, ঠিকেই শুনিছোঁ মই। সেয়া মোৰ শ্ৰীমতীৰ মাত। “হেৰি, শুনিছেনে। ধেৎতেৰি, কিবা শুভ কামত ওলাই আহিলে পত্নীসকলে পতিবোৰক পিছফালৰ পৰা কিয় মাত লগাই দিয়ে বাৰু। বৰ অশান্তি কৰি মাৰেহে। গোটেই সংসাৰখনৰ দ্বায়িত্ব সুচাৰুৰূপে শৃংখলাভাৱে চলাই নিবা তাৰপিচত শুনিবা তেওঁলোকহে সৰ্বজান্তা। আমি পতিবোৰ ধোদৰ পচলা, একো নাজানো। এলেহুৱা, অকৰ্মন্য, বহি খোৱা, অবোধ বালক। সেয়া মৰতীজনীয়ে আকৌ চিঞৰিছে দেখিছেনে। হেৰি শুনিছেনে, কত আছে হঞে। ধেই জীৱন, ক’ত আৰু সৰগলৈ যাবা। নামিয়েই যাওঁ আৰু। নহ’ব, এই জনমত সৰগ চোৱা নহ’ল আৰু। চেহ ইমান আশা কৰিছলোঁ সৰগখন চাম। সেয়া মোৰ ছোৱালীজনীয়ে মাকক চিঞৰি কৈছে… মা, দেউতা বাথৰুমতো নাই টয়লেটটো নাই। হেৰৌ মৰাহঁত, তহঁতে কেলেই ইমান হামৰাও কাঢ়ি মৰিছ ঐ। গৈ আছোঁ, গৈ আছোঁ। ঘৰত থাকিলেতো গোটেইসোপাই শান্তি নিদিয়তো নিদিয়ই, বাহিৰলৈ অলপ ওলাই আহিলেও শান্তি নিদিয়। সেয়া এইবাৰ আকৌ বাৰাণ্ডাৰ পৰা মাকক টেটুফালি চিঞৰি কৈছে… মা, দেউতা শাকনিবাৰীতো নাই। উফ ৰাম, এই কেইটাই গৈ নোপোৱালৈকে কেনেকুৱাখন কৰিছে চা। হাৰে আহি আহিচোন মই চন্দ্ৰ গ্ৰহ পালোঁহি। সেয়া আকৌ শ্ৰীমতীৰ মাত… এই মানুহটোৰ পৰা উপাই নাই আৰু। ক’ত মৰিবলৈ যায় জানো? আহক আজি, দিম এসেকা। এইষাৰ শুনি ভয়ে ভয়ে তললৈ আমাৰ ঘৰলৈ চাই দেখোঁ… এওঁৰ হাতত বেলনা মাৰডাল।। খপজপকৈ নামিবলৈ লওঁতে জখলাৰ পৰা হাত দুখন এৰা খাই মই গুলি অহাদি তললৈ উৰি উৰি আহি আছোঁ। মই এইবাৰহে একেবাৰে চেটেপ। আ আ আ আ আ ধুপুচ। এওঁ ধহমহকৈ বিচনাৰ পৰা উঠি… হেৰি কি হ’ল আপোনাৰ? মইয়ো ভয়তে চকু দুটা মোহাৰি মোহাৰি চাওঁ… অমুকা বিচনাৰ তলত ধাপলাং। হে হৰি, তাৰমানে ইমান সময় অমুকাই সপোনহে দেখি আছিলোঁ। এওঁ বিচনাৰ পৰা নামি… হেৰি আপুনি দুখ-চুখ কৰবাত পালে নেকি? আৰু ফটাঢোল কৰক, ফটাঢোল কৰি কৰি আজেবাজে সপোনবোৰ দেখি থাকক। সেইকাৰণে অমুকীয়ে সদায় সদায় ফটাঢোল নবজাবলৈ সকিয়াই থাকোঁ। নাই তেওঁৰ কথাহে কথা, অমুকীৰ কথা ক’ত শুনিব। পাইছে মছলাটো কওঁকচোন কি সপোন দেখিছিলে? মই পৰাৰ পৰা উঠি বিচনাত বহি লৈ… নাই দেখাহে সপোন। বাগৰ সলাওঁ‌তে লুটি খাই পৰিলোঁ নেকি? সপোনৰ কথা কিয় ক’ম? নকওঁ। ক’লে যিখনহে হাই ঐ বি ঐ কৰিব, আপোনালোকে কি বুজিব? সপোনৰ কথা কোৱা হ’লে… শ্ৰীমতীৰ সুন্দৰ মুখৰ সুন্দৰ বচন… “কি ক’লে? আপুনি অকলে সৰগলৈ বুলি যাব ওলাইছিলে। মইনো আপোনাৰ কোনটো পানী খোৱা পুখুৰীত বিহ ঢালিছিলোঁ হঞে। আপুনিতো মোকো লগ ধৰিব পাৰিলে হয়। আজিলৈকে পিতাইৰ ঘৰৰ বাহিৰে বেলেগ ক’ৰবালৈ আপুনি ফুৰাবলৈ নি পাইছে। ক’ত নিব? বান্দী খাটিবলৈহে আপোনাৰ লগত সংসাৰ কৰিছোঁ। ইমান কাঠচিতীয়া হ’ব নাপাই দেই, মহাপাপে চুব।” … এনেকুৱাই আৰু।\nহেঃ হেঃ হেঃ… সৰগলৈ যাবলৈ নাপালে কি হ’ব? সপোনতে হ’লেও সৰগলৈ যোৱা সোণৰ জখলাডাল বগাব পাৰিলোঁ… নে কি কয়?\n« সাধুকথা : এটি আলোচনা – ববিতা শৰ্মা\nবিৱিও চে পাংগা মেহেংগা পৰেগা – কমল তালুকদাৰ »\nভাল লাগিল দাদা। সৰগলৈ ময়ো এপাক মাৰিম কেতিয়াবা।


চন্দনা গোস্বামী - অসমীয়া ৱিকিপিডিয়া\n১৮ নৱেম্বৰ, ১৯৬৯\nভৰত চন্দ্ৰ মিশ্ৰ ভাগৱতী (পিতৃ)\nবাসন্তী দেৱী (মাতৃ)\nচিত্ৰালী গোস্বামী (জন্ম: ১৯৯৮)\nসাহিত্য অকাডেমি বঁটা (২০১২)\nচন্দনা গোস্বামী (ইংৰাজী: Chandana Goswami, জন্ম: ১৮ নৱেম্বৰ, ১৯৬৯ চন) অসমীয়া ভাষাৰ এগৰাকী ঔপন্যাসিক। উদীয়মান ঔপন্যাসিক হিচাপে চন্দনা গোস্বামী অসমৰ সাহিত্য জগত‍ত বিশেষভাৱে পৰিচিত।[উদ্ধৃতিৰ প্ৰয়োজন] তেওঁৰ প্ৰথম সাহিত্য সৃষ্টি ‘পাটকাইৰ ইপাৰে মোৰ দেশ’ নামৰ বুৰঞ্জীমূলক উপন্যাসখনৰ বাবে ২০১২ চনত ভাৰত চৰকাৰ প্ৰদত্ত সাহিত্য অকাডেমি বঁটা লাভ কৰিবলৈ সক্ষম হয়। জীৱনৰ প্ৰথমখন প্ৰকাশিত গ্ৰন্থ‍তে সাহিত্য অকাডেমি বঁটা লাভ কৰা চন্দনা গোস্বামী অসমৰ প্ৰথমগৰাকী সাহিত্যিক।\n4 চাকৰি কাল\n১৯৬৯ চনৰ ১৮ নৱেম্বৰত গুৱাহাটীত চন্দনা গোস্বামীৰ জন্ম হয়। তেওঁৰ পিতৃ‍ৰ নাম আছিল ভৰত চন্দ্ৰ মিশ্ৰ ভাগৱতী, মাতৃৰ নাম আছিল বাসন্তী দেৱী। তেওঁৰ পিতৃ গহপুৰ‍ৰ ছয়দুৱাৰ মহাবিদ্যালয়ৰ অধ্যক্ষ আৰু মাতৃ ছয়দুৱাৰ মহাবিদ্যালয়ৰে শিক্ষা বিভাগৰ প্ৰবক্তা আছিল।\nপিতৃ-মাতৃ‍ৰ কৰ্মভূমি গহপুৰত অৱস্থিত গহপুৰ আদৰ্শ প্ৰাথমিক বিদ্যালয়ত ১৯৭৩ চনত চন্দনা গোস্বামীয়ে শৈক্ষিক জীৱনৰ পাতনি মেলে। ইয়াৰ পাছত গহপুৰ ছোৱালী উচ্চ মাধ্যমিক বিদ্যালয়ৰ পৰা ১৯৮৩ চনত প্ৰৱেশিকা পৰীক্ষাত উৰ্ত্তীৰ্ণ হয়। সেই বছৰ‍তে কটন কলেজত উচ্চতৰ মাধ্যমিক কলা শাখাত নামভৰ্তি কৰি ১৯৮৫ চনত উৰ্ত্তীৰ্ণ হয়। কটন কলেজৰ পৰাই অৰ্থনীতি মূল বিষয় হিচপে লৈ ১৯৮৮ চনত স্নাতক ডিগ্ৰী লাভ কৰে। ইয়াৰ পাছত গুৱাহাটী বিশ্ব‍বিদ্যালয়ৰ পৰা ১৯৯২ চনত অৰ্থনীতি বিষয়ত স্নাতকোত্তৰ ডিগ্ৰী লাভ কৰে।\n১৯৯২ চনত গুৱাহাটীৰ চেনিকুঠীৰ বাসিন্দা ৰাজীৱ গোস্বামীৰ লগত চন্দনা গোস্বামী বিবাহপাশত আবদ্ধ হয়। ৰাজীৱ গোস্বামী পেছাত এগৰাকী উদ্যোগী ত‍থা ব্যৱসায়ী। তেওঁলোকৰ এগৰাকী কন্যা সন্তান চিত্ৰালী গোস্বামী (জন্ম: ১৯৯৮)।\nচন্দনা গোস্বামীয়ে পোনপ্ৰথমে গুৱাহাটীৰ সন্দিকৈ ছোৱালী মহাবিদ্যালয়ত প্ৰবক্তাৰূপে যোগদান কৰে। পাচলৈ তেওঁ গুৱাহাটী বিশ্ববিদ্যালয়ত অৰ্থনীতি বিভাগৰ প্ৰবক্তা হিচাপে নিযুক্তি লাভ কৰে যদিও ব্যক্তিগত কাৰণত ২০০৪ চনত চাকৰি‍ৰ পৰা অব্যাহতি লয়।\nচন্দনা গোস্বামীয়ে জীৱনৰ প্ৰথমখন গ্ৰন্থ ‘পাটকাইৰ ইপাৰে মোৰ দেশ’ এখন বুৰঞ্জীমূলক উপন্যাস। এই বুৰঞ্জীমূলক উপন্যাসখন অসমৰ মধ্য‍যুগীয় ইতিহাসৰ আধাৰত ৰচিত। তেওঁৰ দ্বিতীয়খন উপন্যাস ‘কেয়ুম্’ৰ মূল বিষয়বস্তু অসমৰ দ্বিতীয় বৃহৎ জনগোষ্ঠী মিচিংসকলৰ প্ৰব্ৰজনৰ সমস্ত কালছোৱা। দক্ষিণ চীনৰপৰা যুগ যুগ ধৰি প্ৰব্ৰজন কৰি জনগোষ্ঠীটোৱে নানানটা ঘাত-প্ৰতিঘাতৰ মাজেৰে তিব্বত হৈ কিদৰে ভাৰত ভূমিত থিতাপি লাগিছিলহি – এই সমস্ত ঘটনাৰাজি বিস্তৃ‍ত ৰূপত উপন্যাসখনত ডাঙি ধৰা হৈছে।\nপাটকাইৰ ইপাৰে মোৰ দেশ (প্ৰথম প্ৰকাশ: অক্টোবৰ ২০০৯, প্ৰকাশক: চন্দ্ৰ প্ৰকাশ, গুৱাহাটী; আই.এচ.বি.এন. 978-93-244-0566-1)\nকেয়ুম্ (প্ৰথম প্ৰকাশ: নৱেম্বৰ ২০১৩, প্ৰকাশক: চন্দ্ৰ প্ৰকাশ, গুৱাহাটী; আই.এচ.বি.এন. 978-93-244-0327-8)\nalt=|thumb|upright|চন্দনা গোস্বামীৰ হাতৰ আখৰ‍ৰ নমুনা\n২০১২ চনত 'পাটকাইৰ ইপাৰে মোৰ দেশ'ৰ বাবে সাহিত্য অকাডেমি প্ৰদত্ত অসমীয়া ভাষাত সাহিত্য অকাডেমি বঁটা\n২০১৭ চনত 'কেয়ুম্' ৰ বাবে অসম লুতাদ বাতৰি কাকত গোষ্ঠী প্ৰদত্ত অসম লুতাদ বঁটা\n↑ 1.0 1.1 "Sahitya Akademi Awards 2012" (ইংৰাজী ভাষাত). 2012. https://knowindia.gov.in/general-information/sahitya-akademi-awards-2012.php। আহৰণ কৰা হৈছে: ২৫ মে ২০২০.\n↑ 2.0 2.1 2.2 2.3 2.4 "CHANDANA GOSWAMI". নৱেম্বৰ. https://rajivkonwar100.blogspot.com/2018/11/chandana-goswami.html। আহৰণ কৰা হৈছে: ২৫ মে ২০২০.\n↑ "পাটকাইৰ ইপাৰে মোৰ দেশ আৰু ৰাজনী কুঁৱৰী". ২০১৪. http://www.xahitya.org/2014/06/14/%E0%A6%AA%E0%A6%BE%E0%A6%9F%E0%A6%95%E0%A6%BE%E0%A6%87%E0%A7%B0-%E0%A6%87%E0%A6%AA%E0%A6%BE%E0%A7%B0%E0%A7%87-%E0%A6%AE%E0%A7%8B%E0%A7%B0-%E0%A6%A6%E0%A7%87%E0%A6%B6-%E0%A6%86%E0%A7%B0%E0%A7%81/। আহৰণ কৰা হৈছে: ২৫ মে ২০২০.\n↑ "সাহিত্য অকাডেমি প্ৰাপক চন্দনা গোস্বামীক ‘অসম লুতাদ বঁটা’ প্ৰদান". ২০১৭. http://asamiya.annnews.in/index.php/asamiya/assam/news/Sahitya-Academy-award-winner-chandana-goswami-receivs-assam-lutad-award। আহৰণ কৰা হৈছে: ২৫ মে ২০২০.\n"https://as.wikipedia.org/w/index.php?title=চন্দনা_গোস্বামী&oldid=304220"ৰ পৰা অনা হৈছে\nএই পৃষ্ঠাখন ২০ অক্টোবৰ, ২০২১ তাৰিখে ০৭:২২ বজাত অন্তিম সংশোধন কৰা হৈছিল।


য়ামী গৌতমৰ গোপন বিবাহঃ | Rupaliparda.com\nয়ামী গৌতমৰ গোপন বিবাহঃ\nবি-টাউনৰ সুন্দৰী তথা জনপ্ৰিয় অভিনেত্ৰী য়ামী গৌতমৰ অনুৰাগীলৈ দুঃখবৰ। শেহতীয়াকৈ অৰ্থাৎ ৪ জুন তাৰিখে কাকো আনুষ্ঠানিক খবৰ নিদিয়াকৈয়ে বিবাহত বহে অভিনেত্ৰী গৰাকী। “উৰি” ছবিখনৰ নিৰ্দেশক আদিত্য ধৰৰ সৈতে বিবাহ পাশত আৱদ্ধ হয় অভিনেত্ৰী গৰাকী; বিবাহৰ এখন ফটো আপলোডৰ দ্বাৰা য়ামীয়ে কেপচনত এক সুন্দৰ শাৰীৰে নিজৰ প্ৰেম ব্যক্ত কৰে। তেওঁ কয় যে, “তোমাৰ পোহৰেৰে মই ভালপাবলৈ শিকিছো। পৰিয়ালৰ আশীষ শিঁৰত লৈ আজি আমি ব্যক্তিগতধৰণৰে বিবাহপাশত আৱদ্ধ হ’লো। আমাৰ বিবাহত কেৱল নিজৰ মানুহখিনিহে উপস্থিত আছিল। এতিয়া যিহেটো আমি প্ৰেম আৰু বন্ধুত্বৰ ৰাষ্টাত খোজ দিছো গতিকে এনেক্ষেত্ৰত আমাক আপোনাৰ আশীৰ্বাদৰ খুবেই প্ৰয়োজন। আপোনাৰ য়ামী আৰু আদিত্য।” বিবাহৰ পূৰ্বে য়ামীয়ে “আ থাৰ্চডে” ৰ শ্বুটিং কৰিছিল। এনেক্ষেত্ৰত অভিনেত্ৰী গৰাকীয়ে যেতিয়া অইন কাকো নজনোৱাকে বিবাহপাশত আৱদ্ধ হ’ল তেনেক্ষেত্ৰত উক্ত শ্বুটিং চলি থকা ছবিখনৰ পৰিচালক খম্বাটায়ে কমেন্টত কয় যে “এয়াহে শ্ৰেষ্ঠ চাৰ্জিকেল ষ্ট্ৰাইক”। ইয়াৰ সমান্তৰালকৈ, আন বহু অভিনেতা-অভিনেত্ৰীয়ে তেওঁলোকৰ ফটোত কমেন্ট কৰি উক্ত বিবাহিতা যুঁটিটোক শুভকামনা জ্ঞাপন কৰে।\nবলীউডৰ বিবাহ মানেই হৈছে সকলোৰে দৃষ্টি নিৱদ্ধ কৰি ৰখা এক উৎসৱ; য’ত কইনীজনীয়ে কি পিন্ধিছেৰ পৰা আৰম্ভ কৰি তেওঁলোকে কেনেকৈ ফটো উঠিছিল পৰ্যন্ত কথাই চৰ্চা লাভ কৰে সচেতন মহলত। তেনেক্ষেত্ৰত গোপনীয় ভাৱে হোৱা য়ামীৰ বিবাহখনে প্ৰত্যেকগৰাকী তেওঁৰ অনুৰাগীক আচম্বিত কৰি তুলিছিল।\nBollywood Actress Bollywood Cinema Bollywood Films Bollywood Movie Bollywood News Yami Gautam\nগীতাৱলী ৰাজকুমাৰী জীয়ৰীয়ে কঁপাইছে চচিয়েল মিডিয়া!\n“অনুৰাগ শইকীয়া দাক লগ পালো আৰু বিগত ৩ বছৰৰ পৰা মই তেওঁৰ সৈতেই কাম কৰি গৈ আছো”- অৰবিন্দ নেওগ\nমনোৰঞ্জন জগত খনত একোটা বিষয়ৰ কাৰিকৰী দিশটোৰ পৰা আৰম্ভ কৰি প্ৰায় প্ৰতিটো দিশত অসম তথা হিন্দী মনোৰঞ্জন ক্ষেত্ৰখনত সমানেই দপদপাই থকা একোজন অসমীয়াই প্ৰায় প্ৰতিটো মূহুৰ্ততে গৌৰম্বিত কৰেব জনসাধাৰণক। ৰাষ্ট্ৰীয় প্ৰেক্ষাপটত...\nএগৰাকী অভিনেতা হোৱাৰ মানসিকতাৰে সৰুৰ পৰা ডাঙৰ হোৱা বিশ্বজিৎ বৰাৰ বিষয়ে আপোনালোকে বাৰু কিমান জানে? তেওঁৰ আহিবলগীয়া বহু প্ৰত্যাশিত ছবিকেইখনে জনসাধাৰণক উৎসাহিত কৰাৰ সমান্তৰালকৈ তেওঁৰ পূৰ্বে মুক্তি প্ৰাপ্ত ছবি সমূহো...\nমহিম বৰাৰ “কাঠনিবাৰীৰ ঘাট” ৰ কাহিনীৰে টেলিফিল্মৰ মুক্তিঃ\nঅসমৰ এগৰাকী গল্পকাৰ, কবি, সাহিত্যিক তথা শিক্ষাবিদ মহিম বৰাৰ এখন জনপ্ৰিয় গল্প সংকলন “কাঠনিবাৰীৰ ঘাট” ৰ কাহিনীক কেন্দ্ৰ কৰি নিৰ্মিত একে নামৰ টেলিফিল্ম খনে ইতিমধ্যে ইউটিউবত লাভ কৰিছে মুক্তি। গল্প সংকলন খনৰ...\n“লক-ডাউন” ৰ সময়ৰে সৃষ্টি সমূহৰে অংগৰাগ পাপন মহন্তঃ সদ্যমুক্তিপ্ৰাপ্ত “শব্দ বহু দিনৰ”-\nবিগত বৰ্ষত হোৱা লক-ডাউনৰ ফালত ভিন্ন সৃষ্টিক আমি দেখিবলৈ পাইছিলো; ন-ন প্ৰতিভাৰ আৰম্ভণি আৰু বিকাশ অৱশ্যে সেই কালছোৱাতে হোৱা দেখিছিলো। ঠিক তেনেদৰে, অংগৰাগ পাপন মহন্তই সেইকেইটা দিনত কৰা নিজ সৃষ্টি সমূহ শেহতীয়াকৈ এটা এটাকৈ...\nমেঘৰঞ্জনীৰ উদ্যোগত “কথক অনলাইন ৱৰ্কশ্বপ”-\n“লক-ডাউন” অথবা মিনি “লক-ডাউন” ৰ মাজত শেহতীয়াকৈ প্ৰায় একাংশ লোকৰ জীৱন-যাত্ৰা স্তব্ধ হৈ পৰিছে; কিন্তু ইয়াৰ মাজতো একাংশ শিল্পী আছে যিয়ে এতিয়া বাট বিচাৰিছে তেওঁৰ অনুৰাগী অথবা ৰাইজৰ মাজলৈ আহি কিবা এটা...


২মাহ পিছত ক্ৰিকেট উপভোগ কৰিবলৈ ষ্টেডিয়ামলৈ যাব পাৰিব দৰ্শক! - Olympia Sports\nHomeNews২মাহ পিছত ক্ৰিকেট উপভোগ কৰিবলৈ ষ্টেডিয়ামলৈ যাব পাৰিব দৰ্শক!\n২মাহ পিছত ক্ৰিকেট উপভোগ কৰিবলৈ ষ্টেডিয়ামলৈ যাব পাৰিব দৰ্শক!\nআহিছে ভাল খবৰ। শীঘ্ৰেই ষ্টেডিয়ামৰ আসনত বহি ক্ৰিকেট উপভোগ কৰিব পাৰিব দৰ্শকে। আইপিএলৰ পিছতে অনুষ্ঠিত হ’বলগীয়া এখন মেচৰ জড়িয়তে দৰ্শকসকল ষ্টেডিয়ামলৈ আহিব পাৰিব। যদিও কৰ’না মহামাৰীৰ সংক্ৰমণৰ বাবে ডুবাইত বিভিন্ন সুৰক্ষা ব্যৱস্থাৰ মাজেৰে আইপিএল অনুষ্ঠিত কৰিবলৈ আগবাঢ়িছে তথাপিও তাত কৰ’নাৰ বাবেই দৰ্শকৰ উপস্থিতি শূন্য কৰা হৈছে।\n২ মাহৰ পিছত ভাৰতে অষ্ট্ৰেলিয়া ভ্ৰমণ কৰাৰ কথা। সকলো ঠিকেই থাকিলে ভাৰতীয় দলে অষ্ট্ৰেলিয়া ভ্ৰমণৰ সময়ছোৱাতে দৰ্শকসকল ষ্টেডিয়ামলৈ আহিব পাৰিব। অষ্ট্ৰেলিয়াৰ ভিক্টোৰিয়া ৰাজ্যৰ চৰকাৰে এনে এক পদক্ষেপেই লবলৈ আগবাঢ়িছে। ভিক্টোৰিয়া ৰাজ্যৰ প্ৰশাসনৰ মুৰব্বী ডেনিয়েল এণ্ড্ৰিউজে এই বিষয়ত কয় যে, তেওঁলোকে মেলবৰ্ণত ভাৰতীয় দলৰ বিপক্ষে বক্সিং ডে’ টেষ্টত দৰ্শকক ষ্টেডিয়ামলৈ আহিবলৈ অনুমতি দিবলৈ ক্ৰিকেট অষ্ট্ৰেলিয়াৰ লগত কথা পাতিছে।\nভিক্টোৰিয়াৰ প্ৰধানমন্ত্ৰীগৰাকীয়ে পুনৰ কৈছে যে, তেওঁলোকৰ চৰকাৰে ক্ৰিকেটৰ উপৰিও অষ্ট্ৰেলিয়ান অপেন গ্ৰেণ্ড শ্লাম টেনিছ অনুষ্ঠিত কৰাৰ সময়তো দৰ্শকৰ উপস্থিতি সুনিশ্চিত কৰিবলৈ টেনিছ অষ্ট্ৰেলিয়াৰ লগত কথা পাতিছে।\nএণ্ড্ৰিউজে কয়, ষ্টেডিয়ামলৈ দৰ্শক অহাৰ পূৰ্বে আমি বহু কথাই নিশ্চিত কৰিব লাগিব। আমি চাব লাগিব দৰ্শকৰ সুৰক্ষিত সংখ্যা কিমান হ’ব। এই সময়ত এইটো কোৱা সম্ভৱ নহ’ব যে কিমান সংখ্যক দৰ্শক আহিলে সকলো সুৰক্ষিত হৈ থাকিব। আমি অধিকতকৈ অধিক দৰ্শক হোৱাটো আশা কৰোঁ। অৱশ্যে সকলো সুৰক্ষিত হোৱাকৈ।\nইফালে ভিক্টোৰিয়াৰ প্ৰধানমন্ত্ৰীৰ এনে মন্তব্যৰ বিপৰীতে আকৌ ৰাজ্যখনত দিনক দিনে বৃদ্ধি পোৱা কৰ’না সংক্ৰমণৰ ঘটনাৰ বাবে প্ৰতিবছৰে ২৬ ডিচেম্বৰত অনুষ্ঠিত হোৱা বক্সিং ডে’ টেষ্টো ভিক্টোৰিয়াৰ মেলবৰ্ণ ক্ৰিকেট গ্ৰাউণ্ডৰ পৰা অন্যস্থানলৈ স্থানান্তৰিত কৰিব বুলিও গুজৱ চলি আছে বুলি জানিব পৰা গৈছে।\nPrevious articleপাকিস্তানক বাদ দি ১২০ খন দেশত লাইভ টেলিকাষ্ট হ’ব আইপিএল\nNext articleচাওক আপোনাৰ প্ৰিয় আই পি এল দলটোৰ সম্ভাব্য একাদশ!!\nনীৰজ চোপ্ৰাৰ নামত নামাংকৃত দেশৰ এক ক্ৰীড়া প্ৰতিষ্ঠান\nবিদেশী লীগত খেলিব নোৱাৰে ভাৰতীয় ক্ৰিকেটাৰে : নতুন মূৰ ল’লে বিতৰ্ক‌ই\nজে.কে.বৰুৱা ট্ৰফী ক্ৰিকেট,মধ্য অসম মণ্ডলত নগাঁও চেম্পিয়ন


মহাজাগতিক সময় আৰু এখন পঞ্জিকা — Vikaspedia\nএটা এটাকৈ কেবাটাও বছৰ বাগৰি গ’ল । যেন এচলু পানী আঙুলিৰ ফাঁকেৰে নিমিষতে সৰকি নোহোৱা হ’ল । এই যে বছৰবোৰ যেন এটা পলকহে ! বছৰ, যুগ, শতিকা, সহস্ৰাব্দ আদি যেন সময়ৰ একো একোটা সৰু একক । তেন্তে সময়ৰ ডাঙৰ এককবোৰ একা ? হয়, নিশ্চয় আছে । কিন্তু আমাৰ আলোচ্য বিষয় একক নহয়, এখন পঞ্জিকাহে ! পৃথিৱীৰ জন্মৰপৰা আজিলৈকে যদি এটা বছৰ বুলি ধৰা হয়, তেন্তে সেই বৰ্ষ পঞ্জিকাখন কেনেধৰণৰ হ’ব ? ভাবিলেই আচৰিত লাগে নহয় নে ? আমি বসবাস কৰা পৃথিৱীখনৰ জন্ম হৈছিল আজিৰপৰা প্ৰায় পোন্ধৰ হাজাৰ নিযুত বছৰ পূৰ্বে । বিজ্ঞানীসকলে ঠাৱৰ কৰা মতে সেয়াও মাত্ৰ পলকতে, এটা প্ৰচণ্ড বিস্ফোৰণৰ জৰিয়তে । এই বিস্ফোৰণটোকে মহানাদ(Big Bang) বোলা হৈছে । এই মহানাদেই হৈছে আমাৰ বিশ্বৰ আৰম্ভণি । এই আৰম্ভণিৰ মুহূৰ্তটোক ১ জানুৱাৰি বুলি ধৰিলে আৰু আজিৰ এই মুহূৰ্তটোক ৩১ ডিচেম্বৰ বুলি ধৰিলে, মাজৰ ১৫,০০০ নিযুত বছৰক মাত্ৰ ৩৬৫টা দিনতে সামৰি সুমুৱাই থ’ব লাগিব । ১৫,০০০ নিযুত বছৰক এটা বছৰত সামৰি এই সু-দৈৰ্ঘ্য সময়চোৱাত সংঘটিত প্ৰধান ঘটনাৱালীক এটা বৰ্ষৰ দিন-পঞ্জিকাত স্থান দিয়া আমোদজনক কল্পনাপ্ৰসুত কাৰ্য্য পিছে আমাৰ নহয়, আমেৰিকা যুক্তৰাষ্ট্ৰৰ প্ৰখ্যাত জ্যোতিৰ্বিজ্ঞানী এডৱাৰ্ড কাৰ্ল চেগানৰহে ! তেখেতৰ “The Dragon of Eden: Speculation on the Evolution of Human intelligence” নামৰ গ্ৰন্থখনত এই বিষয়ে সৰস বৰ্ণনা আছে । আদিতে বিশ্বৰ আয়তন আছিল অতি ক্ষুদ্ৰ, আৰু তাপমাত্ৰা আছিল আজিতকৈ বহুগুণে বেছি । মহানাদৰ পিছৰ এক ছেকেণ্ডৰ ভিতৰত কেইবাটাও উল্লেখযোগ্য পৰিঘটনা সংঘটিত হৈছিল । বিজ্ঞানীসকলৰ মতে মহানাদৰ সময়ত স্থান আৰু সময় দুয়োটাই একেই বস্তু আছিল, আজিৰ দৰে পৃথক নাছিল । একেদৰে, প্ৰৱল, বিদ্যুত চুম্বকীয়, দুৰ্বল আৰু মহাকৰ্ষণ-এই চাৰিওবিধ বল একত্ৰিত হৈ আছিল । মহানাদ ঘটাৰ ১০-৪৩ ছেকেণ্ডৰ ভিতৰত সময় আৰু স্থান পৃথক হৈ পৰে, অৰ্থাd এটা আনটোৰ পৰা ওলাই আহে । একে সময়তে পৃথিৱীৰ উষ্ণতা ১০৩২ ডিগ্ৰীলৈ হ্ৰাস পায় । লগে লগে ইয়াৰ আয়তন ১০-৩২ ছেণ্টিমিটাৰ ব্যাসৰ এটা বললৈ বৃদ্ধি হয় আৰু আন বলসমুহৰপৰা মহাকৰ্ষণ বল পৃথক হৈ ওলাই আহে । মহানাদৰ ১০-৩৫ ছেকেণ্ডৰ ভিতৰত পৃথিৱী তীব্ৰ গতিৰে সম্প্ৰসাৰিত হৈ এটা সৰু বলৰ সমান হয় । ১০-৩২ ছেকেণ্ডৰ ভিতৰত কোৱাৰ্ক(quark) আৰু লেপটন(lepton) নামৰ দুবিধ মৌলিক কণাৰ আৱিৰ্ভাৱ হয় । ইয়াৰে কোৱাৰ্কবোৰে প্ৰৱল বা নিউক্লীয় বলৰ স্থিতি অনুভৱ কৰে আৰু লেপটনবোৰ একত্ৰিত বিদ্যুত-দুৰ্বল(electro-weak) বলৰ দ্বাৰা প্ৰভান্বিত হয় । ১০-১১ ছেকেণ্ডৰ ভিতৰত পৃথিৱীৰ উষ্ণতা ১০১৫ ডিগ্ৰীলৈ হ্ৰাস পায় । বিদ্যুd-চুম্বকীয় বল আৰু দুৰ্বল বল পৰস্পৰ পৃথক হৈ পৰে । ১০-৬ ছেকেণ্ডত উষ্ণতা ১০১৩ ডিগ্ৰীলৈ হ্ৰাস পোৱাৰ লগে লগে কোৱাৰ্ক আৰু প্ৰতিকোৱাৰ্ক কণাবোৰৰ স্বতঃস্ফুৰ্ত সৃষ্টি শক্তি লীণ পায় যাৰ ফলত এটাই আনটোৰ বিনাশ কৰাৰ প্ৰৱণতা বৃদ্ধি পোৱাত এই কণাসমূহ হ্ৰাস পাই আহে । ১০-৪ ছেকেণ্ডৰ ভিতৰত সম্প্ৰসাৰিত সৌৰজগতখন বৰ্তমানৰ আকাৰ পায়হি । উষ্ণতাও যথেষ্ট কমি আহে । কোৱাৰ্ক আৰু প্ৰতিকোৱাৰ্ক কণাবোৰৰ বিনাশ প্ৰক্ৰিয়া হ্ৰাস পোৱাৰ বিপৰীতে সিহঁত লগ লগাৰ ফলত প্ৰ’টন, নিউট্ৰ’ন মেছন আদি কণাবোৰৰ উdপত্তি হয় ।মহানাদৰ ১ ছেকেণ্ডৰ ভিতৰত নিউট্ৰিন’ কণাবোৰ ভৰশূণ্য হৈ পৰে আৰু ই কেৱল দুৰ্বল বলকহে চিনাক্ত কৰিবলৈ সক্ষম হয় । ফলত দুৰ্বল বলে নিউট্ৰিন’ কণাসমূহক নিয়ন্ত্ৰণ কৰি ৰাখিবলৈ সক্ষম হয় । ১০০ ছেকেণ্ডৰ পাছত প্ৰট’ন আৰু নিউট্ৰ’ন কণাসমূহ লগলাগি হিলিয়াম নিউক্লিয়াছৰ সৃষ্টি কৰে । ইলেকট্ৰ’নবোৰ নিউক্লিয়াছৰ চাৰিওফালে প্ৰদক্ষিণ কৰাৰ ফলত পৰমাণুৰ গঠন আৰম্ভ হয় । তাৰকাপুঞ্জৰ গঠন হয় প্ৰায় ১০০০ নিযুত বছৰ পাছতহে । এই পঞ্জিকাখনৰমতে কেইটামান উল্লেখযোগ্য ঘটনা এনে ধৰণৰ- •\tমহানাদ আৰু বিশ্বব্ৰক্ষ্মাণ্ডৰ সৃষ্টি ১ জানুৱাৰি । •\tহাতীপতি তাৰকাপুঞ্জৰ উdপত্তি ১ জানুৱাৰি । •\tসৌৰজগতৰ উdপত্তি ৯ ছেপ্টেম্বৰ । •\tপৃথিৱীৰ জন্ম ১৪ ছেপ্টেম্বৰ । •\tপৃথিৱীত আদিম প্ৰাণৰ বিকাশ ২৫ ছেপ্টেম্বৰ । •\tপৃথিৱীত প্ৰাচীনতম শিলৰ জন্ম ২ অক্ট’বৰ । •\tবেক্টেৰীয়া আৰু নীল-সেউজ শেলুৱৈৰ জীৱাশ্ম ৯ অক্ট’বৰ । •\tজন্ম প্ৰক্ৰিয়াৰ বাবে ভিন্ন লিংগৰ উদ্ভৱ ১ নৱেম্বৰ । •\tসালোকস্ংশ্লেষণ কৰিবপৰা উদ্ভিদৰ জন্ম ১২ নৱেম্বৰ । •\tনিউক্লিয়াছযুক্ত কোষ(ইউকেৰিঅ’টচ্)ৰ আবিৰ্ভাৱ ১৫ নৱেম্বৰ । ইয়াৰপৰা স্পষ্ট হৈ পৰে যে বিশ্বব্ৰ্ক্ষ্মাণ্ডৰ জন্ম ১ জানুৱাৰিত বুলি ধৰিলে পৃথিৱীত উন্নতমানৰ জীৱৰ সৃষ্টি হৈছিল ১৫ নৱেম্বৰতহে ! অৰ্থাd বছৰটোৰ সৰহভাগ সময়ে উন্নত প্ৰাণী জন্মাৰ নিমিত্তে প্ৰয়োজন হোৱা উপয়ুক্ত কোষ প্ৰস্তুতিতে অতিবাহিত হৈছে । তুলনামুলকভাৱে ক’বলৈ গ’লে সৌৰজগতৰ ৪৭৫ দিন, মহাজাগতিক বৰ্ষৰ মাত্ৰ ১ ছেকেণ্ডৰ সমান । মহাজাগতিক বৰ্ষৰ ১ দিন হৈছে সৌৰবছৰৰ ৪ কোটি বছৰ ! মহাজাগতিক বৰ্ষৰ ডিচেম্বৰ মাহটোলৈ লক্ষ্য কৰিলে দেখা যায় যে এই মাহটোত কেবাটাও উল্লেখযোগ্য ঘটনা স্ংঘটিত হৈছে । যথা- ১ ডিচেম্বৰ\tপৃথিৱীত অক্সিজেন সমৃদ্ধ বায়ুমণ্ডলৰ উত্পত্তি । ৫ ডিচেম্বৰ\tমংগল গ্ৰহত আগ্নেয়গিৰিৰ মহাপ্ৰলয় । ১৬ ডিচেম্বৰ\tপৃথিৱীত কৃমিজাতীয় প্ৰাণীৰ আৱিৰ্ভাৱ । ১৭ ডিচেম্বৰ\tপ্ৰস্তৰযুগৰ আৰম্ভণি আৰু মেৰুদণ্ডহীন প্ৰাণীৰ বিকাশ । ১৮ ডিচেম্বৰ\tসামুদ্ৰিক প্লাংকটন, শামুকজাতীয় প্ৰাণী(ট্ৰাইল’বাইট)ৰ জন্ম । ১৯ ডিচেম্বৰ\tমেৰুদণ্ডী আৰু মdস্যপ্ৰজাতিৰ প্ৰাণীৰ আৱিৰ্ভাৱ । ২০ ডিচেম্বৰ\tপৃথিৱীৰ স্থলভাগ উদ্ভিদেৰে আৱৰিবলৈ আৰম্ভ । ২১ ডিচেম্বৰ\tকীট-পতংগৰ জন্ম ; স্থলভাগেৰে প্ৰাণীৰ বিচৰণ আৰম্ভ । ২২ ডিচেম্বৰ\tপ্ৰথম উভচৰ প্ৰাণীৰ উদ্ভৱ । ২৩ ডিচেম্বৰ\tবৃক্ষ আৰু সৰীসৃপৰ জন্ম । ২৪ ডিচেম্বৰ\tডাইন’চৰৰ আবিৰ্ভাৱ । ২৬ ডিচেম্বৰ\tস্তন্যপায়ী প্ৰাণীৰ জন্ম । ২৭ ডিচেম্বৰ\tচৰাই-চিৰিকতিৰ জন্ম । ২৮ ডিচেম্বৰ\tডাইন’চৰৰ বিলুপ্তি । ২৯ ডিচেম্বৰ\tবান্দৰজাতীয় প্ৰাণীৰ আবিৰ্ভাৱ । ৩০ ডিচেম্বৰ\tবৃহত স্তন্যপায়ী বা আদি-মানৱ প্ৰজাতিৰ আবিৰ্ভাৱ । ৩১ ডিচেম্বৰ\tমানৱ প্ৰজাতিৰ জন্ম । মহাজাগতিক বৰ্ষৰ ডিচেম্বৰ মাহটো আছিল খুবেই ঘটনাবহুল । পৃথিৱীৰ উdপত্তিৰপৰা আজিলৈকে এই ১৫,০০০ নিযুত বছৰৰ বিশাল সময়চোৱাক মাত্ৰ এটা বছৰৰ ভিতৰত সজাই চালে দেখা যায়-ডিচেম্বৰ মাহৰ শেষৰ দুটা সপ্তাহ খুবেই ঘটনাবহুল । অতি গুৰুত্বপুৰ্ণ ঘটনাসমুহ এই সময়চোৱাতে ঘটি গৈছে । একেবাৰে শেষৰ দিনটোত জন্ম হৈছে মানুহৰ, সেয়াও নিশা ১০ বাজি ৩০ মিনিটত । মহাজাগতিক বৰ্ষত এই পৰ্য্যন্ত মানুহৰ কাৰ্য্য কলাপ মাত্ৰ ডেৰ ঘণ্টাৰ । অৱশ্যে এই এদিনৰ অৰ্থ হৈছে সৌৰ দিনৰ প্ৰায় চাৰি কোটি বছৰ । গতিকে এই শেষ দিনটোৰ ঘটনাৱলী যদি আমি চালি-জাৰি চাওঁ, তেন্তে বহুতো আমোদজনক কথা পাম । তাৰে কেইটামান ঘটনা মিনিট, ছেকেণ্ডপৰ্য্যন্তলৈ চালে এনেধৰণৰ হ’ব- ৩১ ডিচেম্বৰ, নিশা ১০:৩০\tমানুহৰ জন্ম ৩১ ডিচেম্বৰ, নিশা ১১:০০\tপ্ৰস্থৰ যুগ আৰম্ভ ৩১ ডিচেম্বৰ, নিশা ১১:৪৬\tজুইৰ আৱিষ্কাৰ ৩১ ডিচেম্বৰ, নিশা ১১:৫৬\tতুষাৰ যুগ আৰম্ভ ৩১ ডিচেম্বৰ, নিশা ১১:৫৯\tইউৰোপৰ গুহাত মানুহৰ চিত্ৰাংকণ ৩১ ডিচেম্বৰ, নিশা ১১:৫৯:২০\tমানুহৰ কৃষি-কাৰ্য্যৰ আৰম্ভণি । ৩১ ডিচেম্বৰ, নিশা ১১:৫৯:৩৫\tনৱপ্ৰস্থৰ যুগৰ আৰম্ভ, প্ৰথম নগৰৰ আৰম্ভণি ৩১ ডিচেম্বৰ, নিশা ১১:৫৯:৫০\tমানুহৰ জ্যোতিৰ্বিদ্যাৰ জ্ঞান আহৰণ, মিছৰৰ সভ্যতা ৩১ ডিচেম্বৰ, নিশা ১১:৫৯:৫১\tপ্ৰথম বৰ্ণমালাৰ আৱিষ্কাৰ ৩১ ডিচেম্বৰ, নিশা ১১:৫৯:৫২\tবেবিলনৰ সভ্যতা ৩১ ডিচেম্বৰ, নিশা ১১:৫৯:৫৩\tকম্পাচৰ আৱিষ্কাৰ, ট্ৰজানৰ যুদ্ধ ৩১ ডিচেম্বৰ, নিশা ১১:৫৯:৫৪\tলোহৰ ব্যৱহাৰৰ আৰম্ভণি ৩১ ডিচেম্বৰ, নিশা ১১:৫৯:৫৫\tগৌতম বুদ্ধৰ জন্ম ৩১ ডিচেম্বৰ, নিশা ১১:৫৯:৫৬\tযিশুখ্ৰিষ্টৰ জন্ম, ইউক্লিডৰ জ্যামিতিৰ আৱিষ্কাৰ ৩১ ডিচেম্বৰ, নিশা ১১:৫৯:৫৭\tহজৰত মহম্মদৰ জন্ম, শূন্য আৰু দশমিক পদ্ধতিৰ আৱিষ্কাৰ ৩১ ডিচেম্বৰ, নিশা ১১:৫৯::৫৮\tমাহা সভ্যতা, ক্ৰুছেড যুদ্ধ ৩১ ডিচেম্বৰ, নিশা ১১:৫৯:৫৯\tইউৰোপত নৱজাগৰণ আৰম্ভ, নতুন বিজ্ঞানৰ জন্ম\nলিখকঃ ডা০ ৰফিক আলী, ৯৮৬৪০ ৪২১৫১


6-doctors-working-in-tea-estate-resigned-from-job-after-teok-murder-case– News18 Assam\nআতংক! নিৰাপত্তাহীনতাত ভুগি পদত্যাগ ৬জন বাগিচাৰ চিকিৎসকৰ\nশিৱসাগৰত ভিক্ষাৰীৰ ৰূপত বলাৎকাৰী, ঘৰত কোনো নথকাৰ সুযোগ লৈ সাবটি ধৰিলে কিশোৰীক\nদৰং আৰক্ষীৰ ঘৃণনীয় ৰূপ, OC মহেন্দ্ৰ শৰ্মাৰ প্ৰহাৰত গৰ্ভপাত হ’ল মহিলাৰ!\nনিজৰ প্ৰাণৰ মমতাত চাহ বাগিচাৰ হাস্পতালৰ পৰা পদত্যাগ কৰিছে কেইবাগৰাকীও চিকিৎসকে।\nUpdated:September 4, 2019, 2:21 PM IST\nUpdated: September 4, 2019, 2:21 PM IST\nটীয়ক চাহ বাগিচাৰ মানৱদৰদী চিকিৎসক দেৱেন দত্তৰ নৃশংস হত্যাৰ পিছত এতিয়া নিৰাপত্তাহীনতাত ভুগিছে ৰাজ্যৰ বিভিন্ন চাহ বাগিচাত কৰ্মৰত চিকিৎসকসকল। নিজৰ প্ৰাণৰ মমতাত চাহ বাগিচাৰ হাস্পতালৰ পৰা পদত্যাগ কৰিছে কেইবাগৰাকীও চিকিৎসকে। ৰাজ্যৰ ৬খন চাহ বাগিচাৰ পৰা ৬ গৰাকী চিকিৎসকে ইতিমধ্যে পদত্যাগ কৰিছে।\nচিকিৎসক দেৱেন দত্তক হত্যাৰ পিছতে পদত্যাগ কৰে নুমলীগড় চাহ বাগিচাৰ চিকিৎসক অজয় কটকী, ডিব্ৰুগড়ৰ চাহ বাগিচাৰ চিকিৎসক ৰবি বৰুৱাই। ছচিয়েল মিডিয়াত প'ষ্ট দি চাহ বাগিচাত কৰ্মৰত আন চিকিৎসককো পদত্যাগৰ আহ্বান জনায় ৰবি বৰুৱাই। লগতে অসম চাহ মজদুৰ সংঘৰ বিৰুদ্ধেও ক্ষোভ উজাৰে চিকিৎসকগৰাকীয়ে।\nইয়াৰ পিছতে মৰিয়নীৰ তিনিখনকৈ চাহ বাগিচাৰ চিকিৎসকে পদত্যাগ কৰে। মৰিয়নীৰ নিউ সোণোৱালৰ চিকিৎসক নিপুল কৰ্মকাৰ, ভেলাগুৰি চাহ বাগিচাৰ চিকিৎসক এছ এন সিং আৰু কাকজান চাহ বাগিচাৰ চিকিৎসক লুপা দাসে পদত্যাগ কৰে। শেহতীয়াকৈ শিৱসাগৰৰ বৰহাট বাগিচাৰ চিকিৎসক এইচ কমেও পদত্যাগ কৰিছে।\n‘মোৰ পেটত সন্তান আছে, মোক নামাৰিব ছাৰ’


চকু (আকাশী বুঢ়াগোঁহাঞি) - সাহিত্য ডট অৰ্গ\nমূল: “চকু” (হিন্দী)\nগল্পকাৰ: হিমাংশু যোশী\nঅসমীয়া অনুবাদ: আকাশী বুঢ়াগোঁহাঞি\nমোৰ দেউতা ঢুকোৱাৰ পাছত কাচিৎহে তেওঁলৈ মনত পৰিছিল। মাজে মাজে দেউতাৰ মুখখন যি অকণমান ধোঁৱা-কোৱাকৈ মনলৈ আহিছিল সেয়াও মোৰ ককাৰ মৰমেৰে প্রায় সম্পূৰ্ণকৈ মচি পেলাইছিল। ককাই কেতিয়াও আমাক অকলশৰীয়া হ’বলৈ নিদিছিল। দেউতাৰ সেই খালী ঠাইখিনি যেন ককাই পূৰ কৰিছিল। যেতিয়াই কিবা কাৰণত মোৰ মনত দুখ লাগিছিল তেতিয়াই মই ককাৰ দুবাহুৰ মাজত সোমাই পৰিছিলোঁ। খন্তেকতে মোৰ মনৰ দুখবোৰ কৰ্পূৰৰ দৰে উৰি ক’ৰবাত নাইকিয়া হৈ গৈছিল।\nআমাৰ যৌথ পৰিয়াল আছিল। প্রায় ১৬ জন মানৰ এটা বৃহৎ পৰিয়াল। ককা, আইতা, মই, মোৰ মা, মোৰ ভাই, মোৰ দুজন দদাইদেও, দুজনী খুড়ীদেও আৰু মোৰ দদাইদেউহঁতৰ ল’ৰা-ছোৱালীবোৰ। ঘৰখনত সদায় ভোজৰ দৰে ৰান্ধিবলগীয়া হয়। ঘৰৰ সকলোৰে বাবে যদিও ককাৰ মনত সমান মৰম আছিল তথাপিও মোৰ বাবে যেন এটা আঁছুতীয়া চুক আছিল। যেতিয়া আমি ভাই ভনীবোৰে কাজিয়া কৰিছিলোঁ তেতিয়া সদায় ককাই মোৰ পক্ষই লৈছিল। দদাইদেওহঁতে নিজৰ ল’ৰা-ছোৱালীবোৰলৈ কেতিয়াবা কিবা খোৱা বস্তু আনিলে ককাই মোক আৰু মোৰ ভাইটোক মাতি নিছিল। কেতিয়াবা যদি খুড়ীদেওহঁতে মাক কিবাকিবি কৈছিল তেতিয়া ককাই মাক বুজাইছিল যে যিহেতু মা ঘৰখনৰ ডাঙৰ বোৱাৰী গতিকে তেওঁলোকৰ কথাবোৰ পাহৰি যাবলৈ কৈছিল। মুঠৰ ওপৰত ককা আমাৰ বাবে এজোপা বটবৃক্ষ আছিল যাৰ ছাঁত আমি নিৰ্ভয়ে জিৰণি লৈছিলোঁ।\nদেউতা ঢুকোৱাৰ এবছৰমানৰ পাছত ককাৰ চাকৰিৰ পৰা অবসৰ হৈছিল। অবসৰৰ ঠিক দুই তিনিমাহমানৰ পাছত ককাক আকৌ নিয়মীয়াকৈ ক’ৰবালৈ যোৱা দেখিছিলোঁ। আইতাক সুধি গম পাইছিলোঁ ককাই হেনো এটা বেচৰকাৰী প্ৰতিস্থানত আকৌ এটা চাকৰি যোগাৰ কৰি লৈছিল। মই আচৰিত হৈ আইতাক আকৌ প্রশ্ন কৰিছিলোঁ,\n: ককা বোলে আকৌ অবসৰ হৈছিল। তেনেহ’লেনো আকৌ কামলৈ যোৱাৰ কি দৰকাৰ।\n: আমাৰ ফুটা কপালৰ ফুটাবোৰ মাৰিবলৈকে ককাই এই বয়সত কামলৈ যাব লগা হৈছে। আইতাৰ কাষতে কাম কৰি থকা মা জকজকাই উঠিছিল।\nমোৰ দুয়োজন খুড়াই টাউনত চাকৰি কৰিছিল। দুয়োজনৰেই ব্যৱহাৰ খুব ৰুক্ষ আছিল। মোৰ মাজু খুড়াই মাজে মাজে ককাৰ লগত কাজিয়া কৰিছিল। আমাকো অকাৰণতে খং কৰিছিল। আমি বুজি উঠিছিলোঁ আমি মাউৰা হোৱাটোৱেই আমাৰ দুখ আছিল। আমাৰ প্রয়োজনবোৰ পূৰ কৰিবলৈ তেওঁলোকে কেতিয়াও প্রয়োজনবোধ কৰা নাছিল। তেওঁলোকক কিবা বিছাৰিবলৈ আমাৰ সাহসে কুলোৱা নাছিল। কিবা প্রয়োজন হ’লে আমি মাক কুটুৰিছিলোঁ। মাও আছিল সহায়হীন। শেষত মা উপায়ন্তৰ হৈ কথাটো আইতাৰ কাণ চোৱাইছিল আৰু আইতাই ককাৰ। ককাই বিনা প্রশ্নই আমাৰ প্রয়োজনবোৰ পূৰ কৰিছিল।\nককা এজমা ৰোগী আছিল আৰু যেতিয়া ঠাণ্ডা দিন আহিছিল ককা একেবাৰে কোঙা হৈ গৈছিল কাহি কাহি। ফলত ককাই চাকৰিটো এৰিব লগা হৈছিল। দিনৰ দিনটো ককা নিজৰ বিছনাত পৰি ৰৈছিল এটুকুৰা শিলৰ দৰে। ককাৰ খোৱা-বোৱাবোৰো অনিয়মীয়া হৈ আহিছিল। কেতিয়াবা ৰ’দ পুৱাবলৈ ককা ৰুমৰ পৰা ওলাই আহি বাৰাণ্ডাত বহিছিলহি। খুড়াহঁতে ভোৰভোৰাইছিল মুখৰ ভিতৰতে। ককাৰ খেকাৰে বাৰাণ্ডাখন লেতেৰা কৰি পেলাইছিল। যিহেতু ককাৰ দৃষ্টি প্রায় লোপ পাইছিল সেয়ে ককাই খেকাৰ পেলাবলৈ বাৰে বাৰে উঠি যাব নোৱাৰিছিল আৰু খুড়াহঁতৰ লগৰ মানুহ আহিলে তেওঁলোকে লাজ পাইছিল। ককা নীৰব শ্রোতা হৈ ৰৈছিল। তেনেকুৱা এটা দিনতে ককাই নিজৰ বহা ঠাইখন পিছফালৰ বাৰাণ্ডালৈ তুলি নিছিল। পিছফালৰ বাৰাণ্ডাখন দিনতে আন্ধাৰ হৈ থাকিছিল। খুব কম মানুহহে ককাক দেখা কৰিবলৈ সেইফালে গৈছিল। ঘৰৰ নাতি-নাতিনীবোৰো সেইফালে নোযোৱা হৈছিল। মাত্র মইহে নিয়মীয়াকৈ ককাৰ ওচৰলৈ গৈছিলো। ককাই বিষণ্ণভাবে মোক সুধিছিল,\n: মাজনী এতিয়া দিন নে ৰাতি? মই যে একোয়ে নেদেখোঁ আজিকালি। মোৰ এই অন্ধ চকুযুৰিয়ে মোৰ জীবনতো দুৰূহ কৰি পেলাইছে। নমৰাও হ’লোঁ।\nককাই নিসংগবোধ নকৰিবৰ বাবেই মই তপৰাই কৈ উঠিছিলোঁ,\n: ককা আজি বহুত বৰষুণ দিলে। মোৰ কণমানি হাত দুখন মেলি দেখাইছিলোঁ।\n: ককা আজি স্কুললৈ যাওঁতে বাটত বান্দৰৰ নাচ দেখিলোঁ।\nককাই যেন মোৰ কথাবোৰ শুনাই নাছিল। তেওঁ হাত দুখনেৰে মোৰ আঙুলিবোৰ পিটিকি পিটিকি আনমনা হৈ পৰিছিল। তাৰ পাছত নিশকতীয়া মাতেৰে মোক প্রশ্ন কৰিছিল,\n: মাজনী গাখীৰ খাবলৈ পাৱনে?\n: পাওঁ ককা। মোৰ তৎপৰ উত্তৰ।\n: এক গিলাচ।\n: তথাপিও তই ইমান খীণাইছ যে।\n: নহয়দেই ককা! মই বেলুনৰ নিচিনাকে ফুলি গৈছোঁ। তুমিতো চকুৰে নেদেখাই। তেনে মই খীণাইছোঁ বুলি কেনেকৈ জানিলা? মই সন্দেহেৰে সুধিছিলোঁ।\nককাৰ শেষ আশা আছিল সৰু খুড়া যি দূৰৈৰ চহৰত ভাল চাকৰি কৰিছিল। ককাই মোৰ হাতেৰে এখন চিঠি লিখি সৰু খুড়ালৈ পঠিয়ালে। খুড়াৰ পৰাও প্রত্যুত্তৰ আহিল। খুড়াই ককা আৰু আইতাক লগত লৈ গ’ল। লগতে মোকো। সৰু খুড়ী ধনী ঘৰৰ ছোৱালী। তেওঁলোকৰ জীবন শৈলী আমাৰ পৰা সম্পূৰ্ণ বেলেগ। সকলো কথাই আধুনিক। প্রথম প্রথম সকলো ভালেই আছিল। কিন্তু লাহে লাহে জীবন আগৰ দৰেই হৈ পৰিল। তিঁতা! খুড়ীহঁত থকা ঘৰটো খুড়ীৰ দেউতাকৰ ঘৰ। ঘৰখনত তেওঁৰ প্রভাব বহুত বহুত বেছি। খুড়ীৰ দেউতাকে ককাক মুখেৰে নানা অংগী-ভংগী কৰি উপহাস কৰে। ককাই সেইবোৰ নেদেখিলেও অনুভৱ কৰিব পাৰে। আনহে নালাগে খুড়াৰ ল’ৰা-ছোৱালীকেইটাইও ককাক চিঞাৰে। ককাই প্রায়ে কথা কওঁতে আমাৰ সময়ত, আমাৰ দিনত বুলি কয় আৰু সেয়ে খুড়ীৰ দেউতাকে ককাৰ নাম দিলে ‘আমাৰ সময়’ আৰু সিহঁতেও ককাক সেই নামেৰে জোকায়। ককাই কিন্তু কেতিয়াও প্রতিবাদ নকৰে। মোৰ মনে মনে বহুত খং উঠে। খুড়াৰ ঘৰতো দিনবোৰ দুৰ্বিহস হৈ পৰিল। এদিন তাৰ পৰা উভতনি যাত্রা আৰম্ভ কৰিলোঁ। উভতনি পথতে আকৌ মোৰ বাইদেউৰ ঘৰ। ভিনিহিদেও নামজ্বলা চকুৰ ডাক্তৰ। হঠাৎ কি হ’ল জানো ককাই তাত সোমাই অহাৰ প্রস্তাব দিলে। না কৰাৰ প্রশ্নই নাহে। সেইনিশা তাতে থাকিলোঁ। ভাতৰ পাতত ককাই ভিনদেওক তেওঁৰ চকুকেইটাৰ কথা সুধিলে। ভিনদেৱে ককাক বুজালে যে ককাৰ চকুকেইটাৰ এতিয়া একো চিকিৎসা নাই। যিও চিকিৎসা আছে সেইবোৰ বহু খৰচী। নিৰাশ হৈ ঘৰলৈ উভতিলোঁ। ঘৰ পাই আকৌ আগৰ জীবন আৰম্ভ হ’ল। এদিন ককা অতিষ্ঠ হৈ পৰিল সকলোৰে পৰা পোৱা অনাদৰ আৰু দুৰ্ব্যৱহাৰত। নিজৰ অসামৰ্থতাৰ বাবে কান্দোনত ভাঙি পৰিল,\n: প্রভাতৰ মাক (প্রভাত মোৰ দেউতা), মই মৰি মৰি জীয়াই আছোঁ। মই যদি কিবা কৰি মোৰ চকুকেইটা ঘূৰাই পাওঁ আন একো নহ’লেও এই মাউৰাকেইটাৰ কিবা এটা গতি লগাই থৈ যাব পাৰিম। স্বামীৰ কান্দোন দেখি আইতা একেবাৰে ভাঙি পৰিল। তেওঁ সেহাই সেহাই ক’লে,\n: আপুনি তেনেদৰে ভাঙি নপৰিবচোন! মই যি পাৰোঁ কৰিম। মোৰ আ-অলংকাৰবোৰ বেচি দিম। প্রয়োজন হ’লে মোৰ চকুকেইটাকে আপোনাক দি দিম। কিন্তু আপুনি এনেদৰে নাকান্দিব।\nসঁচাকৈয়ে অলপদিনৰ পাছত আইতাই নিজৰ অলংকাৰবোৰ বিক্রী দিলে আৰু ককা আইতা দুয়ো ভিনদেওৰ ঘৰলৈ ৰাওনা হ’ল। লগতে দি থৈ গ’ল চকু ভাল নোহোৱালৈকে ঘূৰি নহাৰ প্রতিশ্রুতি। ককাহঁত যোৱাৰ পাছত ঘৰখন একেবাৰে খালী হৈ গ’ল। দেউতাক নথকাটো কিমান কষ্টকৰ এতিয়াহে বুজি পালোঁ। ককা ঘূৰি নাহিলে কি হ’ব ভাবিলেই বুকু কঁপি উঠে। ককাহঁতৰ খবৰ মাজে মাজে পাই থাকিলোঁ। গ’ম পালোঁ আইতাই নিজৰ চকুকেইটা ককাক দান কৰিছে। ভিনদেৱে ককাৰ অপাৰেচন কৰিব। দিনবোৰ গৈ থাকিল। অৱশেষত সেই অপেক্ষিত দিনটো আহিল। ককাহঁত ঘূৰি আহিছে। মই আৰু ভাইটো বাছ আস্থানত ৰৈ থাকিলোঁ গৈ। আমাৰ অপেক্ষাৰ অন্ত পেলাই বাছ আস্থানত ৰ’লহি। ককা লাহে লাহে লাখুটিত ভৰ দি নামি আহিল। আমি চিঞৰি উঠিলোঁ,\n: ককা, ককা!\nককাই পোনতে আমাক চিনিবই পৰা নাছিল।\n: আৰে মাজনী। মই তহতঁক চিনিবই পৰা নাছিলোঁ। তহঁতৰ গা অসুখ নেকি? ইমান দুৰ্বল দেখিছে যে! আৰু এয়া কি! তহতঁক দদায়েৰেহঁতে কি চোলা কাপোৰ কিনি নিদিয়ে নেকি?\nঅবিৰতভাবে বকি বকি ককা ঘৰ পালেহি। ঘৰত ভৰি থৈ ককাই চাৰিওফালে চাবলৈ ধৰিলে। ককাৰ চকুৱে-মুখে আশ্বৰ্য্য ফুটি উঠিল। তেওঁ যেন কোনো কালে এই ঘৰটো দেখা নাই তেনে কৰি দেখালে। কিবা যেন খঙত ককা চটফটাই উঠিল। চকুকেইটা পকা আঙঠাৰ দৰে জ্বলি উঠিল।\n: মাজনী কাইলৈৰ পৰাই মই কামত যাম। ৰাতিপুৱাই মোক জগাই দিবি। আৰু মোৰ পুৰণি জোতা কাপোৰ সব যোগাৰ কৰি ৰাখিবি।\nপিছদিনা ৰাতিপুৱা ককাক জগাবলৈ গ’লোঁ। বহুত চেষ্টাৰ পাছতো ককা নুঠিল। অন্ধ আইতা আৰু মা আহিল। তেওঁলোকেও মাতিলে; ককাই কিন্তু প্রত্যুত্তৰ নিদিলে। মই ককাৰ গাৰ পৰা কাপোৰখন আঁতৰাই দিলোঁ। ককাৰ গাটো বৰফৰ দৰে চেঁচা। মুখত আচৰিত ধৰণৰ অভিব্যক্তি। খং, হতাশা, দুখ, ঘৃণাৰ… নাজানো ককাৰ সেই মুখখনে কি ক’ব বিচাৰিছিল।\n← ছামান্থা ফক্স আৰু মাণিক-ৰজনীৰ কন্দল :: ছাত্ৰাবাসৰ এডোখৰ (১২) (দিগন্ত যাদৱ শৰ্মা)\nদুৰ্জন (ধীৰাজ নাথ) →


'মোৰ মৃত্যুৰ বাবে শাহু দায়ী'! হাতৰ তলুৱাত এনেদৰে লিখি আত্মহত্যা বোৱাৰীৰ -\nHomeৰাষ্ট্ৰীয়'মোৰ মৃত্যুৰ বাবে শাহু দায়ী'! হাতৰ তলুৱাত এনেদৰে লিখি আত্মহত্যা বোৱাৰীৰ\n‘মোৰ মৃত্যুৰ বাবে শাহু দায়ী’! হাতৰ তলুৱাত এনেদৰে লিখি আত্মহত্যা বোৱাৰীৰ\n'মোৰ মৃত্যুৰ বাবে শাহু দায়ী'! হাতৰ তলুৱাত এনেদৰে লিখি আত্মহত্যা বোৱাৰীৰ\nডিজিটেল ডেস্কঃ “মোৰ মৃত্যুৰ বাবে শাহু দায়ী”। এনেদৰে লিখি এগৰাকী বোৱাৰীয়ে কৰিলে আত্মহত্যা। কোনো কাগজত নহয় হাতৰ তলুৱাত এনেদৰে লিখি আত্মহত্যা কৰিলে বোৱাৰীগৰাকীয়ে। এই ঘটনা দক্ষিণ কলকাতাৰ টলিগঞ্জত সংঘটিত হৈছে। আৰক্ষীৰ সূত্ৰ অনুসৰি পূজা চান্দ নামৰ বোৱাৰীগৰাকীয়ে যোৱা ১০ নৱেম্বৰত সন্ধিয়া প্ৰায় ৭.৫০ বজাত ডিঙিত টাৱেল এখনেৰে চিপ লৈ আত্মহত্যা কৰে। ওচৰ-চুবুৰীয়াসকলে পূজাক ওলমি থকা দেখা পাই ততাতৈয়াকৈ হাস্পতাললৈ লৈ যায়। হাস্পতালত চিকিৎসকে পূজা চান্দক মৃত বুলি ঘোষণা কৰে। চিকিৎসালয়ত মৃতদেহ পৰীক্ষা কৰোতে পূজাৰ হাতৰ তলুৱাত লিখি থোৱা কথাশাৰী সকলোৰে দৃষ্টিগোচৰ হয়। পূজাৰ হাতৰ তলুৱাত লিখা আছিল “মোৰ মৃত্যুৰ বাবে মোৰ শাহু দায়ী, ইতি পূজা।”\nইয়াৰ পাছতেই টলিগঞ্জ আৰক্ষী থানাৰ আৰক্ষীয়ে তেওঁৰ স্বামী আৰু শাহুৰ বিৰুদ্ধে ভাৰতীয় দণ্ডবিধিৰ ৩০৪-বি আৰু ৩৪ ধাৰাৰ অধীনত এটা গোচৰ ৰুজু কৰিছে। ওচৰ-চুবুৰীয়াই সদৰী কৰা অনুসৰি বিবাহৰ পাছৰে পৰা ২০ বছৰীয়া পূজা তেওঁৰ শাহুৱেকৰ মানসিক নিৰ্যাতনৰ সন্মুখীন হৈ আহিছে। সৰু সৰু কথাবোৰতে পূজাক বেয়াকৈ গালি-গালাজ পাৰি মানসিক নিৰ্যাতন চলাইছিল শাহুৱেকে। পূজাই দক্ষিণ পৰগণাৰ কুলপীত থকা তেওঁৰ দেউতাকৰ ঘৰলৈ কালী পূজাৰ পিছদিনা ভাইফোঁটা উৎসৱ পালন কৰিবলৈ গৈছিল। পূজা দুদিনৰ ভিতৰত স্বামীৰ ঘৰলৈ উভতি অহাৰ কথা আছিল যদিও তেওঁ ঘূৰি অহা নাছিল।\nআৰু পঢ়কঃ বীমাতকৈ ভৰি ডাঙৰ নহয়! টকাৰ লোভত ৰে’লৰ দ্বাৰা দুয়োখন ভৰি কটালে এজন লোকে\nস্বামী সঞ্জয় চান্দে ১০ নৱেম্বৰত পূজাক আনিবলৈ যায়। সঞ্জয় চান্দৰ সৈতে স্বামীগৃহত উপস্থিত হয় পূজা। শাহুৱে পূজাক দেখা পায়েই পুনৰ তীব্ৰ ভাষাৰে গালি পাৰিবলৈ আৰম্ভ কৰে। গালি পৰাৰ কাৰণটো হ’ল সঞ্জয় চান্দৰ এখন দোকান আছিল। সঞ্জয়ে সেইদিনা পত্নীক আনিবলৈ যোৱাৰ কাৰণে গোটেই দিনটো দোকানখন বন্ধ আছিল ফলত গ্ৰাহকসমূহ আহিও ঘূৰি গৈছিল। দিনটো দোকানখন বন্ধ কৰি ৰাখিবলগীয়া হোৱা বাবে বোৱাৰীয়েকক দোষাৰোপ কৰে শাহুৱেকে। স্বামী বাহিৰলৈ ওলাই যোৱাৰ পাছতেই পূজা চান্দে আত্মহত্যা কৰে। টলিগঞ্জ আৰক্ষী থানাৰ আৰক্ষীয়ে পূজাৰ পিতৃৰ লিখিত অভিযোগৰ ভিত্তিত শাহু আৰু স্বামীৰ বিৰুদ্ধে এটা গোচৰ ৰুজু কৰি তদন্ত আৰম্ভ কৰিছে।\nPrevious articleচৰ খাবলৈকে যুৱতীক নিযুক্তি দিলে কোম্পানীৰ চিইঅ’ই; কাৰণ জানিলে কঁপিব আপোনাৰ হাত-ভৰি!\nNext articleসংক্ৰমণ অব্যাহত শিৱসাগৰত! পৰীক্ষাৰ পূৰ্বেই কৰ’নাক্ৰান্ত ২২ শিক্ষাৰ্থী


new-assamese-movie-rhino-express-one-video-song-and-poster-released– News18 assam\n‘ৰাইনো এক্সপ্ৰেছ’ত উঠি ক’লৈ গৈছে অভিনেত্ৰী অমৃতা গগৈ? লগত আছে ‘কে কে চাৰ’\nএইবাৰ একেলগে অমৃতা গগৈ আৰু সিদ্ধাৰ্থ শৰ্মা\nLast Updated : March 08, 2020, 12:30 IST\n‘ৰাইনো এক্সপ্ৰেছ’! ৰাইনো এক্সপ্ৰেছত উঠি এইবাৰ একেলগে যাত্ৰা আৰম্ভ কৰিব অমৃতা গগৈ আৰু ‘কে কে চাৰ’ হিচাপে জনাজাত জনপ্ৰিয় অভিনেতা সিদ্ধাৰ্থ শৰ্মা। কিন্তু দুয়োগৰাকী অভিনেতা–অভিনেত্ৰী ক’লৈ যাব? অহা ৫ জুনত চলিব ৰাইনো এক্সপ্ৰেছ।\nআচলতে ৰাইনো এক্সপ্ৰেছ এখন আহিবলগীয়া অসমীয়া ছবিৰ নাম। অহা ৫ জুনত মুক্তিলাভ কৰিব ছবিখনে। ইতিমধ্যে ছবিখনত এটা গীতৰ ভিডিঅ’ মুকলি কৰা হৈছে। মনি সিনহাৰ পৰিচালিত ছবিখনত অমৃতা গগৈ, সিদ্ধাৰ্থ শৰ্মাৰ উপৰিও অভিনয় কৰিছে জনপ্ৰিয় অভিনেতা বিবেক বৰা আৰু উদয়ন দুৱৰাই।\nচাওক ছবিখনৰ এটি গীতৰ ভিডিঅ’\nFirst published: March 08, 2020, 12:30 IST\nAmrita GogoiAssamese MovieRhino Express


Num 22 | AsmULB | STEP | যৰ্দ্দন নদীৰ পৰা আনফালে যিৰীহোৰ ওচৰত থকা মোৱাবৰ সমথলত ছাউনি নপতালৈকে ইশ্রায়েলৰ সন্তানসকলে যাত্রা কৰি আছিল।\nপাছে ইস্ৰায়েলৰ সন্তানসকলে যাত্ৰা কৰি, যিৰীহোৰ সন্মুখত থকা যৰ্দ্দনৰ পূব পাৰত মোৱাবৰ সমথলত ছাউনি পাতিলে। বালাক আৰু বিলিয়মৰ বিৱৰণ।\n1যৰ্দ্দন নদীৰ পৰা আনফালে যিৰীহোৰ ওচৰত থকা মোৱাবৰ সমথলত ছাউনি নপতালৈকে ইশ্রায়েলৰ সন্তানসকলে যাত্রা কৰি আছিল।\n2তেতিয়া আটাই ইস্ৰায়েলে ইমোৰীয়াসকললৈ কৰা আটাইকে চিপ্পোৰৰ পুত্ৰ বালাকে দেখি আছিল। 3আৰু মোৱাবে লোকসকলৰ কাৰণে অতিশয় ভয়ত আছিল, কিয়নো তেওঁলোক অধিক আছিল; আৰু মোৱাব ইস্ৰায়েলৰ সন্তানসকলৰ কাৰণে অতিশয় ব্যাকুল হ’ল। 4মোৱাবৰ ৰজাই মিদিয়নৰ বৃদ্ধ লোক সকলক ক’লে, “গৰুৱে পথাৰৰ কোমল ঘাঁহ চেলেকাদি, এই লোকসমূহে আমাৰ চাৰিওঁফালে থকা সকলোকে খাই শেষ কৰিব।” সেই কালত চিপ্পোৰৰ পুত্ৰ বালাক মোৱাবৰ ৰজা আছিল।\n5তেওঁ বিয়োৰৰ পুত্ৰ বিলিয়মক মাতিবলৈ, তেওঁৰ স্ব-জাতীয় লোকসকলৰ দেশলৈ ফৰাৎ নদীৰ পাৰত থকা পথোৰ নগৰলৈ দূত পঠাই তেওঁক ক’লে, “চোৱা, মিচৰৰ পৰা এক জাতি ওলাই আহিছে। চোৱা, তেওঁলোকে পৃথিৱীখন ঢকাৰ দৰে ঢাকি এই মূহূর্ত্তত আমাৰ সন্মূখতে আছে। 6মই নিবেদন কৰোঁ, আপুনি আহি মোৰ কাৰণে সেই জাতিক শাও দিয়ক, কিয়নো তেওঁলোক মোতকৈ অতি বলৱন্ত। কিজানি তেওঁলোকক জয় কৰি দেশৰ পৰা খেদিবলৈ মোৰ সাধ্য হ’ব। কিয়নো মই জানো, আপুনি যিজনক আশীৰ্ব্বাদ কৰে, তেওঁ আশীৰ্ব্বাদ পায়, আৰু যিজনক শাও দিয়ে, তেওঁ শাও পায়।\n7পাছে মোৱাবৰ বৃদ্ধসকলে আৰু মিদিয়নৰ বৃদ্ধসকলে মঙ্গল চোৱাৰ বেচ হাতত লৈ প্ৰস্থান কৰিলে। আৰু তেওঁলোকে বিলিয়মৰ ওচৰ পাই বালাকৰ কথাবোৰ তেওঁক ক’লে। 8তাতে তেওঁ তেওঁলোকক উত্তৰ দিলে, “তোমালোক আজি ৰাতি এই ঠাইতে থাকা। যিহোৱাই মোক যিহকে ক’ব, সেই দৰেই মই তোমালোকক উত্তৰ দিম।” গতিকে মোৱাবৰ অধ্যক্ষসকল বিলিয়মৰ লগতে সেই ৰাতিটো থাকিল।\n9ঈশ্বৰে বিলিয়মৰ ওচৰলৈ আহি তেওঁক ক’লে, “তোমাৰ লগত থকা এই লোকসকল কোন? 10বিলিয়মে ঈশ্বৰক উত্তৰ দি ক’লে, “মোৱাবৰ ৰজা চিপ্পোৰৰ পুত্ৰ বালাকে মোৰ ওচৰলৈ তেওঁলোকক কৈ পঠিয়াইছে। তেওঁ কৈছে, 11‘চোৱা, মিচৰৰ পৰা ওলাই অহা জাতিয়ে পৃথিৱী ঢকা দি মোৰ ঠাই ঢাকি ধৰিছে। এতিয়া তুমি আহি মোৰ কাৰণে তেওঁলোকক শাও দিয়া। কিজানি মই যুদ্ধ কৰি তেওঁলোকক খেদিব পাৰিম’।”\n12তেতিয়া ঈশ্বৰে বিলিয়মক ক’লে, “তুমি তেওঁলোকৰ লগত নাযাবা। তুমি সেই জাতিক শাও নিদিবা; কিয়নো তেওঁলোক আশীৰ্ব্বাদ পোৱা লোক। 13পাছত বিলিয়মে ৰাতিপুৱাতে উঠি বালাকৰ অধ্যক্ষসকলক ক’লে, “তোমালোকে নিজ দেশলৈ গুচি যোৱা; কিয়নো যিহোৱাই তোমালোকৰ লগত মোক যাবলৈ অনুমতি নিদিলে।” 14তাতে মোৱাবৰ অধ্যক্ষসকলে উঠি বালাকৰ গুৰিলৈ আহিল। তেওঁলোকে ক’লে, “আমাৰ লগত আহিবলৈ বিলিয়ম অসন্মত হ’ল।”\n15বালাকে তেওঁলোকতকৈ অর্থাৎ প্রথম দলটিতকৈ অধিক আৰু অতিশয় সম্ভ্ৰান্ত আন অধ্যক্ষসকলক পঠিয়ালে। 16তেওঁলোকে বিলিয়মৰ ওচৰলৈ গৈ তেওঁক ক’লে, “চিপ্পোৰৰ পুত্ৰ বালাকে এই কথা কৈছে, ‘মই নিবেদন কৰোঁ, মোৰ ওচৰলৈ আহিবলৈ আপোনাক একোৱে বাধা নিদিয়ক। 17কিয়নো মই আপোনাক অতিশয়ৰূপে সন্মানিত কৰিম আৰু যি যি আজ্ঞা দিব, তাকে কৰিম; এই হেতুকে বিনয় কৰোঁ। আপুনি আহি মোৰ কাৰণে এই জাতিক শাও দিয়ক।\n18তেতিয়া বিলিয়মে বালাকৰ দাসসকলক উত্তৰ দিলে, “যদিও বালাকে ৰূপ আৰু সোণেৰে পূৰ হোৱা নিজৰ ৰাজপ্রাসাদো মোক দিয়ে, তথাপি মই ক্ষুদ্ৰ কি মহৎ কাৰ্য্য কৰিবলৈ নিজ ঈশ্বৰ যিহোৱাৰ আজ্ঞা উলঙ্ঘন কৰিব নোৱাৰোঁ। 19এতিয়া নিবেদন কৰোঁ, তোমালোকো এই ঠাইতে আজি ৰাতিটো থাকা, যিহোৱাই মোক আৰু যি ক’ব, তাক মই জানিম।” 20পাছত ঈশ্বৰে ৰাতি বিলিয়মৰ ওচৰলৈ আহি তেওঁক ক’লে, “যিহেতু সেই লোকসকলে তোমাক মাতিবলৈ আহিছে, তুমি উঠি তেওঁলোকৰ লগত যোৱা; কিন্তু মই তোমাক যিহকে ক’ম, তাকেহে তুমি কৰিবা।”\n21বিলিয়মে ৰাতিপুৱাতে উঠি নিজৰ গাধ সজাই তাত উঠি মোৱাবৰ অধ্যক্ষসকলৰ লগত প্ৰস্থান কৰিলে। 22পাছত তেওঁ যোৱাতে ঈশ্বৰৰ ক্ৰোধ জ্বলি উঠিল। আৰু যিহোৱাৰ দূত তেওঁৰ বিৰুদ্ধকাৰী হৈ বাটৰ মাজত থিয় হ’ল। তেতিয়া তেওঁ নিজৰ গাধত উঠি নিজৰ দুজন দাসেৰে সৈতে গৈছিল। 23তেতিয়া সেই গাধজনীয়ে খোলা তৰোৱাল ধৰা যিহোৱাৰ দূতক বাটৰ মাজত থিয় হৈ থকা দেখিলে। এই হেতুকে গাধজনীয়ে বাট এৰি পথাৰৰ ফাললৈ গ’ল। বিলিয়মে গাধজনীক বাটলৈ আনিবৰ কাৰণে তাইক কোবালে।\n24তেতিয়া যিহোৱাৰ দূত দুইফালে গড় থকা দ্ৰাক্ষাবাৰীৰ ঠেক বাটত থিয় হ’ল। 25গাধজনীয়ে যিহোৱাৰ দূতক আকৌ দেখি গড়ত গা ঘঁহাই যাওঁতে, বিলিয়মৰ ভৰি গড়ত ঘহা খালে; তেতিয়া তেওঁ আকৌ তাইক কোবালে।\n26যিহোৱাৰ দূত আৰু অলপমান আগলৈ গৈ, সোঁফালে কি বাওঁফালে ঘূৰিবলৈ ঠাই নোহোৱা এনে এক চেপ ঠাইত থিয় হ’ল। 27তেতিয়া গাধজনীয়ে যিহোৱাৰ দূতক দেখি বিলিয়মেৰে সৈতে আঁঠুকাঢ়ি পৰিল, বিলিয়াম খঙত জ্বলি উঠিল আৰু তেওঁ গাধজনীক লাখুটিৰে কোবাবলৈ ধৰিলে।\n28তেতিয়া যিহোৱাই গাধক কথা ক’বলৈ শক্তি দিলে। গাধজনীয়ে বিলিয়মক ক’লে, মই তোমাক কি কৰিলোঁ যে, তুমি এই তিনিবাৰ মোক কোবালা?” 29বিলিয়মে গাধজনীক ক’লে, “তই মোক অমান্য কৰিছ; মোৰ হাতত তৰোৱাল থকা হ’লে বৰ ভাল আছিল; সেয়ে হোৱা হ’লে মই এতিয়াই তোক বধ কৰিলোঁহেঁতেন।” 30গাধজনীয়ে বিলিয়মক ক’লে, “যাৰ ওপৰত তুমি আজিলৈকে তোমাৰ সমস্ত জীৱন উঠি আহিছা, মই জানো সেই গাধজনী নহওঁ? মই জানো কেতিয়াবা তোমালৈ এনে ব্যৱহাৰ কৰিছিলোঁ?“বিলিয়মে ক’লে, “নাই কৰা।”\n31তেতিয়া যিহোৱাই বিলিয়মৰ চকু মুকলি কৰিলে, খোলা তৰোৱাল হাতত লোৱা যিহোৱাৰ দূতক বাটৰ মাজত থিয় হৈ থকা তেওঁ দেখিলে; তেতিয়াই তেওঁ মূৰ দোঁৱাই উবুৰি হৈ পৰিল। 32তেতিয়া যিহোৱাৰ দূতে তেওঁক ক’লে, “তুমি সেই তিনিবাৰ নিজৰ গাধজনীক কিয় মাৰিলা? চোৱা, মই তোমাৰ বিৰুদ্ধকাৰী হৈ ওলাইছোঁ, কিয়নো মোৰ সাক্ষাতে তুমি অপথে গৈছা। 33আৰু গাধজনীয়ে মোক দেখি এই তিনিবাৰ মোৰ সন্মুখৰ পৰা ঘূৰিছিল। তাই মোৰ সন্মূখৰ পৰা নুঘূৰা হ’লে মই নিশ্চয়ে তোমাক বধ কৰিলোঁহেঁতেন, কিন্তু তাইক জীয়াই ৰাখিলোঁহেঁতেন।”\n34বিলিয়মে যিহোৱাৰ দূতক ক’লে, “মই পাপ কৰিলোঁ; কিয়নো আপুনি যে মোৰ বিৰুদ্ধে বাটত থিয় হৈ আছে, তাক মই নাজানিলোঁ। কিন্তু এতিয়া যদি ইয়াত আপোনাৰ বেজাৰ হৈছে, তেন্তে মই উলটি যাওঁ।” 35তেতিয়া যিহোৱাৰ দূতে বিলিয়মক ক’লে, “সেই লোকসকলেৰে সৈতে যোৱা। কিন্তু মই যি কথা তোমাক ক’ম, কেৱল তাকেহে ক’বা।” আৰু বিলিয়ম বালাকৰ অধ্যক্ষসকলেৰে সৈতে গ’ল।\n36পাছে বিলিয়ম অহাৰ বাতৰি শুনি, বালাকে তেওঁক আগবঢ়াই নিবলৈ দেশৰ সীমাৰ দাঁতিত অৰ্ণোনৰ সীমাত থকা মোৱাবৰ নগৰলৈ গ’ল। 37পাছত বালাকে বিলিয়মক ক’লে, “মই আপোনাক মাতিবলৈ জানো অতি যত্নেৰে মানুহ পঠোৱা নাছিলো? আপুনি মোৰ ওচৰলৈ কিয় নহাকৈ আছিল? আপোনাক সন্মানিত কৰিবলৈ মই জানো নিচেই অসমৰ্থ?”\n38তাতে বিলিয়মে বালাকক ক’লে, “এইয়া চোৱা, মই তোমাৰ ওচৰলৈ আহিছোঁ। তথাপি এতিয়াও কোনো কথা ক’বলৈ জানো মোৰ ক্ষমতা আছে? ঈশ্বৰে মোৰ মুখত যি বাক্য দিব, তাকেহে মই ক’ম।” 39বিলিয়মে বালাকৰ লগত আহি কিৰিয়ৎ-হুচোৎ পালেহি। 40আৰু বালাকে গৰু আৰু মেৰ বলিদান কৰি, বিলিয়ম আৰু তেওঁৰ লগৰ অধ্যক্ষসকললৈ মাংস পঠিয়ালে।\nপাছে ৰাতিপুৱাতে বালাকে বিলিয়মক বালৰ ওখ ঠাইবোৰলৈ লৈ গ’ল। তাৰ পৰা তেওঁ ইশ্রায়েলীয়া সকলৰ মাথোন এফালহে দেখা পালে।


ডুবাইত পত্নী আৰু ১৭ বছৰীয়া জীয়ৰী আছে ছলমান খানৰ! – News Time Assam by Pratham Khabar\nঘৰ/অভিনয়/ডুবাইত পত্নী আৰু ১৭ বছৰীয়া জীয়ৰী আছে ছলমান খানৰ!\nআৰৱাজ খানৰ অনুষ্ঠান 'PINCH'ত নিমন্ত্ৰণ জনোৱা হয় বলীউডৰ চেলিব্ৰেটীসকলক\n0 586 1 মিনিট পঢ়া\nSalman Khan denies having wife named Noor,a17-year-old daughter in Dubai\nএটা নতুন অনুষ্ঠানৰ সৈতে পুনৰ উভতি আহিছে আৰৱাজ খান। তেখেতৰ অনুষ্ঠান ‘PINCH’ত নিমন্ত্ৰণ জনোৱা হয় বলীউডৰ চেলিব্ৰেটীসকলক। য’ত হাঁহি-ধেমালিৰ মাজেৰে সময় পাৰ কৰে অভিনেতা-অভিনেত্ৰীসকলে। বুধবাৰে বলীউডৰ জনপ্ৰিয় অভিনেতা ভাইজান ছলমান খানে ভাতৃ আৰৱাজ খানৰ TALK SHOW ‘PINCH’ৰ Season-2ৰ প্ৰিমিয়াৰ অনুষ্ঠানত অতিথি হিচাপে ভুমুকি মাৰিছিল।\nএই অনুষ্ঠানত অভিনেতাজনে তেখেতক লৈ কৰা বিভিন্ন সমালোচনাৰ উচিত প্ৰত্যুত্তৰ দিয়া পৰিলক্ষিত হয়। যিবিলাক প্ৰশ্নক লৈ সততে মুখ নোখোলা অভিনেতাগৰাকীয়ে নিৰ্ভীকভাৱে এই অনুষ্ঠানত দি গৈছিল এটাৰ পাছত আনটো প্ৰশ্নৰ উত্তৰ।\nকথোপকথনৰ মাজতে ছলমান খানৰ ভাতৃ আৰৱাজ খানে পঢ়ে এজন ব্যক্তিৰ টুইট। য’ত লিখা আছিল ছলমান খানৰ ডুবাইত থকা পত্নী নুৰ আৰু ১৭ বছৰীয়া জীয়ৰীৰ কথা। ব্যক্তিজনৰ টুইট শুনি হাঁহি ৰখাব পৰা নাছিল ছলমান খানে। হাঁহি-হাঁহি তেওঁ কয় যে,”এই লোকসকলে দেখোন সকলোবোৰ কথা ভালকৈ জানে। এইবোৰ অবান্তৰ প্ৰশ্ন। সকলোৱে জানে যে, মই ভাৰতৰ গেলেক্সী এপাৰ্টমেন্টত মোৰ দেউতাৰ স’তে থাকো।”\nআনকি আন এজন ব্যক্তিয়ে ছলমান খানক ভুৱা মানুহ বুলি কোৱা কথাৰ প্ৰত্যুত্তৰ দি তেওঁ কয় যে, “তেখেতৰ কিজানি বেয়া অভিজ্ঞতা আছে, তেওঁৰ পত্নীয়ে মোক লৈ কিজানি দুটামান ভাল কমেন্ট কৰিছে অথবা তেওঁৰ জীয়ৰীয়ে মোৰ চিনেমা চাই ভাল পায়।”\nসকলোৰে সমালোচনাৰ নিৰ্ভীকভাৱে ভাইজানে দিয়া উত্তৰ সঁচায়ে মানিবলগীয়া।\nArbaaz Khan Assam News Time Assam PINCH Pratham Khabar TV prathamkhabar24X7 salman Khan Salman khan wife and daughter in dubai\nযৌন নিৰ্যাতনৰ চেষ্টা চলাই বিফল হোৱা ৩ কিশোৰে হত্যা কৰিলে কিশোৰীক! আটক তিনিওজন


Doxy 1 Ld R Forte in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Doxy 1 Ld R Forte ar byavahar, ppali, parshwakriya, upkaar, kriya-pratikriya aaru satarkatabani\nDoxy 1 LDR Forte\nDoxy 1 Ld R Forte ৰ লাভ আৰু ব্যৱহাৰসমূহ- Doxy 1 LDR Forte Benefits & Uses in Assamese- Doxy 1 Ld R Forte ar laabh aaru byavaharsamuh\nDoxy 1 Ld R Forte ৰ পালি আৰু সেয়া কেনেদৰে ল'ব- Doxy 1 LDR Forte Dosage & How to Take in Assamese - Doxy 1 Ld R Forte ar paali aaru xeya kenedore lobo\nDoxy 1 Ld R Forte ৰ পাৰ্শ্চক্ৰিয়াসমূহ- Doxy 1 LDR Forte Side Effects in Assamese- Doxy 1 Ld R Forte ar parshwakriyasamuh\nDoxy 1 Ld R Forte সংক্ৰান্ত সতৰ্কতাবাণীসমূহ- Doxy 1 LDR Forte Related Warnings in Assamese- Doxy 1 Ld R Forte xonkranta xatarkatabanisamuh\nঅইন দৰৱৰ সৈতে Doxy 1 Ld R Forteৰ গুৰুতৰ ক্ৰিয়া-প্ৰতিক্ৰিয়া- Severe Interaction of Doxy 1 LDR Forte with Other Drugs in Assamese- Oinor xoite Doxy 1 Ld R Forte ar gurutor kriya-pratikriya\nDoxy 1 Ld R Forte মতভেদসমূহ- Doxy 1 LDR Forte Contraindications in Assamese- Doxy 1 Ld R Forte nishedhsamuh\nDoxy 1 Ld R Forte ৰ বিষয়ে সততে সোধা প্ৰশ্নসমূহ- Frequently asked Questions about Doxy 1 LDR Forte in Assamese- Doxy 1 Ld R Forte ar bikhoye satate xodha prashnasamuh\nখাদ্য আৰু মদৰ সৈতে Doxy 1 Ld R Forte ক্ৰিয়া-প্ৰতিক্ৰিয়া- Doxy 1 LDR Forte Interactions with Food and Alcohol in Assamese- khadya aaru modor xoite Doxy 1 Ld R Forte kriya-pratikriya\nDoxy 1 Ld R Forte ৰ লাভ আৰু ব্যৱহাৰসমূহ - Doxy 1 LDR Forte Benefits & Uses in Assamese - Doxy 1 Ld R Forte ar laabh aaru byavaharsamuh\nDoxy 1 Ld R Forte তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDoxy 1 Ld R Forte ৰ পালি আৰু সেয়া কেনেদৰে ল'ব - Doxy 1 LDR Forte Dosage & How to Take in Assamese - Doxy 1 Ld R Forte ar paali aaru xeya kenedore lobo\nDoxy 1 Ld R Forte-ৰ উপাদানসমূহ - Doxy 1 LDR Forte Active Ingredients in Assamese - Doxy 1 Ld R Forte-ar upadaansamuh\nDoxy 1 Ld R Forte ৰ পাৰ্শ্চক্ৰিয়াসমূহ - Doxy 1 LDR Forte Side Effects in Assamese - Doxy 1 Ld R Forte ar parshwakriyasamuh\nগৱেষণাৰ ভিত্তিত, Doxy 1 Ld R Forte ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDoxy 1 Ld R Forte সংক্ৰান্ত সতৰ্কতাবাণীসমূহ - Doxy 1 LDR Forte Related Warnings in Assamese - Doxy 1 Ld R Forte xonkranta xatarkatabanisamuh\nDoxy 1 Ld R Forte-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDoxy 1 LDR Forte এ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nDoxy 1 Ld R Forte-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDoxy 1 LDR Forte প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Doxy 1 Ld R Forte কি প্ৰভাৱ দেখা গৈছে?\nবৃক্ক ৰ বাবে Doxy 1 LDR Forte ক্ষতিকাৰক নহয়।\nযকৃতত Doxy 1 Ld R Forte কি প্ৰভাৱ দেখা গৈছে?\nDoxy 1 LDR Forte ৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Doxy 1 Ld R Forte ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Doxy 1 LDR Forte গ্ৰহণ কৰিব পাৰে।\nঅইন দৰৱৰ সৈতে Doxy 1 Ld R Forteৰ গুৰুতৰ ক্ৰিয়া-প্ৰতিক্ৰিয়া - Severe Interaction of Doxy 1 LDR Forte with Other Drugs in Assamese - Oinor xoite Doxy 1 Ld R Forte ar gurutor kriya-pratikriya\nDoxy 1 Ld R Forte তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDoxy 1 Ld R Forte মতভেদসমূহ - Doxy 1 LDR Forte Contraindications in Assamese - Doxy 1 Ld R Forte nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Doxy 1 Ld R Forte লোৱা অনুচিত যাতে -\nDoxy 1 Ld R Forte ৰ বিষয়ে সততে সোধা প্ৰশ্নসমূহ - Frequently asked Questions about Doxy 1 LDR Forte in Assamese - Doxy 1 Ld R Forte ar bikhoye satate xodha prashnasamuh\nএই Doxy 1 Ld R Forte-এ অভ্য়াস বা নিচাৰ সৃষ্টি কৰে নেকি?\nনহয়, Doxy 1 LDR Forte য়ে অভ্যাসৰ সৃষ্টি নকৰে।\nDoxy 1 LDR Forte লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Doxy 1 LDR Forte য়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Doxy 1 LDR Forte লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Doxy 1 LDR Forte ব্যৱহৃত নহয়।\nখাদ্য আৰু মদৰ সৈতে Doxy 1 Ld R Forte ক্ৰিয়া-প্ৰতিক্ৰিয়া - Doxy 1 LDR Forte Interactions with Food and Alcohol in Assamese - khadya aaru modor xoite Doxy 1 Ld R Forte kriya-pratikriya\nখাদ্য আৰু Doxy 1 Ld R Forteৰ ক্ৰিয়া-প্ৰতিক্ৰিয়া\nDoxy 1 LDR Forte সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Doxy 1 Ld R Forteৰ মাজৰ প্ৰতিক্ৰিয়া\nDoxy 1 LDR Forte আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nDoxy 1 Ld R Forte ৰ অনুকল্প - Substitutes for Doxy 1 LDR Forte in Assamese\nDoxy 1 Ld R Forte ৰ মূল্য আৰু পেকৰ চাইজ - Doxy 1 Ld R Forte Price and Pack Size in Assamese - Doxy 1 Ld R Forte ar mulya aaru pakor size\nDoxy 1 LD R Forte Capsule ₹81.9 खरीदें\nআপুনি বা আপোনাৰ পৰিয়ালৰ কোনোবাই Doxy 1 Ld R Forte লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Doxy 1 Ld R Forte ব্যৱহাৰ কৰিছিল নেকি?\nআপুনি কিমান পৰিমাণে Doxy 1 Ld R Forte সেৱন কৰিছিল?\nআপুনি Doxy 1 Ld R Forte ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Doxy 1 Ld R Forte সেৱন কৰে?


corona-virus-suspected-case-in-guwahati-a-girl-from-china-admitted-in-gmch-skd– News18 Assam\nগুৱাহাটী পালেহি নেকি সমগ্ৰ বিশ্বত ত্ৰাসৰ সৃষ্টি কৰা মাৰাত্মক কোৰোণা ভাইৰাছ! GMCHত ভৰ্তি এগৰাকী ছাত্ৰীক\nUpdated:February 14, 2020, 9:21 AM IST\nPhoto Source-Aaj Tak\nচীনৰ পৰা গুৱাহাটী আহি পোৱাৰ পিছতেই ছাত্ৰীগৰাকীক গুৱাহাটী বিমান বন্দৰত স্বাস্থ্য পৰীক্ষা কৰোৱাৰ পিছত GMCHলৈ অনা হয়।\nLast Updated: February 14, 2020, 9:21 AM IST\nসমগ্ৰ বিশ্বত ত্ৰাসৰ সৃষ্টি কৰা মাৰাত্মক কোৰোণা ভাইৰাছ গুৱাহাটী পালে নেকি? গুৱাহাটীতো ঘটিছে নেকি কোৰোণাৰ সংক্ৰমণ? কোৰোণা ভাইৰাছ সংক্ৰমণৰ সন্দেহত এগৰাকী ছাত্ৰীক GMCHত আছুতীয়াকৈ ৰখা হৈছে। চীনত চিকিৎসা বিজ্ঞানৰ অধ্যয়ন কৰি থকা ছাত্ৰীগৰাকী ৬ ফেব্ৰুৱাৰীতে ভাৰতলৈ আহিছিল। বৃহস্পতিবাৰে ছাত্ৰীগৰাকী উপস্থিত হয় গুৱাহাটীত।\nচীনৰ পৰা গুৱাহাটী আহি পোৱাৰ পিছতেই ছাত্ৰীগৰাকীক গুৱাহাটী বিমান বন্দৰত স্বাস্থ্য পৰীক্ষা কৰোৱাৰ পিছত GMCHলৈ অনা হয়। GMCHৰ আছুতীয়া কক্ষত চিকিৎসা কৰি থকা হৈছে ছাত্ৰীগৰাকীক। এইপৰ্যন্ত ছাত্ৰীগৰাকীৰ শৰীৰত কোৰোণা ভাইৰাছৰ উপস্থিতি ধৰা পৰা নাই। বৰ্তমান ছাত্ৰীগৰাকী অহৰহ চিকিৎসকৰ নিৰীক্ষণত আছে।\nFirst published: February 14, 2020, 9:21 AM IST\n'২০২১ৰ নিৰ্বাচনী যুঁজ হ'ব ৰাষ্ট্ৰীয়তাবাদী শক্তি আৰু জাতীয়তাবাদী শক্তিৰ মাজত'- প্ৰধানমন্ত্ৰীৰ অসম ভ্ৰমণক সমালোচনা লুৰিণজ্যোতি গগৈৰ\n'নতুন ৰাজনৈতিক দল চিনেমাৰ আইটেম চঙৰ দৰে'- বদৰুদ্দিন, ৰিপুণ বৰা আৰু অজিত ভূঞাক ঢুলীয়া, তালীয়া আৰু নাচনী আখ্যা অতুল বৰাৰ\nনুনমাটিত লাঠিৰে মৰিয়াই মৰিয়াই যুৱকক হত্যা, আৰক্ষীৰ জালত ৫ অভিযুক্ত\nনতুন ৰাজনৈতিক দল চিনেমাৰ আইটেম চঙৰ দৰে'\nবিশেষভাৱে সক্ষম আৰু ৮০ৰ ঊৰ্ধ্বৰ লোকে পোষ্টেল বেলটযোগে দিব পাৰিব ভোট


Resources @ SLTD, Assam | Society for Language Technology Development, Assam\n“সংস্কৃতি” শব্দটোৰ ব্যৱহাৰ ভাৰতীয় ভাষাত অৰ্বাচীন। প্ৰাচীন ভাৰতীয় সংস্কৃত, পালি, প্ৰাকৃত নাইবা তামিল, তেলেগু আদি কোনো ভাষাতে ইয়াৰ ব্যৱহাৰ দেখা নাযায়। আধুনিক ভাৰতীয় প্ৰাদেশিক ভাষাবিলাকতো ইয়াৰ ব্যৱহাৰ হোৱা বেছি দিন হোৱা নাই। সঠিককৈ কবলৈ গ’লে বৰ্তমান শতিকাৰ পঞ্চম দশক মানৰ পৰাহে ‘সংস্কৃতি’ শব্দক ইংৰাজী কালচাৰ (Culture) শব্দৰ সমাৰ্থক ৰূপ হিচাপে ব্যৱহাৰ কৰা দেখা যায়। Read More →\nPosted in নাহেন্দ্ৰ পাদুন | Comments Off\nঅভিধান হৈছে এনে এখন গ্ৰন্থ,য’ত কোনো এটা ভাষাৰ শব্দসাৰসমূহ বৰ্ণানুক্ৰমিক ভাৱে সজাই তাৰ বানান,উচ্চাৰণ,পদ-পৰিচিতি,ব্যুৎপত্তি ৰূপসাধন আৰু অৰ্থৰ যথাযথ বৰ্ণনা সংক্ষেপে দাঙি ধৰা হয় ।সাধাৰণ অৰ্থত অভিধান হৈছে কোনো এটা ভাষাৰ শব্দসমূহৰ অৰ্থ থকা পুথি।এক কথাত অভিধান হ’ল শব্দৰ ভঁৰাল। Read More →\nPosted in অসমীয়া, ভাষা |2Comments\nব্যাকৰণ হৈছে ভাষাৰ চিন্তা আৰু চৰ্চাৰ এক প্ৰাথমিক আৰু সবল পদক্ষেপ । এনে চৰ্চাৰ আৰম্ভ হৈছিল প্ৰাচীন ভাৰতবৰ্ষত বৈদিক সাহিত্যৰ লগতে বিভিন্ন ব্ৰাক্ষ্মণ গ্ৰন্থৰ মাজেদি । অৱশ্যে এনে চিন্তাই সুনিৰ্দিষ্ট ৰূপ লাভ কৰে পাণিনিৰ দ্বাৰা ৰচিত ‘অষ্টাধ্যায়ী’ নামে খ্যাত “শব্দানুশাসনম” নামৰ গ্ৰন্থৰ মাজেৰে । Read More →\nPosted in অসমীয়া, ভাষা | Leaveacomment\nআধুনিক ভাষাবিজ্ঞানৰ দৃষ্টিত ধ্বনিতত্ত্বই হৈছে ভাষাৰ প্ৰাথমিক উপাদান। কিন্তু ভাষা একোটাৰ বিৱৰ্তনৰ ধাৰা বিশ্লেষণ কৰিবলৈ যাওঁতে ধ্বনিতাত্ত্বিক পৰিৱৰ্তনৰ দিশটো বিশ্লেষণ কৰাটো যথেষ্ট কঠিন। ইয়াৰ প্ৰধান কাৰণ হ’ল- বিভিন্ন সময়ৰ ধ্বনিতাত্ত্বিক সমলৰ অভাৱ। Read More →\nইউনিক’ডৰ বিষয়ে কোৱাৰ আগতে অলপ কম্পিউটাৰৰ বিষয়ে কৈ লওঁ ৷সহজ ভাষাত ক’বলৈ গ’লে কম্পিউটাৰে কেৱল সংখ্যাৰ লগতহে খেলা কৰে ৷গতিকে আখৰ বা চিহ্ন এটা কম্পিউটাৰক বুজাবলৈ হ’লে প্ৰথমে সেই আখৰ বা চিহ্নটোৰ বাবে এটা সংখ্যা নিৰ্ণয় কৰিব লাগিব ৷ Read More →\nPosted in অসমীয়া, প্ৰযুক্তি |2Comments\nPre Historic Assam\nAncient Assam, which is primarily known as Kamarupa or Pragjyotisha coversalarge area. The boundary of Ancient Kamarupa comprises today’s Assam with is surrounding hilly area, north Bengal, northern and eastern area of Bangladesh and Tibet. There wereanumerous references regarding the boundary of ancient Assam in Ramayana and Mahabharata, Puranas, and in Kautilya’s Arthasastra. Read More →\nPosted in English, History | Leaveacomment


ট্ৰেভেলাৰ্ছ ডায়েৰী - ক'চ্চিন-ৱাল্লিকাৱু-ক'ল্লাম-ক'ট্টাৰকাৰা (ইন্দুকল্প শইকীয়া) - সাহিত্য ডট অৰ্গ\nট্ৰেভেলাৰ্ছ ডায়েৰী – ক’চ্চিন-ৱাল্লিকাৱু-ক’ল্লাম-ক’ট্টাৰকাৰা (ইন্দুকল্প শইকীয়া)\nনতুন নতুন ঠাইলৈ যোৱা তথা তেনে ঠাইৰ থলুৱা জীৱন-পদ্ধতি বা থলুৱা খাদ্য-সংস্কৃতিৰ জুতি লোৱাৰ এক নিজস্ব আমেজ আছে। সেই আমেজৰ অনুভৱে যাৰ এবাৰ স্বভাৱ নষ্ট কৰিছে তেনে স্বভাৱ ঘুৰাই পোৱাতো অতিশয় কঠিন। সেই ভ্ৰমণ আৰু মাদকতা পূৰ্ণ হয় যেতিয়া ভ্ৰমণৰ লক্ষ্যস্থান বোৰ সাধাৰণ পৰ্য্যটকৰ তালিকাৰ বাহিৰৰ ঠাই হয়।কৰ্মসূত্ৰে আমাৰ স্বভাৱতো এই যাযাৱৰী ঘূণে ধৰিছিল ২০০৮ চন মানতেই। তেতিয়া কাম কৰি থকা প্ৰতিষ্ঠানটোৰ কৰ্মৰ খাটিৰত বিভিন্ন সময়ত তামিলনাডু, আন্দামান তথা কেৰেলাৰ বহুকেইখন নগৰলৈ যোৱাৰ সুযোগ মিলিছিল। এনেকৈয়ে কিছুমান নতুন সৰু সৰু নগৰৰ জীৱন পদ্ধতি, খাদ্যাভাস ইত্যাদিৰ বিষয়ে জানি তথা জুতি লৈ সেই “যাযাৱৰী” চাকৰী প্ৰথাটোৰ প্ৰতি এক মোহ উপজিছিল। লাহে লাহে তাৰ পিছৰ সময়ত কোনো নতুন প্ৰতিষ্ঠানত যোগদান কৰাৰ সময়ত মনৰ মাজতে এই বিষয়টো চাকৰি নিৰ্ব্বাচনৰ ক্ষেত্ৰত প্ৰাধান্য দিয়া হৈছিলো গৈ আৰু কালক্ৰমত মাহটোৰ বহুখিনি দিনেই ভাৰতৰ ভিন ভিন নগৰ-চহৰ বগাই ফুৰিছো।\nএইদৰে ঘুৰি ফুৰোতে কিছুমান ঠাইৰ অভিজ্ঞতাই মনত ৰাখিব পৰা কিছুমান অনুভৱ দি থৈ যায়। ঠিক তেনে কিছু অনুভৱী অভিজ্ঞতা হৈছিল কেৰেলাৰ দুটামান সৰু সৰু অঞ্চললৈ যাওঁতে। আমাৰ বাবে কেৰেলা সাধাৰণতে ক’চ্চিনৰ পৰা আৰম্ভ হয়। অৰ্থাৎ কচ্চিনলৈ যোগাযোগৰ সুবিধাৰ বাবে বেচিভাগ সময় তাৰ পৰা আন ঠাইলৈ যোৱাৰ ব্যৱস্থা কৰা হয়। আন আন চহৰত থকাৰ দৰে কচ্চিনত আমাৰ ভ্ৰমনণৰ সহযোগী সচা অৰ্থত সাৰথি হৈ থাকে ড্ৰাইভাৰ “ভেলচন”। এইজন মানুহৰ এক বৈশিষ্ট আছে। তেওঁৰ তিনিখন নিজা বাছ আৰু দুখন সৰু সুৰা ভেন আছে। কিন্তু তেওঁ নিজেও বিশেষ কিছু মানুহৰ বাবে ড্ৰাইভাৰ হৈ আহে। নিজেই তেওঁ কচ্চিন বাছ এছোচিয়েচনৰো সভাপতি। ভেলচনৰ মতে কেৰেলাৰ মানুহবোৰ খুব সোৰোপা, এলেহুৱা। নিজৰ ঠাইত একো কাম কৰিব মন নকৰে কিন্তু সেই একেই কাম যদি বাহিৰত গৈ কৰিব লাগে, তেনে জীৱন দি কৰিব। বেছিভাগ মানুহেই “ইজি মণী”ৰ পিছত পৰে। কাম কৰিব নোখোজে কিন্তু পইছা লাগে। সেইবাবে “দালালি” বৃত্তি কেৰালাত সহজলভ্য। তেওঁৰ কথা বোৰে মোৰ মনটোক বাৰে বাৰে মোৰ নিজৰ ঠাই খনৰ লগত কেৰালাক ৰিজাবলৈ উদগণি দিয়ে।\nপ্ৰাকৃতিক স্বৰূপৰ ফালৰ পৰা কেৰালা আৰু অসমৰ যথেষ্ট খিনি সাদৃশ্য আছে। কেৰালাৰ সৰু সৰু গলি বোৰৰ ভিতৰেদি গ’লে অসমৰ কোনো সৰু নগৰৰ ভিতৰৰ গলিয়েদি যোৱা যেন অনুভৱ হয়। বহু গছ-গছনিও একে। হয়তো সেই বাবেই মানুহৰ স্বভাৱো অলপ একে। আনে কি ভাবে-নেভাৱে নেজানো, কিন্তু মোৰ এনে লাগে যে অসমৰ মানুহ স্বভাৱজাত সোৰোপা। তাৰ বাবে হয়তো আমাৰ প্ৰাকৃতিক অৱস্থিতিও এক কাৰণ। চেন্নাই বা আন চহৰত থাকিলে কাম কৰিবলৈ যি এক দেহ-মনত উদ্যম থাকে, কেৰালা-অসমত থাকিলে কিবা শোও-শোও ভাৱ এটাই বেছিভাগ সময়তেই আমনি কৰি থাকে। চৌদিশে সেউজীয়াৰ আচঁল, শীতল বতাহৰো য’ত ঘণে ঘণে আগমন তাত কাম কৰাৰ মানসিকতাতকৈ বেচনৰ পকৰিৰ লগত চাহৰ জুতি লোৱাৰহে অধিক মন হয়। কিন্তু মন কৰিব লগীয়া যে এনে বহু ঠাইৰ সোৰোপা স্বভাৱজাত বহু লোকেই কিন্তু বাহিৰত কঠোৰ শ্ৰম কৰাৰ বহুত উদাহৰণ আছে।\nযি কি নহওক প্ৰথম দিনা আমাৰ বেছি খিনি এপইন্টমেন্ট আছিল বহু কেইটা খীষ্টিয়ান ট্ৰাষ্টৰ লগত। আমাৰ সাধাৰণ গ্ৰাহক সকল হ’ল প্ৰিণ্টিং প্ৰেছ। একেবাৰে সৰুত কৈয়ো সৰু আমাৰ ক’ম্পেণীৰ সাধাৰণ একোটা মেছিনৰ দামেই য’ত ৫০ লাখৰ ওপৰৰ পৰা আৰম্ভ হয়, তেতিয়া সদায় দেখি অবাধ মানো এই ট্ৰাষ্ট অথবা এন.জি.অ’. বিলাকৰ বিনিয়োগ কৰা ধনৰ পৰিমাণ দেখি। কোনো একোটা ট্ৰাষ্টত ১০ কোটিৰ ওচৰা ওচৰা প্ৰিণ্টিং মেচিন থাকে। সাধাৰণ ব্যৱসায়ীৰ ব্যৱসায় নিৰ্ভৰ কৰে সাময়িক বজাৰৰ ফলাফলৰ ওপৰত, কিন্তু এনে ট্ৰাষ্ট সমূহৰ নিজৰ এটা চক্ৰ থাকে, গতিকে বজাৰৰ মন্দৱস্থতাই তেওঁলোকক স্পৰ্শই নকৰে। যি কেইটা ট্ৰাষ্টক কচ্চিনত লগ কৰিলো তেওলোকৰ নিজৰ হয় কলেজ আছে নতুবা আন কিবা শিক্ষানুষ্ঠান আছে আৰু তেওঁলোকে সেই শিক্ষানুষ্ঠান বিলাকৰ বাবে লাগতীয়াল কিতাপ-পত্ৰ ছপা কৰাৰ লগত জড়িত। আন কোনোটো আকৌ বিনামূলীয়াকৈ খ্ৰীষ্টান ধৰ্ম প্ৰচাৰৰ বাবে লাগতীয়াল যাৱতীয় ধৰ্ম বিষয়ক কিতাপ ছপা কৰাৰ কামতো জড়িত।\nআন এক কথাইও মোৰ মনত প্ৰায়ে খুন্দিয়াই যেতিয়াই এনেকুৱা সংগঠন সমূহৰ লগত কথা পাতো। তেও লোকৰ প্ৰধান উদ্দেশ্য হ’ল সমাজৰ বাবে কাম কৰা, সাধাৰণ খাটি খোৱা মানুহক জীৱন যাপনৰ দিহা দিয়া। কিন্তু আপুনি যদি তেওঁলোকৰ মূল কাৰ্য্যালয় সমূহলৈ যায়, সকলো নহ’লেও প্ৰায়ভাগ কাৰ্য্যালয়েই ইমানেই আড়ম্বৰ পূৰ্ণ ভাৱে সজ্জিত যে দেখি অবাধ মানো। চেগুণ গছৰ কাঠেৰে তৈয়াৰী আছবাব, বাতানুকুল কোঠা, লাখ টকীয়া গাড়ী ইত্যাদি ইত্যাদি মুঠৰ ওপৰত সাধাৰণ বাণিজ্যিক কাৰ্য্যালয়তকৈ বা ব্যৱসায়ীতকৈ কোনোগুণেই কম নহয়। তেতিয়াই মোৰ মনত প্ৰশ্ন হয়, দৰিদ্ৰ শ্ৰেণীৰ বা সমাজৰ হকে কাম কৰিবৰ বাবে এনেকুৱা বেশ-ভূশাৰ কি প্ৰয়োজন! তেওঁলোকে আকৌ কয় সংসাৰৰ বন্ধনৰ পৰা মুক্ত!!\nদ্বিতীয় দিনাৰ যাত্ৰা আৰম্ভ হৈছিল আমাৰ পুৱা প্ৰায় ৮ বজাত। লক্ষ্যস্থান ৱাল্লিকাৱু হৈ ক’ল্লাম। ক’চ্চিনৰ পৰা প্ৰায় ১৫০ কি.মি.। এম.এ’.মিছন ট্ৰাষ্ট নামৰ আন এখন আশ্ৰম। এইখন হিন্দু ধৰ্ম তথা শিক্ষাৰ বাবে উচৰ্গিত এখন আশ্ৰম। এই যাত্ৰাটো এক উল্লেখনীয় যাত্ৰ হৈ ৰ’ব। ১০০ কি.মি. মান ৰাষ্ট্ৰীয় ঘাই পথেৰে যোৱাৰ পিছত সাৰথি ভেলচনৰ টাটা ইন্দিগ’ খন নামি গৈছিল আৰৱ সাগৰৰ পাৰে পাৰে যোৱা এক সৰু লুং লুঙীয়া পথেৰে। সাগৰৰ পাৰে পাৰে যোৱা ঘাই পথেৰে যাত্ৰা কৰাৰ বহু অভিজ্ঞতা আছে, কিন্তু এই দৰে এখন গাওঁৰ মাজৰ এটা সৰু পথ, তাকো সো ফালে তৰ্জন-গৰ্জন কৰি থকা আৰৱ সাগৰ। সাগৰৰ পাৰটো অলপ ওখকৈ শিলেৰে সাধাৰণ ভাৱে বান্ধি দিয়া হৈছে যাতে ঢৌৰ চিটিকনি বা ঢৌৰ পানী এই ফালে নাহে। সেই বান্ধটোৰ পৰা প্ৰায় ২০০ মিটাৰ দূৰত্বত আমি গৈ থকা ১৫০ মিটাৰমান বহল ৰাস্তাটো। ৰাস্তাটো ঠিক আমাৰ অসমৰ গাৱৰ ৰাস্তাবোৰৰ দৰেই। মোৰ বাৰ বাৰে মনত পৰিছিল তেজপুৰৰ বেছেৰীয়াৰ মামহঁতৰ ঘৰলৈ গ’লে যোৱা এটা বিশেষ ৰাস্তালৈ। তাত মাথো সাগৰ নাই, ইয়াত আমাৰ সোঁফালে প্ৰচণ্ড ঢৌৰে আৰৱ সাগৰে পাৰবোৰত খুন্দিয়াই খুন্দিয়াই যেন কৈছে “মোক খুলি দে…মোক মুকলি কৰি দে”। সাগৰৰ পৰা ৰাস্তাটোলৈ থকা ব্যৱধান খিনি ভৰি আছে ওখ ওখ নাৰিকল আৰু কিবা এবিধ নাম নজনা গছেৰে। আমাৰ তামোলৰ বাৰীত যিদৰে ছাঁ পৰি থাকে ঠিক সেই দৰেই ছাঁ পৰা যেন এখন বালিৰে তলভৰা বাৰী, পাৰ্থক্য মাথো কাষেৰে লহৰ তুলি গৰ্জ্জি আছে আৰৱ সাগৰ। সকলোতকৈ দেখি অবাক মানিলো ৰাস্তাটোৰ বাওকাষৰ পৰাই লানি লানি ঘৰ। মানে সাগৰৰ পৰা প্ৰায় ২৫০ মিটাৰ দূৰত্বত অৱস্থিত ঘৰবোৰ। এক কথাত ক’বলৈ গ’লে এইখন সাগৰৰ পাৰৰ এখন গাওঁ। ইমান ভিতৰৰ গাওঁ যদিও ঘৰবোৰ কিন্তু চকুত লগা। এই কথা কোৱাত সাৰথি ভেলচনে ক’লে যদিও এই গাৱঁৰ মানুহখিনিৰ প্ৰধান জীৱিকা মাছ মাৰি বেছা, কিন্তু এতিয়া প্ৰত্যেক ঘৰৰে এজন নহয় এজন সদস্য ডুবাই বা আৰৱ দেশত কৰ্মৰত আৰু তাৰ ভিত্তিতেই এই সুচলাৱস্থা। সাগৰৰ পাৰৰ গছৰ ছাঁত জুম পাতি পাতি তাছপাত খেলি থকা মানুহবোৰক দেখুৱাই কৈছিল ইয়াত এয়াই জীৱন, ৰাতিপুৱা আৰু গধূলি মাছমৰা, বাকীখিনি সময় এইদৰে বহি হয় আড্ডা দিয়া নহয় তাছ খেলা। ভাৱ হৈছিল কি সুন্দৰ আৰাম দায়ক জীৱন। কল্পনা কৰিছিলো জোনাক নিশা মাছভাত এসাজ খাই ঘৰৰ পদুলীমুখলৈ ওলাই সন্মুখতে থকা সাগৰখনৰ পাৰত মুঢ়া পাৰি বহি তামোল এখন খাবলৈ কি মজ্জা হ’ব। উস্। হিংসা লাগি গৈছিল সেই গাওঁত থকা মানুহ খিনিক প্ৰকৃতিয়ে দিয়া আভিজাত্য দেখি।\nএইদৰে ভাৱনা-আলোচনাৰ মাজেদিয়েই পাইছিলোগৈ আমাৰ প্ৰথম গন্তব্যস্তল এম.এ’.মিছন ট্ৰাষ্ট। এয়াই সেই বিখ্যাত “মাতা অমৃতানন্দময়ী দেৱী” বিভিন্ন অনুষ্ঠানৰ জন্ম স্থল। মাতা অমৃতা ইয়াতেই থাকে। এক বিশাল অঞ্চল জুৰি বিস্তৃত এই আশ্ৰম। গেট’ত চিকিউৰিটী। আমাৰ চিনাকী দিয়াত ভিতৰত কথা পাতি আগতেই ঠিক কৰি থোৱা মতে ভিতৰৰ অফিচ ৰুমলৈ লৈ গ’ল। এয়াই সাধাৰণ দৰ্শনৰ বাবে অহা আৰু এইদৰে বিশেষ আলহী হৈ অহাৰ মাজৰ পাৰ্থক্য। এই একেই আতিথ্যৰ পাৰ্থক্য মই অনুভৱ কৰিছো যেতিয়া পণ্ডিচেৰীৰ ঋষি অৰবিন্দ আশ্ৰমলৈ গৈছো, যেতিয়া চেন্নাইৰ ৰামকৃষ্ণ মঠলৈ গৈছো, যেতিয়া আন্দামানলৈ গৈছো আৰু এই আতিথ্যই মোক যাযাবৰী কৰ্মপন্থাৰ বাবে বিশেষ ভাৱে বহুদিন আগতেই আকৰ্ষিত কৰি পেলাইছিল। ভিতৰলৈ গৈ থাকোতে মন কৰিলো বহু বিদেশী লোকেৰে আশ্ৰমৰ সেই অংশটো ভৰি আছে। সকলো কিবা নহয় কিবা কামত ব্যস্ত। কোনোবাই যদি ঝাৰু দি আছে, কোনোবাই খৰ-ধৰকৈ কিবা এপদ বস্তু ইফালৰ পৰা সিফাললৈ লৈ গৈছে। প্ৰিণ্টিং প্ৰেছৰ ভিতৰেদি আমাক লৈ গ’ল। ৮০ শতাংশই আমাৰ কম্পেনীৰ মেচিন তেওলোকে ব্যৱহাৰ কৰে। গতিকে প্ৰায় সকলোৱেই এক বিশেষ সমীহেৰে আমাক স্বাগতম জনালে। সময়তকৈ আগতে গৈ উপস্থিত হোৱা বাবে অলপ বিৰতিৰ পিছত আমাৰ আচল মিটিং আৰম্ভ হ’ল। ইয়াতো সেই একেই , নতুন প্ৰজেক্ট আৰম্ভ কৰিছে যিটোৰ বাজেট প্ৰায় ২০ কোটি য’ত প্ৰেছৰ লাগতিয়াল কিছু মেচিনৰ বাবে আছে প্ৰায় ২ কোটি। বিৰতিহীন কাৰিকৰী বিষয়ক আলোচনা পৰ্ব শেষ হোৱাৰ পিছত মই প্ৰথমবাৰ আশ্ৰমলৈ যোৱাৰ বাবে গোটেই কেইজন মিলি আশ্ৰম চাবলৈ যোৱাটো থিক হ’ল আৰু চাই আহি একে ঠাইতে আমাৰ দুপৰীয়াৰ আহাৰৰ বাবেও ব্যৱস্থা কৰিলে। মাতা অমৃতা দুদিনৰ আগতহে আমেৰিকাৰ পৰা পাইছেহি বাবে সাধাৰণ দৰ্শন বন্ধ হৈ আছে, কিন্তু গধূলিলৈ ৰ’লে তেওঁক দৰ্শন কৰিব পৰা যাব বুলি আমাক জনালে। আমাৰ ব্যস্ত কাৰ্যসূচীৰ বাবে সেইটো হৈ নুঠিল কিন্তু আশ্ৰমখন চাই অবাধ মানিলো। এক বিয়াগোম এলেকা (আচলতে অঞ্চল) জুৰি বিস্তৃত হৈ আছে আশ্ৰম খন। কোনো হুলস্থল নাই, শান্তি পূৰ্ণ ভাৱে প্ৰত্যেকেই প্ৰত্যেকৰ কামত ব্যস্ত। ৰান্ধনিশাল খনেই কিজানি প্ৰায় ২০০০ বৰ্গ ফুট মানৰ জোখাৰে এটা ঘৰ হ’ব। আশ্ৰম খনৰ সন্মুখৰ ভাগেদি বৈ গৈছে আখন নদী আৰু পাছ ফালেদি আৰৱ সাগৰ, যি বাটেৰে আমি আহিলো। এনে লাগিল যেন সেইখন এখন পৃথক গাওঁ হে। সৰু-বৰ বহুত কেইটা বিল্ডং, ভিন ভিন কৰ্মচাৰী। প্ৰিণ্টিং কৰাই প্ৰণ্টিং কৰিছে, বাইন্দিং কৰাই বাইন্দিং কৰিছে, ৰন্ধাই ৰান্ধিছে, ধোৱাই ধুইছে মুঠতে সকলো কাম ইমান সুন্দৰ আৰু পৰিপাটিকৈ হৈ আছে। সকলোতকৈ ডাঙৰ কথা প্ৰত্যেকৰে মুখত কাম কৰাৰ এক সন্তুষ্টি আছে ল মুখলৈ চালেই চিনি পাওক বা নাপাওক এক সুন্দৰ হাঁহিৰে সম্ভাষণ জনাই। আমাৰ লগত যোৱা তাৰ বিষয়া জনক সুধিলো তেওঁৰ কিমান দিন হ’ল , তেওঁ ক’লে ১৯৯৭ চনৰ পৰাই আছে ইয়াত। তাত মাহিলী, ছমহীয়া বা চিৰদিনৰ বাবে থকাৰ সু-বন্দবষ্ট আছে। আশ্ৰমৰ ভিতৰতেই এটা মন্দিৰ আছে। আমাক তালৈ লৈ গ’ল। তাৰ পিছত লৈ গ’ল য’ত মাতা অমৃতাই দৰ্শন দিয়ে সেই ঠাইলৈ। তেতিয়া তাত সন্ধিয়াৰ ভজনৰ আয়োজনৰ বাবে হাৰমণিয়াম-তবলাৰে প্ৰস্তুতি চলি আছিল। এটা বিশাল হল ঘৰত লাইন পাতি পাতি দুপৰীয়াৰ আহাৰ দিয়া থকা হৈছিল। বিদেশী সকলে জ্বলা-মছলা বেছি খাব নোৱাৰাৰ বাবে তেওঁলোকৰ বাবেও বেলেগ মেছৰ ব্যৱস্থা আছে। মুঠৰ ওপৰত নিয়মত চলা, কোনো হাই উৰুমী নথকা এখন গাওঁত থকা এটা পৰিয়াল হে যেনিবা ! চৌপাশ ঘুৰি আমাক আহাৰৰ বাবে মিটিং হোৱা থাইলৈকে লৈ গ’ল। তাৰ কাষতে এটা সৰু ৰুমত আমাৰ দুপৰীয়াৰ আহাৰ ইতিমধ্যে সজাই থোৱা আছিল। ভাত-চাম্বাৰ আৰু তিনি খন ভিন ভিন ভাজি। সম্পূৰ্ণ নিৰামিষ আহাৰ খিনিতো কিবা এক সুকীয়া সোৱাদ আছিল। সময় ইতিমধ্যেই তিনি বাজি গৈছিল গৈ। যোৱাৰ মন তেতিয়াই নাছিল যদিও নতুন প্ৰজেক্টৰ বাবে আহিব লগীয়া নতুন মেচিনৰ দ্বিতীয় পৰ্য্যায়ৰ আলোচনা তথা বিভিন্ন কাৰীকৰি প্ৰশিক্ষণৰ বাবে আকৌ সোনকালেই অহাৰ কথা দি আমি বিদায় মাগিলো আমাৰ দ্বিতীয় তথা সেই দিনাৰ বাবে শেষ গন্তব্য স্থান ক’ল্লামলৈ। যাওতে বাটত আৰৱ সাগৰৰ ঢৌ বোৰৰ চিটিকনি গাত সানিবলৈ নাৰিকল গছৰ তলৰ ছাঁত নিশাৰ আহাৰ নহ’লেও দিনৰ আহাৰ খাই কিছু সময় জিৰোৱাৰ সুযোগ কণ ল’লো। বহি বহি ভাৱ হৈছিল এইটো প্ৰেছতে চাকৰি এটাৰ যোগাৰ কৰি জীৱনটো কটোৱাৰ ব্যৱস্থা কৰিব পৰা হ’লে জীৱন কিমান সুন্দৰ হৈ গ’ল হেতেন!\nযদিওবা ক’ল্লাম সেই দিনাৰ বাবে আমাৰ শেষ গন্তব্য স্থান আছিল, ক’ল্লাম গৈ কিন্তু সেয়া ন’হল। কিয় নহ’ল আৰু কেনেকৈ নহৈ শেষত আন এখন সৰু গাওঁৰ এজন মালায়লম লোকৰ আতিথ্যত কিদৰে বন্দী হ’লো সেয়া আন কেতিয়াবা স্মৰণ কৰিম।\n(টোকা: একেবাৰে তলৰ ফটো দুখন ইন্টাৰনেটৰ পৰা লোৱা।)\n← অবুজ বেদনা (প্ৰীতম বৰুৱা)\nমোৰ অনুভৱেৰে কাটাৰ (মল্লিকা কলিতা) →\nভাৰতবৰ্ষ আৰু ভাৰতীয়ৰ সম্পৰ্কত অকবৰ সদস্যৰ মতামত\nসীমাৰ পৰিধি ভাঙি: জৰ্জিয়া, টিবিলিছি, কাখেটিলৈ (-মল্লিকা বৰ্মন)


চিঠি ফ্ৰ’ম থুলুক: শান্তনু চাংমাই - সাহিত্য ডট অৰ্গ\n“চিঠি ফ্ৰ’ম থুলুক”\nৰাইজে কিছুদিন আগতে থুলুকৰ মাকে থুলুকলৈ দিয়া চিঠিখন পঢ়িছিল। এইবাৰ থুলুকে মাকলৈ বুলি লিখা চিঠিখন পঢ়ক। থুলুক তেতিয়া ১৪-১৫ বছৰৰ চেঙেলীয়া এটা।\nমোৰ মৰমৰ মা জনী ঐ,\nমৰমবোৰ ল’বি। পিতাইলৈ লিখিবলৈ ভয় লাগে কাৰণে তোলৈকে লিখিছোঁ।\nকথাটো অলপ গম্ভীৰেই। ওচৰৰ কলিতা খুড়াৰ কামকৰা ছোৱালী ভেলেঙীৰ লগত এইয়া মই বাছত উঠি পলাই গৈ আছোঁ। ক’লৈ যাওঁ সেইটো নুসুধিবি, নকওঁ – কেনেবাকৈ পিতাইয়ে গম পালে ফুল স্পীডত জীপখন দৌৰাই আহি বাছখন ৰখাই লৈ বাটতে চবৰে আগত ভলুকা বাঁহৰ এচাৰিৰে মোৰ পিঠিত বলধ গৰুক কোবোৱাদি কোবাব। থাকিল, ভেলেঙীৰ কথা- হ’ব পাৰে তাইৰ বহুত বদনাম আছে চুবুৰীৰ কেইবাটাৰ লগতো হলিগলি আছে বুলি, কিন্তু মা ঐ, তাই সেইবোৰ লিলিমাই হে কৰে; আচল ভালপোৱাটো হেনো মোৰ প্ৰতিয়েই আছে। হি হি। আৰু তাইৰ চকু এটা কেঁৰা বা দেখিবলৈ বেয়া বুলি দুখ নকৰিবি, দুখ কৰি লাভ-টো নাই! কাৰণ এতিয়া যে তাই তোৰ বোৱাৰী হ’লহি! দেখিবলে ভাল নহ’লেও তাইৰ মনটো খুব ভাল, চবকে তাই সমানে ভাল পায়- চবৰে চিঠিৰ উত্তৰ দিয়ে, চবৰে এচ.এম.এচৰ ৰিপ্লাই দিয়ে, চবৰে ফোন তোলে, ভালকৈ লগ ধৰিলে চবৰে লগতে চান্স চাই ইলোৰা হলত চিনেমা চাবলৈকো যায়। ইমান মৰমিয়াল ছোৱালীজনীক চেহেৰাৰ ৰূপেৰে জুখিলে হ’ব জানো তয়েই ক’চোন?\nএনেকৈ পলাই যাবলৈ মন নাছিল বুইছ? বিয়াখন তঁহতৰ সন্মতি মতেই পাতিম বুলি ভাবিছিলোঁ, মেট্ৰিকৰ ৰিজাল্ট দিয়াৰ পিছতে তহঁতক কথাটো কাণ চোৱালো হয়। চাৰিবাৰকৈ মেট্ৰিক দি দি আমনি লাগিছে, কিমান আৰু তঁহতৰ কেটেৰা-জেঙেৰা শুনিম, ভেলেঙীৰ মৌ মিঠা মাত সদায় শুনিবলৈ পালে তঁহতৰ সেইবোৰো বৰদাস্ত কৰিব পাৰিম বাৰু (হি হি)। যি কি নহওক, পলোৱাৰ কথা নাছিলেই, তাই হে পৰহি ক’লে যে তাইৰ পেটত হেনো তোৰ নাতি। নাতি নে নাতিনী, এতিয়ালৈকে কনফাৰ্ম হোৱা নাই ৰ’, চাৰিমাহ হৈছে হে। পিছত চিঠি দি জনাম বাৰু কি হ’লগৈ। সি ডাঙৰ হ’লে এদিন আকৌ উভতি আহিম, তেতিয়া আৰু চাগে পিতাইয়ে মোক দগৰা পিটন নিদিব (হি হি)।\nথওঁ দে, চিঠিখন তঁহতি পাৱ মানে আমি ডিব্ৰুগড়, শিৱসাগৰ জিলা পাৰেই হ’ম চাগে।\nভালে থাকিবি দেই।\nপুনৰ:- বেছিকে টেনচন নল’বি, ওপৰৰ চিঠিখন গোকাট মিছা। নহ’লে তোৰ প্ৰেছাৰ বাঢ়িব। ইমানো ডঙুৱা নহয় তোৰ পুতেৰ যে ইমান আনস্মাৰ্ট কাম এটা কৰি বংশৰ নাম ডুবাব। দীঘলকৈ উশাহ ল’চোন, অলপ মিচিকিয়াই হাঁহি পেলা। অঘটনটো যে নঘটিল, তাৰ বাবে ঈশ্বৰক ধন্যবাদ দে।\nআচল কথাটো হ’ল, আজি মেট্ৰিকৰ ৰিজাল্ট যে আনিবলৈ গৈছিলোঁ, চিঠিখন পঢ়ি পাহৰিলিয়েই চাগে? এইবাৰো তোৰ পুতেক সৰকিব নোৱাৰিলে। দুখ নকৰিবি, গাওঁবুঢ়াৰ পিতেক মলক আৰু সেই যে কেণপাই, সিঁহত দুটাও মোৰ লগতে লাগি ধৰিলে। তঁহতে পিটিবি বুলিয়েই এই চিঠিখনৰ তিনি কপি কৰি আমি নিজৰ নিজৰ ঘৰলৈ পঠাইছিলোঁ। এতিয়া বুজিলি তো, যে মেট্ৰিকত ফেইল কৰাতকৈও ডাঙৰ ডাঙৰ বিপদ ঘটি যাব পাৰে। (হি হি)।\nপিতনিখনৰ পিছফালে থকা আঁহতজোপাৰ পিছফালেই আমি তিনিওটা লুকাই আছোঁ। যদি নিবলৈ আহ, আহিবি, কিন্তু চাবি আক’, পিতাইৰ হাতত হালোৱা এচাৰিডাল দেখিলে মইি পিতনিতে জাঁপ দি মৰি যাম। যোৱাবাৰৰ পিটন খাই মোৰ পিঠিখন দমলা-দমল হৈছিল, এতিয়াও চেৰেং চেৰেং কৈ মনত পৰে সেই পিটন।\nআহিবি মা, তোলৈ বাট চাম। হি হি।\nস্থান: নামঘৰটোৰ পিছফালে থকা পিতনিখন।


১ সামুয়েল 17 - पवित्र बाइबिल [ইণ্ডিয়ান ৰিভাইচ ভাৰচন] - (১সামু 17)\n১ সামুয়েল 17\nপলেষ্টীয়াসকলে যুদ্ধ কৰিবলৈ তেওঁলোকৰ সৈন্যসকলক গোট খোৱালে। যিহূদাৰ অধিকাৰত থকা চোকোত তেওঁলোক একে লগ হ’ল। চোকো আৰু অজেকাৰ মাজত এফচদম্মীমত ছাউনি পাতিলে।\nচৌল আৰু ইস্ৰায়েলৰ লোকসকলে গোট খাই এলা উপত্যকাত ছাউনি পাতিলে আৰু পলেষ্টীয়াসকলৰ বিৰুদ্ধে সৈন্যসকলক শাৰী পাতি থিয় কৰালে।\nতাতে পলেষ্টীয়াসকলে এফালে এটা পৰ্বতত আৰু ইস্ৰায়েলসকলে আনফালে আন এটা পৰ্বতত থিয় হ’ল, আৰু উভয়ৰে মাজত এক উপত্যকা আছিল।\nতাৰ পাছত গাত নিবাসী এজন বীৰ পলেষ্টীয়াসকলৰ ছাউনিৰ পৰা ওলাল, তেওঁৰ নাম গলিয়াথ, তেওঁ চাৰে ছয় হাত ওখ আছিল।\nতেওঁৰ মূৰত পিতলৰ শিৰোৰক্ষক আছিল, আৰু মাছৰ বাকলিৰ দৰে পিতলৰ কবচ পিন্ধিছিল আৰু সেই কবচৰ ওজন পাঁচ হাজাৰ চেকল আছিল।\nতেওঁৰ ভৰি পিতলৰ পতাৰে আবৃত আছিল আৰু তেওঁৰ দুই কান্ধৰ মাজত এপাত পিতলৰ চুটি যাঠী আছিল।\nতেওঁৰ বৰছাৰ লাঠিডাল, তাঁত শালৰ টোলোঠাৰ সমান ডাঙৰ আছিল। তেওঁৰ লোহাৰ বৰছাপাতৰ ওজন ছশ চেকল আছিল। তেওঁৰ ঢাল ধৰাজন তেওঁৰ আগে আগে গৈছিল।\nতেওঁ আহি থিয় হ’ল আৰু ইস্ৰায়েলৰ সৈন্য শ্ৰেণীক লক্ষ্য কৰি ৰিঙিয়াই ক’লে, “তহতে যুদ্ধ কৰিবৰ অৰ্থে শাৰী পাতি বাহিৰলৈ কিয় ওলাই আহিছ? মই জানো এজন পলেষ্টীয়া নহওঁ? আৰু তহঁত জানো চৌলৰ দাস নহয়? তহঁতে নিজৰ বাবে এজন মানুহ বাচি ল’ আৰু তাক মোৰ ওচৰলৈ আহিবলৈ দে।\nসি যদি মোৰ সৈতে যুদ্ধ কৰি জয়ী হৈ মোক বধ কৰে, তেনেহলে আমি সকলো তহঁতৰ বন্দী হ’ম; কিন্তু যদি মই তাক পৰাজয় কৰি তাক বধ কৰোঁ, তেনেহলে তহঁত আমাৰ বন্দী হৈ আমাৰ দাসৰ কাম কৰিবি।”\nপলেষ্টীয়াজনে পুনৰ ক’লে, “আজি মই ইস্ৰায়েলৰ সৈন্যসকলক প্ৰত্যাহ্ৱান জনাইছোঁ, তহঁতে মোক এজন মানুহ দে, যাতে আমি দুয়ো একেলগে যুদ্ধ কৰোঁ।”\nযেতিয়া পলেষ্টীয়াজনে কোৱা কথা চৌল আৰু ইস্ৰায়েলৰ লোকসকলে শুনিলে, তেতিয়া তেওঁলোক নিৰাশ হ’ল আৰু অতিশয় ভয়াতুৰ হ’ল।\nদায়ুদ যিহূদাৰ বৈৎলেহেম নিবাসী যিচয় নামেৰে সেই ইফ্ৰাথীয়া পুৰুষৰ পুত্ৰ আছিল; তেওঁৰ আঠজন পুত্ৰ আছিল, যিচয় চৌলৰ সময়ত বৃদ্ধ আছিল আৰু লোকসকলৰ মাজত বয়সস্থ পুৰুষ আছিল।\nযিচয়ৰ তিনিজন ডাঙৰ সন্তান চৌলৰ পাছে পাছে যুদ্ধলৈ গৈছিল; আৰু যুদ্ধলৈ যোৱা তেওঁৰ তিনিজন পুত্ৰৰ নাম আছিল, প্ৰথমজন ইলীয়াব, দ্বিতীয়জনৰ নাম অবীনাদৰ, আৰু তৃতীয়জনৰ নাম চম্মা।\nদায়ুদ সকলোতকৈ সৰু আছিল। আৰু ডাঙৰ তিনিজন চৌলৰ পাছত চলোঁতা আছিল।\nকিন্তু দায়ূদে চৌলৰ ওচৰৰ পৰা আহি বৈৎলেহেমত থকা পিতৃৰ মেৰ-ছাগ চৰাবৰ বাবে অহা যোৱা কৰি থাকিছিল।\nতাতে সেই পলেষ্টীয়া মানুহজনে চল্লিশ দিনলৈকে ৰাতিপুৱা আৰু গধূলি বেলা ওচৰলৈ আহি নিজকে দেখা দি আছিল।\nসেই সময়ত যিচয়ে তেওঁৰ পুতেক দায়ূদক ক’লে, “তুমি এক ঐফা ভজা শস্য আৰু দহটা পিঠা লৈ, ছাউনিত থকা ককায়েৰা সকলৰ ওচৰলৈ যোৱা।”\nএই দহ লদা পনীৰ তেওঁলোকৰ সেনাপতিজনৰ বাবে লৈ যোৱা। আৰু তোমাৰ ককায়েৰাহঁতৰ মঙ্গল সুধিবা, আৰু তেওঁলোকৰ পৰা কোনো চিন আনিবা।\nচৌল আৰু তেওঁলোকৰ লগতে ইস্ৰায়েলৰ সকলো লোকে এলা উপত্যকাত পলেষ্টীয়াসকলৰ সৈতে যুদ্ধ কৰি আছে।\nপাছত দায়ূদে ৰাতিপুৱা সোনকালে উঠিল আৰু মেৰ-ছাগবোৰ এজন ৰখীয়াৰ হাতত গতাই দিলে আৰু পিতৃ যিচয়ৰ আজ্ঞা অনুসাৰে বস্তুবোৰ লগত লৈ তালৈ গ’ল। যি সময়ত সৈন্যই ৰণলৈ ওলাই ৰণৰ কাৰণে ৰণ-ধ্বনি কৰিছিল, সেই সময়তে তেওঁ ছাউনি আহি পাইছিল।\nতেতিয়া ইস্ৰায়েল আৰু পলেষ্টীয়াসকলে সন্মুখা-সন্মুখি হৈ ৰণৰ বাবে শাৰী পাতি আছিল।\nপাছত দায়ূদে বস্তু-ৰখীয়াৰ হাতত নিজৰ বস্তুবোৰ থৈ, সৈন্যশ্ৰেণীৰ মাজলৈ দৌৰি গ’ল আৰু নিজৰ ককায়েকসকলক মঙ্গলবাদ কৰিলে;\nআৰু তেওঁলোকৰ লগত কথা পাতি থাকোতেই গাত নিবাসী গলিয়াথ নামৰ পলেষ্টীয়া মহাবীৰজন ফিলিষ্টীয়াসকলৰ সৈন্যবাহিনীৰ পৰা বাহিৰলৈ ওলাই আহিল আৰু আগতে কোৱা দৰেই কথা ক’বলৈ ধৰিলে। তাতে দায়ূদে সেই কথা শুনিবলৈ পালে।\nযেতিয়া ইস্ৰায়েলৰ লোকসকলে সেই ব্যক্তিজনক দেখিলে, তেতিয়া তেওঁলোক তেওঁৰ সন্মুখৰ পৰা পলাল আৰু অতিশয় ভয় কৰিলে।\nআৰু ইস্ৰায়েলৰ লোকসকলে পৰস্পৰৰ মাজত ক’বলৈ ধৰিলে, “ওপৰলৈ উঠি অহা সেই মানুহজনক তুমি দেখিছা নে? তেওঁ ইস্ৰায়েলক ইতিকিং কৰিবলৈ আহিছে। তেওঁক যিকোনোৱে বধ কৰিব, ৰজাই তেওঁক অধিক ধনেৰে ধনৱান কৰিব, আৰু তেওঁৰ লগত নিজৰ জীয়েকক বিয়া দিব, আৰু ইস্ৰায়েলৰ মাজত তেওঁৰ পিতৃ-বংশক স্ৱাধীন কৰিব।”\nতেতিয়া দায়ুদে নিজৰ ওচৰত থিয় হৈ থকা লোকসকলক সুধিলে, “সেই পলেষ্টীয়াজনক যিজনে বধ কৰি ইস্ৰায়েলৰ পৰা অপমান দূৰ কৰিব, সেইজনলৈ কি কৰা যাব? কিয়নো সেই অচুন্নৎ ফিলিষ্টীয়াজন নো কোন, সি যে জীৱন্ত ঈশ্বৰৰ সৈন্যসকলক ইতিকিং কৰিব?”\nতেতিয়া লোকসকলে আগতে কোৱাৰ দৰে তেওঁক পুনৰ ক’লে, “তেওঁক বধ কৰাজনলৈ এইদৰে কৰা হ’ব।”\nলোকসকলৰ সৈতে দায়ূদে কথা পাতি থাকোতে তেওঁৰ ডাঙৰ ককায়েক ইলীয়াবে তেওঁৰ কথা শুনি তেওঁলৈ ক্ৰুদ্ধ হৈ ক’লে, “তই ইয়ালৈ কিয় নামি আহিলি?” মৰুপ্ৰান্তৰ মাজত সেই মেৰ-ছাগকেইটা কাৰ ওচৰত থৈ আহিলি? তোৰ অহংকাৰ আৰু মনৰ দুষ্টতা মই জানো, তই কেৱল যুদ্ধ চাবলৈহে ইয়ালৈ নামি আহিলি।”\nদায়ূদে ক’লে, “মই এতিয়া কি কৰিলোঁ? কেৱল এটা প্ৰশ্নহে সুধিছোঁ, নহয় জানো?”\nতাৰ পাছত তেওঁ তেওঁৰ পৰা আন জনৰ মূখৰ ফালে ঘূৰি একে দৰেই সুধিলে; তাতে লোকসকলে তেওঁক আগেয়ে কোৱাৰ দৰেই উত্তৰ দিলে।\nদায়ূদে কোৱা কথা যেতিয়া লোকসকলে শুনিলে, তেতিয়া সৈন্যসকলে গৈ চৌলৰ আগত সেই কথা জনালে। তেতিয়া তেওঁ দায়ূদক মাতি অনালে।\nপাছত দায়ূদে চৌলক ক’লে, “তেওঁৰ বাবে কাৰো মন হতাশ নহওক; আপোনাৰ এই দাসে গৈ সেই পলেষ্টীয়াজনৰ লগত যুদ্ধ কৰিব।”\nচৌলে দায়ূদক ক’লে, “তুমি সেই পলেষ্টীয়াজনৰ বিৰুদ্ধে যুদ্ধ কৰিবলৈ অসমৰ্থ; কাৰণ তুমি কেৱল এজন যুৱক, আৰু তেওঁ যুৱক অৱস্থাৰে পৰা এজন যুদ্ধাৰু।”\nকিন্তু দায়ূদে চৌলক ক’লে, “আপোনাৰ এই দাসে পিতৃৰ মেৰ-ছাগ চৰাওঁতে, এটা সিংহ আৰু এটা ভালুকে আহি জাকৰ মাজৰ পৰা মেৰ-ছাগ ধৰি লওঁতে;\nমই তাৰ পাছত খেদি গৈ তাক প্ৰহাৰ কৰিলোঁ আৰু তাৰ মুখৰ পৰা সেই মেৰ-ছাগ ৰক্ষা কৰিলোঁ; তাৰ পাছত সি মোৰ বিৰুদ্ধে উঠি থিয় হ’ল, আৰু মই তাৰ ডাঢ়িত ধৰি আঘাত কৰি তাক বধ কৰিলোঁ।\nআপোনাৰ দাসে সিংহ আৰু ভালুক দুয়োকো মাৰিলে; এই অচুন্নৎ পলেষ্টীয়াজন সেই দুটাৰ মাজৰ এটাৰ নিচিনা হ’ব, কাৰণ সি জীৱন্ত ঈশ্বৰৰ সৈন্যসকলক ইতিকিং কৰিছে।”\nদায়ূদে ক’লে, “যিজন সৰ্ব্বশক্তিমান ঈশ্বৰে সিংহ আৰু ভালুকৰ হাতৰ পৰা মোক ৰক্ষা কৰিলে, সেই যিহোৱাই সেই পলেষ্টীয়াজনৰ হাতৰ পৰাও মোক উদ্ধাৰ কৰিব।” তাতে চৌলে দায়ূদক ক’লে, “যোৱা, যিহোৱা তোমাৰ সঙ্গী হওক।”\nচৌলে নিজৰ সাজেৰে দায়ূদক সজাই তেওঁৰ মূৰত পিতলৰ শিৰোৰক্ষক আৰু গাত কবচ পিন্ধালে।\nতাৰ পাছত দায়ূদে নিজৰ সাজৰ ওপৰত তেওঁৰ তৰোৱাল বান্ধি ল’বলৈ চেষ্টা কৰিলে; কাৰণ তেওঁ আগেয়ে এইবোৰ পিন্ধাৰ অভ্যাস কৰা নাছিল। পাছত দায়ূদে চৌলক ক’লে, “মই এইবোৰৰ পিন্ধি বাহিৰলৈ গৈ যুদ্ধ কৰিব নোৱাৰোঁ, কাৰণ মই এইবোৰৰ অভ্যাস কৰা নাই।” সেয়ে দায়ূদে সেইবোৰ সোলোকাই হ’ল।\nতাৰ পাছত তেওঁ নিজৰ লাখুটি হাতত ল’লে, আৰু জুৰিৰ পৰা পাঁচোটা শীতল শিল বাচি লৈ, সেইবোৰ মেৰ-ছাগ ৰখীয়াৰ লাগতীয়াল বস্তু থোৱা জোলোঙাত ভৰাই ল’লে; আৰু ফিঙ্গাগছ হাতত লৈ সেই পলেষ্টীয়াজনৰ ওচৰলৈ গ’ল।\nতাতে সেই পলেষ্টীয়াজনে আগবাঢ়ি আহি দায়ূদৰ ওচৰ চাপিল আৰু তেওঁৰ ঢালবাহীজন তেওঁৰ আগে আগে আহি আছিল।\nতাৰ পাছত পলেষ্টীয়াজনে চাৰিওফালে চাই দায়ূদক দেখা পালে আৰু তেওঁ তেওঁক হেয়জ্ঞান কৰিলে; কাৰণ তেওঁ কেৱল এজন ল’ৰা, তেওঁৰ বৰণ অলপ ৰঙচুৱা, আৰু মুখ সুন্দৰ আছিল।\nপলেষ্টীয়াজনে দায়ূদক ক’লে, “তই মোৰ ওচৰলৈ আহ; মই তোৰ মাংস আকাশৰ চৰাইবোৰক আৰু মাটিৰ পশুবোৰক দিওঁ।”\nদায়ূদে সেই পলেষ্টীয়াজনক উত্তৰ দি ক’লে, “তুমি তৰোৱাল, বৰছা, আৰু যাঠি লৈ মোৰ ওচৰলৈ আহিছা। কিন্তু মই হ’লে, বাহিনীসকলৰ যিহোৱা, ইস্ৰায়েলৰ সৈন্যসকলৰ ঈশ্ৱৰৰ নামেৰে আৰু তুমি যাক ইতিকিং কৰিছা, তেওঁৰ নামেৰে তোমাৰ ওচৰলৈ আহিছোঁ।\nআজি যিহোৱাই তোমাক মোৰ হাতত শোধাই দিব; আৰু মই তোমাক আঘাত কৰি তোমাৰ মূৰ ছেদন কৰিম, আৰু পলেষ্টীয়াসকলৰ সৈন্য সমূহৰ শৱ আজি মই আকাশৰ চৰাই আৰু বনৰীয়া জন্তুবোৰক দিম; তাতে ইস্ৰায়েলৰ মাজত যে এজন ঈশ্বৰ আছে, ইয়াকে গোটেই পৃথিৱীয়ে জানিব।\nআৰু যিহোৱাই তৰোৱাল আৰু যাঠিৰ দ্বাৰাই যে নিস্তাৰ নকৰে, তাকো এই সকলো সমাজে জানিব; কিয়নো যুদ্ধ যিহোৱাৰেই, আৰু তেওঁ তোমালোকক আমাৰ হাতত সমৰ্পণ কৰিব।”\nপাছত সেই পলেষ্টীয়াই আগবাঢ়ি আহি দায়ূদক লগ পাবলৈ বিচাৰোতে, দায়ূদেও বেগাই পলেষ্টীয়াজনক লগ পাবৰ বাবে সেনাবাহিনীটোৰ দিশে বেগাই আগবাঢ়ি গ’ল।\nতাৰ পাছত দায়ূদে তেওঁৰ জোলোঙাত হাত সুমুৱাই এটা শিল উলিয়ালে আৰু ফিঙ্গাত থৈ পাক দি সেই পলেষ্টীয়াজনৰ কপালত এনেকৈ মাৰিলে যে, সেই শিল তাৰ কপালত বহি গ’ল; তাতে সি মাটিত তললৈ মুখ কৰি পৰি গ’ল।\nএইদৰে দায়ূদে এগছ ফিঙ্গা আৰু এটা শিলেৰে সেই পলেষ্টীয়াজনক জয় কৰিলে, আৰু তাক আঘাত কৰি বধ কৰিলে; কিন্তু দায়ূদৰ হাতত তৰোৱাল নাছিল।\nতেতিয়া দায়ূদে লৰি গৈ পলেষ্টীয়াজনৰ কাষত থিয় হৈ তাৰ তৰোৱাল ফাকৰ পৰা উলিয়াই তাৰেই তাক বধ কৰিলে আৰু সেই তৰোৱালেৰেই তাৰ মূৰ কাটি পোলালে। তেতিয়া ফিলিষ্টীয়া সকলে তেওঁলোকৰ সেই মহাবীৰ মৰা দেখি পলাল।\nতাৰ পাছত ইস্ৰায়েলৰ আৰু যিহূদাৰ লোকসকলে ওলাই জয়-ধ্বনি কৰি গাত লৈকে আৰু ইক্ৰোণ ৰ দুৱাৰলৈকে পলেষ্টীয়াসকলৰ পাছে পাছে খেদি গ’ল; তাতে পলেষ্টীয়াসকলৰ হত হোৱা লোকবোৰ চাৰয়িমৰ বাটত গয় আৰু ইক্ৰোণলৈকে পৰি পৰি গ’ল।\nপাছত ইস্ৰায়েলৰ সন্তান সকলে পলেষ্টীয়াসকলৰ পাছে পাছে খেদি যোৱাৰ পৰা উভটি আহি সিহঁতৰ ছাউনি লুট কৰিলে।\nআৰু দায়ূদে সেই পলেষ্টীয়াজনৰ মূৰটো যিৰূচালেমলৈ লৈ গ’ল; কিন্তু তাৰ ৰণৰ সাজ নিজৰ তম্বুত ৰাখিলে।\nপাছত ৰজাই ক’লে, “তুমি সোধাচোন, সেই যুৱকজন কাৰ পুত্র হয়?”\nপাছত দায়ূদে যেতিয়া পলেষ্টীয়াজনক বধ কৰি ঘূৰি আহিছিল, তেতিয়া অবনেৰে তেওঁক ধৰি চৌলৰ ওচৰলৈ লৈ গ’ল আৰু তেওঁৰ হাতত তেতিয়া পলেষ্টীয়াজনৰ মূৰ আছিল।\nতাতে চৌলে তেওঁক সুধিলে, “হে ডেকা, তুমি কাৰ পুত্র?” দায়ূদে উত্তৰ দিলে, “মই আপোনাৰ দাস বৈৎলেহেমীয়া যিচয়ৰ পুত্র।”\n১ সামুয়েল 17:1\n১ সামুয়েল 17:2\n১ সামুয়েল 17:3\n১ সামুয়েল 17:4\n১ সামুয়েল 17:5\n১ সামুয়েল 17:6\n১ সামুয়েল 17:7\n১ সামুয়েল 17:8\n১ সামুয়েল 17:9\n১ সামুয়েল 17:10\n১ সামুয়েল 17:11\n১ সামুয়েল 17:12\n১ সামুয়েল 17:13\n১ সামুয়েল 17:14\n১ সামুয়েল 17:15\n১ সামুয়েল 17:16\n১ সামুয়েল 17:17\n১ সামুয়েল 17:18\n১ সামুয়েল 17:19\n১ সামুয়েল 17:20\n১ সামুয়েল 17:21\n১ সামুয়েল 17:22\n১ সামুয়েল 17:23\n১ সামুয়েল 17:24\n১ সামুয়েল 17:25\n১ সামুয়েল 17:26\n১ সামুয়েল 17:27\n১ সামুয়েল 17:28\n১ সামুয়েল 17:29\n১ সামুয়েল 17:30\n১ সামুয়েল 17:31\n১ সামুয়েল 17:32\n১ সামুয়েল 17:33\n১ সামুয়েল 17:34\n১ সামুয়েল 17:35\n১ সামুয়েল 17:36\n১ সামুয়েল 17:37\n১ সামুয়েল 17:38\n১ সামুয়েল 17:39\n১ সামুয়েল 17:40\n১ সামুয়েল 17:41\n১ সামুয়েল 17:42\n১ সামুয়েল 17:44\n১ সামুয়েল 17:45\n১ সামুয়েল 17:46\n১ সামুয়েল 17:47\n১ সামুয়েল 17:48\n১ সামুয়েল 17:49\n১ সামুয়েল 17:50\n১ সামুয়েল 17:51\n১ সামুয়েল 17:52\n১ সামুয়েল 17:53\n১ সামুয়েল 17:54\n১ সামুয়েল 17:55\n১ সামুয়েল 17:56\n১ সামুয়েল 17:57\n১ সামুয়েল 17:58


মদনৰ চিঠি - নিখিল ফ্লুট শৰ্মা - সাহিত্য ডট অৰ্গ\nডেকা কালত মদনৰ এটি অতি বিখ্যাত কিন্তু অখ্যাত কাহিনীয়ে গোটেই জিলা “তপত খোলাত দিয়া কুমলীয়া কেকোঁৰাৰ সুগন্ধ দৰে” বিয়পি আমোলমোলাই আছিল ৷ মদনৰ বহুকেইজনী প্ৰেমিকাৰ ভিতৰত এজনী আছিল চম্পাৱতী ৷ মৎসগন্ধাৰ গাৰ গোন্ধ হেনো মাছৰ দৰে ৷ চম্পাৱতীৰ বা কেনেকুৱা ? নাজানো ৷ মদনে জানিব পাৰে ! মদনে ঘোঁৰাবন্ধাৰ দৌলৰ আগে আগে চম্পাৱতীক চিঠি লিখিলে\nমৰমৰ চম্পা ৷ তোকলেগি মোৰ বেজাই মৰম ৷ তোৰ মৰমতে মই বাংলাগৰ বাজাৰোৰ পে গোন্ধ চামন দুই খুতুৰা, বেলাতী তেল দুই চিচা আৰু ৫০ পইচা দি ৰাতি পেচাপ কৰবা চৰিয়া এটা আনছু ৷ তোক ঘোৰাবান্ধাৰ দেউলৰ দিনা পলেই নিম চক্ৰ কাকাই কৈচি দিনতো ভাল ৷ তই খালি মোক লেগিহে জন্ম হৈছা ৷ তোক লেগি মনত পৰ্লি মোৰ বুকত বৰাৰ ঘৰৰ ৰেডিয় বাজেই ৷ কাকো নকবি ৷ দেউলৰ দিনা ৰাতি ভাউৰীয়া চাবা আহওঁতে তোক পলেই নিম। নিতেই কাক চাইকেল খান খুজচ্ছো। সি দিবো ৷ তোন্থৰ বাটত বেল বজম তই ওলেই আইহবি ৷ ননৈৰ মাথাউৰদি যায় আমি দিপীলা হৈ বাইৰ তাক যাম ৷ তই নৰো বুলি নকবি।\nতোৰ হবা লাগা পৈয়াক৷\nমদনৰ সেই বিখ্যাত চিঠিখনৰ পাঠোদ্ধাৰ কৰা মহাপুৰুষ জনৰ বিষয়ে কোনো তথ্য নাই ৷ মদনৰ হাতৰ আখৰ কোনো দুৰ্বোধ্য ভাষাৰ শিলালিপিতকৈ কম নহয়। এই লিখনিৰ পাঠোদ্ধাৰ কৰা মহান বিদ্বানৰ বিষয়ে আৰু মদনৰ সেই বিখ্যাত চিঠিখন মহাফেজ খানাত সংৰক্ষণ নোহোৱাটো দৰংৰ দুৰ্ভাগ্য ৷\nচিঠিখন গৰুৰ শিংত বান্ধি চম্পাক দিয়াৰ ব্যৱস্থা কৰা হ’ল। গধুলি গৰু অহাৰ পাছত সচৰাচৰ চম্পায়ে দানা পানী দি বান্ধি থয় ৷ গতিকে “চিন্তাৰ নাহিকে কাৰণ” ৷\nদেউলৰ দিনা সন্ধিয়া মদন পুৰ্বতে জাননী দি থোৱা বাবে চম্পাৰ বাটত চাইকেলৰ বেল বজালে ৷ মদনৰ গাত বজৰুৱা নাইলনৰ ভমকাফুলীয়া চোলা ৷ বল বটম পেন্ট ৷ টায়াৰৰ ফানটি ৷ হাতৰ সৰু গাঠিত ৰঙা ৰুমাল ৷ মুঠতে ৰাজেশ খান্নাৰ দৰঙীয়া সংস্কৰণ ৷ চাইকেলৰ টিলিঙা শুনি চম্পা ওলাই আহিল ৷ এৰীয়া এখন গায়ে মুৰে ৷ লাজুকী কিন্তু খৰধৰ খোজ ৷ ভৰিৰ জুনুকা আৰু মদনৰ হিয়া জুনুক জুনুক বাজে ৷ চম্পা লাহেকৈ চাইকেলৰ কেৰিয়াৰত বহিল ৷ এটা মৃদু কম্পনে চাইকেল খনৰ লগতে মদনৰ হিয়াওঁ জোকাৰি গ’ল ৷ “আহে সামাজিক লোক ঐচন প্ৰকাৰে চম্পা, মদনৰ চাইকেলে উপবিষ্ট ভৈল” ৷ তাওঁ ঘিনা খিতা খিত ৰিগ্ৰেইন ঠাট দাওঁ দাওঁ ৷ ভাওঁনা থলীৰ বায়নৰ বৰধেমালীৰ চেওঁত মদনে তীব্ৰ গতিত চাইকেল দৌৰালে ৷ লক্ষ্য ননৈৰ মথাউৰি ৷ তাৰপৰা দিপীলা হৈ নামখলাইদি টংলাৰ বায়েকৰ ঘৰ ৷\nবৰধেমালীৰ চেওঁত মদনৰ চাইকেল আগবাঢ়িল ৷ কুলিৰ মাতত মদনৰ গতি আৰু তীব্ৰ হ’ল ৷ মথাউৰিত চাইকেল উঠাব লওঁতেই অঘটন ঘটিল ৷ তামোল বেপাৰীৰ চাইকেলে অপেস্বৰীৰ মোল কি বুজিব ৷ পচাঁ তামোল টানি টানি ক’লা হোৱা চাইকেলে ইমান সুখ সহ্য কৰিব নোৱাৰিলে ৷ মৎসগন্ধাই মাছৰ গোন্ধ নহ’লে টোপনি মাৰিব নোৱাৰে হেনো ৷ চাইকেলৰো একেই গতি ৷ চুনু(snow) পাউডাৰৰ গোন্ধ হয়তো বেটাৰ সহ্য নহ’ল ৷ মথাউৰিত চম্পাক নমাব নোৱাৰি ৷ একে বেগতে চাইকেল উঠাব লাগিব ৷ চাইকেলৰ পেদেলত ভৰি থৈ মদনে ছীটটোত পৰা সামান্য উঠি সৰ্বশক্তিৰে পেদেল মাৰোত খেৰৎ খেৰ্ক আদি সুৰীয়া শব্দ কৰি চেইন ডাল চিঙি পৰিল ৷ লগে লগে মদন আৰু চাইকেল মথাউৰিৰ ওপৰত আৰু চম্পা তলৰ পথাৰত ৷ দুয়োটাৰে মৰণ কাতৰ চিঞৰত কাষৰ ঘৰৰ কেৰকণ চাকিটো লৈ ওলাই আহিল ৷ ইতিমধ্যে মদন আহি পথাৰত পৰা চম্পাক ৰাস্তাত তুলিছিল আনি ৷ চাকিৰ পোহৰত মদনে চম্পাক আৰু চম্পাই মদনক দেখি বিকট চিঞৰ লগালে ৷ কেৰকণে একো বুজিব নোৱাৰি থিয় দি থাকিল ৷\nচম্পাৰ সলনি বায়েক ৰম্ভা কেনেকৈ আহিল আৰু ৰত্নেইৰ সলনি মদন ক’ৰ পৰা আহিল এজনেওঁ নুবুজিলে ৷ তেনেতে ভীমৰ ৰক্তপাণ পালাৰ পৰা দ্ৰৌপদীৰ বিলাপ ভাহি আহিল ৷”কৈত গ’লা স্বামী মোৰ ” ৷ লগতে ৰম্ভাৰো ৷\nঘটনাৰ গুৰুত্ব বুজি কেৰকণে আৰু দুজনক মাতি ঘৰৰ ল’ৰা ছোৱালী ঘৰে ঘৰে বিলাই দিলে ৷\nপাছদিনা পুৱাই মেল বহিল ৷ ৰাইজে এই দুৰ্ঘটনাৰ অনুসন্ধানৰ কাৰণে প্ৰাক্তণ নামজ্বলা প্ৰেমিক টুপিধৰ নেতৃত্বত তিনিজনীয়া কমিটি গঠন কৰি দিলে ৷\nকাহিনীটোৰ নেজডালঃ কমিটিৰ প্ৰতিবেদন মতে গৰুৰ শিংৰ চিঠি চম্পাৰ ঘৰ পোৱাই নাছিল ৷ বহাগৰ উদঙীয়া ভটৰা গৰুই কৰবাত যুজি থাকোতে মদনৰ সপোনৰ সংসাৰৰ সঁচাৰ কাঠি কৰবাত পৰি ৰ’ল। ৰত্নেইয়ে আগদিনাই ৰম্ভাক পলুৱাই নিয়াৰ বাবে কথা পাতি ঠিক কৰি থৈছিল ৷ গতিকে অঘটনটো ঘটিল। ৰম্ভাক ৰত্নেইৰ লগত বিয়া দিয়াৰ আৰু চম্পাক মদনৰ লগত বিয়াৰ প্ৰস্তাৱেৰে তদন্ত কমিটিৰ প্ৰতিবেদনৰ সামৰনি পৰিল ৷ পিছে সিদিনা ৰাতিয়েই চম্পা চম্পাৰামলৈ পলাই গৈ চমচম্পা হ’লগৈ ৷ মদনো পুনৰ নতুন প্ৰেমিকাৰ সন্ধানত দুগুন উৎসাহেৰে জপিয়াই পৰিল ৷ তাৰ মতে সি এটা অভিজ্ঞতা পালে ৷ গতিকে অহাবাৰ ভুল নহয় ৷\nপুনশ্চঃ মদনৰ কাহিনী আৰু বহুত আছে ৷ সময় সুবিধা মিলাই জনাম বাৰু ৷\n( বৰ্ষীয়ান গল্পকাৰ এজনৰ অনুমতি সাপেক্ষে অকব ত দিলো ৷ তেখেতৰ লিখাৰ ষ্টাইলটো ছপা মাধ্যমৰ পঢ়ুৱৈ সকলৰ পৰিচিত ৷ মুলতঃ ৰস ৰচনা আৰু Suspens থকা গল্পৰ বাবে তেওঁক ৰাইজে জানে ৷ ছদ্মনামত লিখা মানুহজনৰ গল্পটো পঢ়ক ) ৷\n← অসমীয়া ছবিজগতৰ এক নক্ষত্ৰস্বৰূপ নিপন গোস্বামীৰ সৈতে সাক্ষাৎকাৰ\nমাজ নিশাৰ হাঁহি — যাদৱ বৰা →


অসমীয়াত কম্পিউটাৰ বিজ্ঞান — Vikaspedia\nঅধ্যায় : কম্পিউটাৰ কি ?\nদ্বিতীয় অধ্যায় : কম্পিউটাৰৰ ভাষা\nতৃতীয় অধ্যায়: অপাৰেটিং চিষ্টেমৰ কিছু কথা\nচতুর্থ অধ্যায়: দুজন সেনাপতিৰ কাহিনী\nকম্পিউটাৰ কি ?\nকম ভল্টেজ আৰু বেছি ভল্টেজ । এইয়াই কম্পিউটাৰ । কিন্তু কেনেকৈ ?\nধৰা হ’ল কম ভল্টেজ = ০\nবেছি ভল্টেজ = ১\nএতিয়া এডাল স্কেল ধৰা যাওক য’ত প্রতিটো মাপকাঠি ২ ৰ পূৰণ ।\nপ্রতিটো মাপকাঠিক এক বিট বোলা হয় । প্রতি বিটট বেছি ভোল্টেজ থাকিলে সেয়া ১ হ’ব আৰু কম ভোল্টেজ থাকিলে সেয়া ০ । যদি এক থাকে , তেন্তে সেই স্থানৰ মান ধৰা যাব ।\nএতিয়া আহক আমিও কম্পিউটাৰৰ দৰে যোগ বিয়োগ কৰোঁ ।\n০০০০ = ০\n০০০১ = ১\n০০১০ = ২\n০০১১ = ৩\n০১০০ = ৪\n০১০১ = ৫\n০১১০ = ৬\n০১১১ = ৭\n১০০০ = ৮\n১০০১ = ৯\nএনেদৰেই আমাৰ গণনা আগবাঢ়ি যাব ।\nগণনাৰ নিয়ম হ’ল\n০+০ = ০\n০+১ = ১\n১+১ = ০ ( ১ উকলিব )\nএতিয়া আহক দুটা সংখ্যা যোগ কৰোঁ\nধৰা হওক ৫+৮\n= ১১০১ (১৩)\n+ বা বিয়োগ চিনৰ বাবে এটা বিট বেছিকৈ ব্যৱহাৰ কৰিব পাৰি ।\nবেছি জানিব খুজিলে ইন্টাৰনেট আছেই, খুচৰি মেলি চালেই সকলো গম পাব ।\nএতিয়া কথা হ’ল এই ০-১ বোৰ কেনেদৰে ব্যৱহাৰ হয় ।\nএনেদৰে প্রতিতো চিহ্নৰ বাবে একোটিকৈ সংখ্যা চিহ্নিত কৰা হৈছে । সেয়া ASCII হিচাপে জনা যায়।\nগতিকে যদি মই কীবোর্ডত “A” টো টিপি দিওঁ, সেয়া হ’বগৈ ৬৫ ।\nকিন্তু কম্পিউটাৰৰ বাবে সেয়া ১০০০০০১\nএতিয়া এইখিনি হার্ডডিস্কত কেনেদৰে ৰখা যাব ?\nহার্ডডিস্কৰ বাবে সকলোবোৰ হ’ল আয়ন ।\nধৰা হ’ল ০ মানে ↓\nআৰু ১ মানে হ’ল ↑\nগতিকে আমাৰ হার্ডডিস্কত আয়নসমূহ এনে সজ্জাত ৰখা হ’ব\nথূলমূলকৈ এয়াই হ’ল আমাৰ কম্পিউটাৰ ।\nকম্পিউটাৰ হ’ল এনে এটা সঁজুলি যাক আমি বিশেষ ভাষা ব্যৱহাৰ কৰি কিছুমান কাম কৰিবৰ বাবে নির্দেশ দিব পাৰো । কিন্তু প্রশ্ন হ’ল কম্পিউটাৰ ভাষা কি ?\nকিছুমান বিশেষ শব্দ ব্যৱহাৰ কৰি দিয়া নির্দেশৰ সমষ্টিয়েই হ’ল কম্পিউটাৰৰ ভাষা, যাক আমি প্রগ্রেমিং লেংগুৱেজ বুলি কওঁ। ভিন্ন ধৰণৰ কামৰ বাবে ভিন্ন ভিন্ন ভাষা ব্যৱহাৰ কৰা হয়। যেনে আমি ব্যৱহাৰ কৰা ৱেবছাইটবোৰৰ বাবে HTML নামৰ এটা ভাষা ব্যৱহাৰ কৰা হয়। এইটো এটা পুর্ণাংগ প্রগ্রামিং ভাষাতকৈ SCRIPT LANGUAGE বুলিহে কয়। HTMLৰ সতে অন্যান্য ভাষাৰো সহায় লব পাৰি। সাধাৰণতে প্রগ্রামিংৰ বাবে COMPILER ডাউনলোড কৰি ল’ব পাৰি। C, C++ আদিৰ COMPILER বিনামূল্যে ইন্টাৰণেটত উপলব্ধ।\nআজি প্রথমে আমি নিজৰ এখন ৱেবপেজ বনাই চাওঁ। এনে এক বা তাতোধিক ৱেবপেজৰ সমষ্টিক যেতিয়া SERVERত স্থান দিম, সেয়াই হৈ পৰিব আমাৰ ৱেবছাইট। HTMLৰ বাবে কোনো অন্য COMPILER ব্যৱহাৰ কৰাৰ প্রয়োজন নাই। ব্রাউজাৰ সমূহে নিজেই আমাৰ এই নির্দেশবোৰ কম্পিউটাৰে বুজিব পৰা ভাষালৈ সলনি কৰি ল’ব পাৰে।\nআমাৰ প্রথম কম্পিউটাৰ প্রগ্রেম\n১) NOTEPADটো খুলি লওক ।\n২) তলত দিয়াৰ ধৰণে লিখক বা কপি-পেষ্ট কৰি দিয়ক\nমোৰ প্রথম ৱেবছাইট\n৩) FILE -> SAVE AS\n৪) “Save as type” টো “ALL FILES” কৰি দিয়ক\n৫) যদি আপুনি অসমীয়াত UNICODE ব্যৱহাৰ কৰি লিখিছে, তেন্তে “ENCODING” টো “UNICODE” কৰি দিয়ক।\n৬) FILEটোৰ নামটো HTM বা HTML দি শেষ কৰক .. যেনে “ABCD.HTM” বা “ABCD.HTML”\n৭) ফাইলটো SAVE কৰি দিয়ক। আমাৰ ৱেবছাইট তৈয়াৰ হৈ গ’ল।\nএতিয়া INTERNET EXPLORER বা এনে কোনো ৱেবব্রাউজাৰ ব্যৱহাৰ কৰি ফাইলটো খুলি চাওক।\nকেতিয়াবা আমাৰ কম্পিউটাৰ কেইটাই কাম নকৰা হৈ যায় … যাক আমি হেং মৰা বুলি কওঁ । কম্পিউটাৰৰ ভাষাত ইয়াক DEADLOCK বুলি কোৱা হয় । DEADLOCK কি ?\nকম্পিউটাৰ এটা চলিবলৈ হ’লে কিছুমান সামগ্রীৰ প্রয়োজন হয়। মুটামুটি ভাবে এইয়া ৰেম, প্রচেচৰ আদি বুলি ধৰিব পাৰে। কম্পিউটাৰ এটা হেং হ’বলৈ হ’লে চাৰিটা পৰিস্থিতি একেসময়তে উদ্ভৱ হ’ব লাগিব।সেয়া হ’ল\n১) পাৰস্পৰিক বিচ্ছিন্নতা — মানে কম্পিউটাৰৰ অন্ততঃ এটা সামগ্রী এক সময়ত মাত্র এটা প্রগ্রেমেহে ব্যৱহাৰ কৰিব পাৰিব ।\n২) সামগ্রীৰ বন্ধক — মানে এটা প্রগ্রেমে এটা কামৰ বাবে এটা সামগ্রী নিজৰ হাতত ৰাখি থৈছে, যিটো অন্য প্রগ্রেমে সেই সময়ত ব্যৱহাৰ কৰিব নোৱাৰে ।কিন্তু একে সময়তে প্রগ্রেমটোৱে কামটো সম্পূর্ণ কৰিবৰ বাবে অন্য এটা সামগ্রীৰ বাবে ৰৈ আছে, যিটো বেলেগ এটা প্রগ্রেমে ব্যৱহাৰ কৰি আছে ।\n৩) অবাধ স্বাধীনতা — মানে যেতিয়া এটা প্রগ্রেমে নিজৰ কামৰ বাবে এটা সামগ্রী ৰাখি থয়, তেতিয়া অন্য প্রগ্রেমে সেই সামগ্রীটো কাঢ়ি আনিব নোৱাৰে।\n৪) বৃত্তাকাৰ অপেক্ষা — এটা প্রগ্রেমে এটা সামগ্রী নিজৰ হাতত ৰাখি অন্য এটা প্রগ্রেমে ধৰি ৰখা সামগ্রীৰ বাবে ৰৈ থাকে, কিন্তু অন্য প্রগ্রেমটোৱে প্রথম প্রগ্রেমটোৰবাবে নিজে ধৰি ৰখা সামগ্রীটো এৰি দিয়া নাই, কাৰণ প্রথম প্রগ্রেমটোৱে নিজৰ সামগ্রীটো এৰি দিলেহে ই নিজৰ কাম শেষ কৰিব পাৰিব। এই চাৰিওটা যদি একে সময়তে উদ্ভৱ হয়, তেন্তে আমাৰ কম্পিউটাৰটোৱে কাম নকৰা হৈ যাব … অর্থাৎ হেং মাৰিব ।\nএই ঘটনাটো Dining philosophers problem নামৰ এক উদাহৰণেৰে বুজোৱা হয় ।\nLINUX আদি অপাৰেটিং চিষ্টেমত এই চাৰিটা অসুবিধা একে সময়তে উদ্ভৱ নহয়।\nবহু দিনৰ পূর্বে ‘ক’ আৰু ‘খ’ নামৰ দুখন দেশৰ মাজত ‘গ’ নামৰ এখন দেশ আছিল । সামৰিক শক্তিত ‘গ’ আছিল ‘ক’ আৰু ‘খ’ত কৈ শক্তিশালী। কিন্তু ‘ক’ আৰু ‘খ’ৰ সন্মিলিত শক্তিতকৈ ‘গ’ দুর্বল। ‘গ’ক অকলে আক্রমণ কৰিলে ‘ক’ বা ‘খ’ হাৰিব, কিন্তু একেলগে আক্রমণ কৰিলে ‘গ’ হাৰিব। গতিকে ‘ক’ আৰু ‘খ’ই মিলিজুলি ‘গ’ দখল কৰাৰ পৰিকল্পনা কৰিলে।\nকথা মতেই কাম। ‘ক’ই দূত এজনৰ হাতত ‘খ’ দেশলৈ এই খবৰ দি পঠিয়ালে যে অহা মাহৰ প্রথম তাৰিখে আমি ‘গ’ আক্রমণ কৰিম। কিন্তু অসুবিধা হ’ল দূতজনক মাজতে ‘গ’ই বন্দী কৰি ৰাখিব পাৰে। গতিকে দূতজনৰ এই খবৰ ‘খ’ দেশে পাবই বুলি ‘ক’ই ধৰিল’ব নোৱাৰে। যিহেতু ‘খ’ৰ পৰা সন্মতিসূচক খবৰ নোপোৱালৈকে ‘ক’ই ‘গ’ আক্রমণ কৰিব নোৱাৰে, ‘খ’ৰ পৰা ‘হ’ব’ বুলি খবৰ নোপোৱালৈকে ‘ক’ই অপেক্ষা কৰিব।\nগতিকে পৰিস্থিতি এনে হ’ব পাৰে।\n১) ‘ক’ৰ দূতজনক ‘গ’ই বন্দী কৰি ৰাখিলে। গতিকে ‘ক’ই কিবা খবৰ দিছিল বুলি ‘খ’ই গমেই নাপালে। গতিকে ‘ক’ই আক্রমণ কৰিব নোৱাৰে।\n২) ‘ক’ৰ দূতজনে ‘খ’ক খবৰটো দিলে। ‘খ’ই ‘হ’ব’ বুলি দূতজনক ক’লে। কিন্তু ঘূৰি আহোঁতে দূতজনক ‘গ’ই বন্দী কৰিলে। গতিকে ‘ক’ই গমেই নাপালে যে ‘খ’ই সন্মতি দিলে। সেয়ে ‘ক’ই আক্রমণ নকৰে। একেদৰে ‘খ’ই গম নাপালে যে দূতজনে ঘূৰি গৈ ‘ক’ দেশক খবৰ দিব পাৰিলে নে নাই। সেয়ে ‘খ’ইও আক্রমণ নকৰে।\n৩) ‘ক’ৰ দূতজনে ‘খ’ক খবৰটো দিলে। ‘খ’ই ‘হ’ব’ বুলি দূতজনক ক’লে। দূতজন ঘূৰি গৈ ‘ক’ দেশক ক’লেগৈ যে ‘খ’ই ‘হ’ব’ বুলি কৈছে। গতিকে ‘গ’ক ‘ক’ই আক্রমণ কৰিব। কিন্তু ‘খ’ই গম নাপালে যে দূতজন ঘূৰি গৈ ‘ক’ দেশ পালেগৈ নে নাই। সেয়ে ‘খ’ই ‘গ’ক আক্রমণ নকৰে। গতিকে যুদ্ধত ‘ক’ হাৰিব।\n৪) যিহেতু ‘খ’ই গম নাপালে যে দূতজন আহি পালেহি, ‘ক’ই আকৌ এজন দূত ‘খ’লৈ পঠালে যে পূর্বৰ দূতজন পালেহি। কিন্তু দ্বিতীয় দূতজন যে ‘খ’ গৈ পালেগৈ সেয়া ‘ক’ই গম নাপালে। সেয়ে ‘ক’ইও আক্রমণ নকৰে।\nগতিকে দেখা গ’ল যে ‘ক’ আৰু ‘খ’ মিলি কেতিয়াও ‘গ’ক আক্রমণ কৰিব নোৱাৰিব।\nকম্পিউটাৰ বিজ্ঞানত এই অসুবিধাটো এনেধৰণৰ :\nধৰি লওক আপুনি এটা তথ্য বিচাৰিছে যিটো মোৰ কম্পিউটাৰত আছে । সেই তথ্যখিনি কেনেদৰে আপোনাৰ কম্পিউটাৰত উপলব্ধ হ’ব?\nক) আপোনাৰ কম্পিউটাৰটোৱে সেই তথ্য বিচাৰি মোৰ কম্পিউটাৰটোক এটা অনুৰোধ পঠিয়াব।\nখ) মোৰ কম্পিউটাৰটোৱে তথ্যসমূহ টুকুৰা-টুকুৰ কৰি এডোখৰ এডোখৰকৈ পিঠিয়াব। সেই টুকুৰাসমূহ লগ লগাই আপোনাৰ কম্পিউটাৰটোৱে সমগ্র বিষয়টো পূর্নাংগ ৰূপত উপস্থাপন কৰিব।\nকিন্তু এইখিনিতে এটা অসুবিধা আহি পৰে ।নেটৱৰ্কত তথ্যসমূহ পঠিয়াওঁতে কেতিয়াবা হেৰাই যাব পাৰে। গতিকে এটুকুৰা তথ্য পোৱাৰ পাছত আপোনাৰ কম্পিউটাৰটোৱে “পালো” বুলি এটা বাতৰি মোৰ কম্পিউটাৰটোলৈ পঠিয়াব। গতিকে এটুকুৰা তথ্য আপোনালৈ পঠিয়াই মোৰ কম্পিউটাৰটোৱে সেই বাতৰিটোলৈ এক নির্দিষ্ট সময় অপেক্ষা কৰিব। যদি সেই সময়কণৰ ভিতৰত বাতৰিটো আহি নাপায়, তেন্তে পূর্বৰ সেই একেটুকুৰা তথ্য মোৰ কম্পিউটাৰটোৱে আকৌ পঠিয়াব আৰু পুনৰ “পালো” বাতৰিটোৰ বাবে অপেক্ষা কৰিব। কিন্তু সেই “পালে” বাতৰিটোও নেটৱৰ্কত হেৰাই যাব পাৰে।\nগতিকে, এক নির্দিষ্ট সময়ৰ ভিতৰত যদি এটুকুৰা তথ্য মোৰ কম্পিউটাৰটোৰ পৰা আপোনাৰটোলৈ গৈ নাপায়, আপোনাৰ কম্পিউটাৰটোৱে ধৰি ল’ব যে “পালো’ বাতৰিটো মোৰ কম্পিউটাৰটোৱে নাপালে, সেয়ে সি আকৌ “পালো” বুলি বাতৰি পঠিয়াব।\nলিখক: সুব্ৰত গগৈ।


police-raided-house-of-infamous-fraudstar-mridupawan-neog-in-kahilipara-guwahati-rittik-koushik-manju-b– News18 assam\nPolice Raid in Guwahati : প্ৰবঞ্চক মৃদুপৱন নেওগৰ গৃহত জব্দ হৈছে, পিস্তল, গুলী, বহু আপত্তিজনক নথি-পত্ৰ, ষ্টাম্প পেপাৰ, বৃহৎ পৰিমাণৰ সোণৰ অলংকাৰ, ভিজিটিং কাৰ্ড, ভাৰত চৰকাৰ লিখা থকা কেইবাখনো ফ্লেগ।\nLast Updated : September 25, 2021, 15:41 IST\nমহানগৰীৰ কুখ্যাত প্ৰবঞ্চক মৃদুপৱন নেওগৰ ঘৰত আৰক্ষীৰ অভিযান। কাহিলিপাৰাৰ ভগদত্তপুৰৰ ঘৰত আৰক্ষীৰ অভিযানত পোহৰলৈ ঠগ-প্ৰৱঞ্চনাৰ ভয়ংকৰ তথ্য। কিন্তু আৰক্ষী অহাৰ উমান পাই পলাই সাৰে প্ৰৱঞ্চক মৃদুপৱন নেওগ (Fraud Mridupawan Neog)। নিশা ২বজাৰ পৰা নগাঁও আৰক্ষী আৰু ভগদত্তপূৰ আৰক্ষীয়ে ফ্লেটৰ বাহিৰত অপেক্ষা কৰি থকাৰ মাজতে মৃদুপৱন নেওগে পলায়ন কৰে বুলি সন্দেহ কৰা হৈছে।\nউল্লেখ্য যে নিজৰ Toyota Fortuner গাড়ীখন বিক্ৰী কৰিম বুলি নেহা কাৰ বাজাৰ (Neha Car Bazar) নামৰ এটা প্ৰতিষ্ঠানটোৰ পৰা ৩০ লাখ টকা লৈ প্ৰতাৰণা কৰিছিল কুখ্যআত মৃদুপৱনে। ৩০ লক্ষাধিক টকা লৈছিল নগাঁৱৰক নেহা কাৰ বাজাৰৰ স্বত্বাধিকাৰী ইমৰাণৰ পৰা।\nনিজকে কেন্দ্ৰীয় চৰকাৰৰ (Govt of India) উচ্চ পদস্থ বিষয়া বুলি গুৱাহাটীকে ধৰি ৰাজ্যৰ বিভইন্ন ঠাইত ঠগ-প্ৰবঞ্চনা চলাই আহিছিল এই মৃদুপৱন নামৰ পলাতক প্ৰৱঞ্চকটোৱে। নিজৰ ঘৰ তথা প্ৰতিখন বিলাসী বাহনতেই Govt OF India বুলি লিখি ৰাখে প্ৰবঞ্চক মৃদুপৱনে। কাম ঠগবাজি হ'লেও নেতা-মন্ত্ৰী-বিধায়কৰ সৈতে উঠা-বহা কৰে এইজন প্ৰবঞ্চকে। কেন্দ্ৰীয় মন্ত্ৰী সৰ্বানন্দ সোণোৱালৰ পৰা মুখ্যমন্ত্ৰী হিমন্ত বিশ্ব শৰ্মালৈকে সকলোৰে সৈতে ফটো উঠে প্ৰবঞ্চক মৃদুপৱনে।\nপ্ৰবঞ্চক নেওগৰ গৃহত জব্দ হৈছে, পিস্তল, গুলী, বহু আপত্তিজনক নথি-পত্ৰ, ষ্টাম্প পেপাৰ, বৃহৎ পৰিমাণৰ সোণৰ অলংকাৰ, ভিজিটিং কাৰ্ড, ভাৰত চৰকাৰ লিখা থকা কেইবাখনো ফ্লেগ।\nঅভিযানকালত আৰক্ষীয়ে পলাতক মৃদুপৱন নেওগৰ গাড়ী চালক বিসান বড়ো আৰু ব্যক্তিগত দেহৰক্ষী ৰাজেশ দিক্ষীতক আটক কৰিছে। উল্লেখ্য যে মাহিলী ৩৫ হাজাৰ টকা দৰমহা দি ৰাজেশ দিক্ষীতক দেহৰক্ষী ৰাখিছিল প্ৰবঞ্চক মৃদুপৱনে।\nFirst published: September 25, 2021, 15:41 IST\nসঁচাকৈ ধৰণী ডেকাৰ পত্নীক বেয়া দৃষ্টিৰে চাইছিল নেকি হেমধৰ বৰুৱাই? হেমধৰ বৰুৱাৰ পুত্ৰই FIR দাখিল কৰাৰ পিছতে ঘটনাই লৈছে নতুন মূৰ! অভিযোগ প্ৰতি অভিযোগৰ মাজত গুৱাহাটীৰ হেমধৰ বৰুৱা হত্যাকাণ্ডৰ ৰহস্য!\nঅসমত থকা বাংলাদেশী মুছলমান মানুহে বেছিকৈ খাইছে বাবেই ৰাজ্যত মূল্যবৃদ্ধি হৈছেঃ শিলাদিত্য দেৱ


এতিয়া বনভোজৰ বতৰ! গুৱাহাটীৰ গাতে লাগি থকা এই বনভোজথলীখন পুনৰ সাজু হৈ উঠিছে নতুন ৰূপত – Pratham Khabar\nঘৰ/ভ্ৰমণ/এতিয়া বনভোজৰ বতৰ! গুৱাহাটীৰ গাতে লাগি থকা এই বনভোজথলীখন পুনৰ সাজু হৈ উঠিছে নতুন ৰূপত\nএতিয়া বনভোজৰ বতৰ! গুৱাহাটীৰ গাতে লাগি থকা এই বনভোজথলীখন পুনৰ সাজু হৈ উঠিছে নতুন ৰূপত\nক'ভিডৰ পিছত পুনৰ উদ্ধোধন বনভোজথলী\n0 362 1 মিনিট পঢ়া\nএতিয়া বনভোজৰ বতৰ। শীতকাল নমাৰ লগে লগে সকলোৱে সাজু হৈ পৰে বনভোজ খাবৰ বাবে। বিভিন্ন বনভোজথলীলৈ আগমন ঘটিছে বনভোজকাৰীৰ।\nদীপৰ বিলৰ পাৰত বনভোজথলী উদ্বোধন । ক’ভিডৰ পিছত পুনৰ উদ্ধোধন বনভোজথলী। বনভোজথলীত এইবাৰ ব্যৱস্থা কৰা হৈছে পানী, প্ৰস্ৰাৱগাৰৰ।\nক’ভিডৰ পিছত বনভোজলৈ মন মেলিছে বনভোজকাৰীসকলে। ৰাজ্যৰ আন বনভোজথলীৰ দৰে গুৱাহাটীৰ গাতে লগা দীপৰ বিললৈও বনভোজ খাবলৈ অহা লোকক আদৰিবলৈ সাজু হৈছে দীপৰ বিলৰ পৰিৱেশে।\nক’ভিডৰ বাবে বন্ধ হৈ থকা দীপৰ বিল পুনৰ উদ্ধোধন কৰা হৈছে। বনভোজ বাবে এতিয়া সাজু এই বনভোজথলীখন। প্ৰতি বছৰৰ দৰে এইবেলিও শীতকাল আৰম্ভ হোৱাৰ লগে লগে ৰাজ্যৰ আন বনভোজথলীৰ দৰে দীপৰ বিললৈও বনভোজ খাবলৈ অহা দলৰ সমাগম হ’ব বুলি আশা কৰা গৈছে।\nএই বনভোজথলী উদ্ধোধন কৰাৰ আগত বিশুদ্ধ খোৱাপানী, বাহন ৰখাৰ বাবে পাৰ্কিং ব্যৱস্থা, প্ৰস্ৰাৱগাৰ আদিৰ সা-সুবিধাৰ ব্যৱস্থা কৰা হৈছে। সমান্তৰালভাৱে চাফ চিকুণৰো ব্যৱস্থা কৰা হৈছে। গুৱাহাটীৰ গাতে লাগি থকা এই মনোৰম দীপৰ বিললৈ আপুনিও গৈ বনভোজৰ আনন্দ ল’ব পাৰে।\nAssam Deepor Bill News Time Assam Picnic Pratham Khabar Tourism Travel\nকাইলৈ বছৰটোৰ অন্তিমটো সূৰ্য গ্ৰহণৰ সাক্ষী হ'ব বিশ্ববাসী, কোনকেইটা ৰাশিৰ বাবে শুভ এই সূৰ্য গ্ৰহণ?


xukhdukh.com January 20, 2017 goodnews, ভাল খবৰ,\n১. প্ৰধানমন্ত্ৰী আৱাস যোজনা (গ্ৰামীণ)ৰ জৰিয়তে অহা ২০২২চনৰ ভিতৰত অসমত ১০লাখ ঘৰ নিৰ্মাণৰ লক্ষ্য স্থিৰ কৰি লোৱাৰ সুখবৰ প্ৰকাশ পাইছে। প্ৰতিটো ঘৰৰ নিৰ্মাণ ব্যয়ো ১.৩০লাখ টকালৈ বৃদ্ধি কৰা হৈছে।\n২. কালিৰে পৰা তিনিদিনীয়া কাৰ্যসূচীৰে ঐতিহ্যমণ্ডিত জোনবিল মেলা জাগীৰোডত তিনিদিনীয়াকৈ আৰম্ভ হৈছে। বিনিময় প্ৰথা, ৰাজহুৱা মাছ ধৰা আদি পাৰম্পৰিক অনুষ্ঠানৰ উপৰিও গোভা ৰজাৰ দৰবাৰো এইবাৰো অনুষ্ঠিত হব বুলিও জানিব পৰা গৈছে।\n৩. অসম পৰ্যটন নিগমে এইবৰ্ষতো ‘মায়ং পবিতৰা এনচাণ্টেড’ অনুষ্ঠান অহা ২৮-২৯ জানুৱাৰীত আয়োজন কৰিছে। কেম্পিং, চাইকেল চালনা, সংগ্ৰাহলয় প্ৰদৰ্শন, জীপ চাফাৰী, হাতী চাফাৰী. খাদ্য মেলা আদি এই আয়োজনৰ মুখ্য আকৰ্ষণ হব বুলিও জানিব পৰা গৈছে।\n৪. নগদবিহীন আৰু ডিজিটেল অৰ্থনীতিক তৰান্বিত কৰাৰ বাবে অসম চৰকাৰে গাঁৱে গাঁৱে ডিজি ধন মেলাৰ আয়োজন কৰিব। অহা ২২জানুৱাৰীত ৰাজ্যজুৰি সজাগতা বৃদ্ধি মূলক আৰু ডিজিটেল লেনদেনত ৰেহাইৰ সুবিধা সমূহৰ বিষয়ে ৰাইজক জনাবলৈকে এই আয়োজন কৰা বুলিও বাতৰি প্ৰকাশ পাইছে।\n৫. পোনপ্ৰথমবাৰৰ বাবে ডিব্ৰুগড়ত অনুষ্ঠিত হব চিত্ৰকলা ৰিয়েলিটি শ্বৰ। ৰং তুলিকা ফাইন আৰ্ট স্কুলৰ এই আয়োজনৰ মূল পৰ্ব অহা জুলাই মাহত অনুষ্ঠিত হব। ইয়াৰ বাবে ৰাজ্যজুৰি মাৰ্চ মাহৰ পৰাই ইয়াৰ বাবে প্ৰতিযোগী নিৰ্বাচনৰ প্ৰক্ৰিয়া চলিব বুলিও জানিব পৰা গৈছে।\n৬. টিয়কৰ মঘাই ওজা সমন্বয় ক্ষেত্ৰত পাঁচ দিনীয়াকৈ আৰম্ভ হৈছে সদৌ অসম ভিত্তিক ভাওনা সমাৰোহ। অসমৰ ভিন্ন প্ৰান্তৰ দহোটাকৈ ভাওনাদলে অংশ লোৱা সমাৰোহখন উদ্বোধন কৰে ডঃ পীতাম্বৰ দেৱ গোস্বামীয়ে।\n৭. অৰ্জুন বঁটা বিজয়ী খেলুৱৈ ভোগেশ্বৰ বৰুৱা অসুস্থ হৈ পৰাৰ পাছত এতিয়া স্বাস্থ্যৰ উন্নতি হোৱাত হাস্পতালৰ পৰা মুকলি কৰি দিয়া হৈছে। তেখেতে এতিয়া ৰাষ্ট্ৰীয় ভেটাৰ্ণ এথলেটিকচত অসমক প্ৰতিনিধিত্ব কৰাত কোনো অসুবিধা নহব বুলিও খবৰ প্ৰকাশ পাইছে।\n৮. নগাঁৱৰ কলংবাকৰিৰ সাহিত্যাচাৰ্য মহিম বৰা ক্ষেত্ৰত শুভাৰম্ভ হৈছে উত্তৰ-পূৱ শিশু গ্ৰন্থমেলা। অসম সাহিত্য সভাৰ শতবাৰ্ষিকীৰ উপলক্ষত এই গ্ৰন্থমেলাত এশগৰাকী শিশুৱে অসম সাহিত্য সভাৰ পতাকা উত্তোলন কৰাৰ কাৰ্যসূচীও ৰূপায়িত কৰা হৈছে।\n৯. যি গৰাকী মাণ্ডলিক বন বিষয়াই বনজ সম্পদৰ ওপৰত সৰ্বাধিক ৰাজহ সংগ্ৰহ কৰি দিব পাৰিব, তেওঁলৈ মুখ্যমন্ত্ৰীৰ বিশেষ বঁটা প্ৰদানৰ ব্যৱস্থা কৰা হব বুলিও মুখ্যমন্ত্ৰীয়ে সদৰী কৰিছে।\n১০. জনপ্ৰিয় কণ্ঠশিল্পী গায়ত্ৰী সন্দিকৈৰ ভিডিঅ’ এলবাম ‘শিৱসাগৰৰ ছোৱালী’ আৰু ‘জিলমিল’ৰ উন্মোচিত হয় শিৱসাগৰ প্ৰেছ ক্লাৱত। তেখেতে বৰ্তমান মুম্বাইত সুৰেশ ৱাডেকাৰৰ অধীনত সংগীতৰ প্ৰশিক্ষণ গ্ৰহণ কৰি আছে।


বিসম্বাদী ৰাজনীতিৰ ৰাজধানী গুৱাহাটী কিয়? - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nসংকটত মহাৰাষ্ট্ৰৰ চৰকাৰ। চুৰাটৰ পৰা আহি বুধবাৰৰ পুৱা ৪০ জন বিসম্বাদী বিধায়কে গুৱাহাটীৰ ৰেডিশ্বন ব্লুত বাহৰ পতাৰ পাছত মহাৰাষ্ট্ৰৰ ৰাজনীতিৰ অভিকেন্দ্ৰ গুৱাহাটী হৈ পৰিছে। বিসম্বাদী ৰাজনীতিৰ ৰাজধানী গুৱাহাটী হৈ পৰিল নেকি? ইয়াৰ পূৰ্বেও গুৱাহাটীৰ পৰা আন কেইবাখনো ৰাজ্যৰ ৰাজনীতিৰ উত্থান-পতন নিয়ন্ত্ৰণ হৈছিল।\nশিৱসেনাৰ বিদ্ৰোহী নেতা একনাথ সিন্ধেৰ নেতৃত্বত উদ্ধৱ থাকৰে চৰকাৰৰ বিৰুদ্ধে চলা চৰকাৰ হটাও এই অভিযানত হয়তো বিজেপিয়ে শেষ হাঁহি মাৰিব। কিন্তু ই আকৌ এবাৰ গণতন্ত্ৰৰ প্ৰতি চৰম আঘাত সানিলে। মহাৰাষ্ট্ৰৰ দৰে এখন ৰাজ্যৰ ৰাজনীতি শিৱসেনাৰ নেতৃত্বত এন চি পিৰ সহযোগত নিয়ন্ত্ৰিত হৈছিল।\nৰাজ্যখনত মুঠ বিধানসভাৰ আসন আছিল ২৮৮ খন।২০১৯ ৰ ২১ অক্টোবৰত অনুষ্ঠিত হোৱা নিৰ্বাচনত বিজেপিয়ে ১০৫ খন আসন লাভ কৰিছিল, শিৱসেনাই ৫৬ খন, এন চি পিয়ে ৫৪ খন কংগ্ৰেছে ৪৬ খন আৰু অন্যান্যই ১৩ খন আসন লাভ কৰিছিল।\nতাৰপাছত বহুজন বিকাশ আঘাৰী চৰকাৰ গঠন কৰিছিল উদ্ধৱ থাকৰেৰ নেতৃত্বত। মহাৰাষ্ট্ৰ দৰে এখন ৰাজ্যত বিজেপিৰ এই পতন দলটোৱে সহজভাৱে ল’ব পৰা নাছিল। বিশেষকৈ শিৱসেনাৰ সৈতে বিজেপিৰ সংঘাত সেই সময়ত স্পষ্টৰূপত থকা পৰিছিল। সেয়েহে চৰকাৰ গঠন কৰিও ক্ষমতাত থাকিব নোৱাৰা পোতক তুলিবলৈ বিজেপিয়ে সদায় চেষ্টা চলাই আহিছে।\nচৰকাৰ গঠন কৰিবলৈ বিজেপিক প্ৰয়োজন হোৱা বিধায়কৰ সংখ্যা তাকৰ নাছিল। এক প্ৰকাৰৰ উলম্ব বিভাজন কৰি শিৱসেনাৰ গৰিষ্ঠ সংখ্যক বিধায়কক নিজৰ পক্ষলৈ অনাত সফল হ’ল বিজেপি। দলত্যাগ আইনৰ আওতাত নপৰিবলৈ নুন্যতম ৩৭ জন বিধায়কে দল এৰিব লাগে যদিও শিৱসেনাৰ বিসম্বাদী মন্ত্ৰী তথা দলটোৰ প্ৰাক্তন মুখ্য সচেতক একনাথ সিন্ধেৰ দাবী তেওঁৰ সৈতে শিৱসেনাৰ ৪০ জন বিধায়কৰ সমৰ্থন আছে। ইয়াৰ উপৰিও নিৰ্দলীয়া ৭ জন বিধায়কে তেওঁক সমৰ্থন দিব বুলি দাবী কৰিছে।\nগুৱাহাটীলৈ অহা বিসম্বাদী বিধায়ক সকলৰ ভিতৰত ৩৩ জন শিৱসেনাৰ আৰু ৭ জন নিৰ্দলীয় বিধায়ক আছে। যিকোনো মুহুৰ্ততে শিৱসেনাৰ চৰকাৰ পতন হৈ শিৱসেনাৰ বিদ্ৰোহী বিধায়কৰ সমৰ্থনত বিজেপিয়ে মহাৰাষ্ট্ৰত চৰকাৰ গঠন কৰিব বুলিয়েই এতিয়া চৰ্চা চলিছে।\nশেহতীয়াকৈ ৰাজনীতিত প্ৰমূল্যবোধৰ অভাৱ ঘটিছে। ধন আৰু ক্ষমতা সৰ্বস্ব ৰাজনীতিয়ে গিলি পেলাইছে। পৰিস্থিতি নিয়ন্ত্ৰণ কৰিবলৈ আৰু চৰকাৰ বচাবলৈ চেষ্টা চলাই আছে মহাৰাষ্ট্ৰৰ মুখ্যমন্ত্ৰী উদ্ধৱ থাকৰে। চুৰাটলৈ মধ্যস্থতাকাৰী হিচাপে মিলন নাভেকাৰক প্ৰেৰণ কৰিছিল যদিও সফল নহ’ল। তেওঁলোকৰ দাবী বিদ্ৰোহী বিধায়ক সকলে এন চি পি কংগ্ৰেছ এৰি বিজেপিৰ সৈতে লগ লাগি চৰকাৰ গঠন কৰিব লাগিব।\nএতিয়া গুৱাহাটীৰ ৰেডিশ্বন ব্লুৰ তৎপৰতা লৈ সতৰ্ক দৃষ্টি ৰাখিছে মুম্বাই। ৰেডিশ্বন ব্লুতে মহাৰাষ্ট্ৰৰ চৰকাৰ গঠনৰ মন্ত্ৰনা চলিব । কিন্তু সুস্থ গণতন্ত্ৰৰ বাবে ই এক চৰম আঘাত। বিজেপি শাসিত এখন ৰাজ্য হিচাৰে অসমত এই পট পৰিৱৰ্তনৰ ঘাটি পতা হৈছে।\nসঘন যোগাযোগ ৰাখিছে বিজেপিৰ কেন্দ্ৰীয় নেতৃত্বই। সুশান্ত বৰগোহাঁই আৰু পল্লৱ লোচন দাসে এই বিদ্ৰোহী বিধায়কসকলৰ সংগ দিছে। বিদ্ৰোহী শিৱসেনা বিধায়ক সকলৰ দাবী শিৱসেনাৰ বৰ্তমানৰ নেতৃত্বই হিন্দুত্ব এজেণ্ডাক বিসৰ্জন দিছে। এতিয়া সিন্ধে হৈছে উদ্ধৱ থাকৰে চৰকাৰৰ বাবে মুৰৰ কামোৰণি।\nবিসম্বাদৰ এনে অসুস্থ অপ সংস্কৃতিৰ সৈতে নাম সাঙুৰ খালে গুৱাহাটীৰ। মহাৰাষ্ট্ৰৰ নগৰ উন্নয়ন বিভাগৰ দায়িত্বত থকা সিন্ধেৰ সৈতে আছিল দেৱেন্দ্ৰ ফাৰ্নাবিজৰ সু সম্পৰ্ক। খবৰ এনেদৰেও পোৱা গৈছে যে আৰু কেইবাজনো বিধায়ক আহি গুৱাহাটীত উপস্থিত হোৱাৰ পাছতেই গোপন বৈঠকত চূড়ান্ত সিদ্ধান্ত লোৱা হ’ব।\nবিসম্বাদী ৰাজনীতিত অসমত কংগ্ৰেছ থকা সৰকা হৈছিল। সেই বিসম্বাদী ৰাজনীতিৰ নেতৃত্ব দিছিল হিমন্ত বিশ্ব শৰ্মাই। তেওঁ বৰ্তমান অসমৰ মুখ্যমন্ত্ৰী । আৰু এতিয়া যেন তেওঁৰ পৃষ্ঠপোষকতাতেই পুনৰ আৰম্ভ হৈছে মহাৰাষ্ট্ৰৰ দৰে ৰাজ্য়ৰ চৰকাৰ ভঙা-পতা খেল।\nবিদ্ৰোহী মন্ত্ৰী একনাথ সিন্ধে পৰৱৰ্তী মুখ্যমন্ত্ৰ হ’ব পাৰে নেকি? কি চৰ্তত এই চৰকাৰ গঠন হ’ব তাৰো দিশত আলোচনা চলিব গুৱাহাটীত। শিৱসেনাৰ নেতৃত্বৰ দাবী ধন আৰু ক্ষমতাৰ প্ৰলোভন দি বিজেপিয়ে এই ষড়যন্ত্ৰ ৰচিছে। কেইটামান মুহুৰ্তৰ বাবে হ’লেও মহাৰাষ্ট্ৰৰ ৰাজনীতি অভিকেন্দ্ৰ গুৱাহাটী হৈ পৰাৰ পাছত ৰাষ্ট্ৰীয় সংবাদ মাধ্য়ম বোৰৰ বাবেও গুৱাহাটী হঠাৎ গুৰুত্বপূৰ্ণ হৈ পৰিছে।\nৰাইজে নিৰ্বাচন কৰি দিয়া এখন চৰকাৰৰ স্থিৰতা এতিয়া এনে ভঙা-পতা খেলবোৰে নাইকীয়া কৰিছে। সাধাৰণ জনতাই গণতন্ত্ৰৰ এই পৰ্যায় অনুভৱ কৰি স্খলিত ৰাজনীতিক চেতনাবোধৰ বিপৰীতে থিয় দিয়াটো অত্যন্ত প্ৰয়োজন হৈ পৰিছে। অসমৰ বিজেপি নেতা মন্ত্ৰী গৈ ৰেডিশ্বন ব্লুত উপস্থিত হৈছেগৈ।\nহোটেল পলিটিক্সত হঠাৎ গুৰুত্বপূৰ্ণ স্থান ৰূপে গুৱাহাটী আৰু ইয়াৰ কিছু সংখ্যক নেতাৰ নাম চৰ্চা হৈছে। এতিয়া অপেক্ষা সেই কথাবোৰ পোহৰলৈ অহাৰ। ইয়াৰ মাষ্টাৰ মাইণ্ড কোন আৰু এনে কামত অভ্যস্ত সকলৰ ভূমিকা কি ইয়াত?\nআৰু পঢ়ক: ” আমি হিন্দুত্ববাদক অনুসৰণ কৰিম” গুৱাহাটীত মহাৰাষ্ট্ৰৰ প্ৰায় ৪০ মন্ত্ৰী-বিধায়ক\nassambjpguwahatihimanta biswa sarmamaharashtra\nনাৱৰ পৰা বাঢ়নী পানীত পৰি নিখোজ যুৱক…


xukhdukh.com December 13, 2016 goodnews, ভাল খবৰ,\n১. গুৱাহাটী বিশ্ববিদ্যালয়ৰ গণসংযোগ আৰু সাংবাদিকতা বিভাগৰ সহযোগত ৰাষ্ট্ৰ সংঘৰ সংস্থা ইউনিচেফে কালি প্ৰতিষ্ঠা দিৱসৰ সংগতি ৰাখি প্ৰদান কৰে মেডিয়া ফেলশ্বিপ এৱাৰ্ডছ ২০১৬। শিশু আৰু কিশোৰ সম্পৰ্কীয় নৈতিকতা সাংবাদিকতাৰ শ্ৰেষ্ঠ সংবাদ গোষ্ঠীৰ বঁটা লাভ কৰে দৈনিক জনমভূমিয়ে। ছপা আৰু বৈদ্যুতিন মাধ্যমৰ মুঠ ১৫গৰাকী সাংবাদিকলৈ আগবঢ়োৱা হয় মিডিয়া ফেল’শ্বিপ বঁটা।\n২. বিমুদ্ৰাৰকৰণৰ পাছত এতিয়া ক’লা ধন মজুতকাৰী সকলক নতুন নোট ব্যাপক ৰূপে যোগান ধৰা কাৰ্যবোৰো পোহৰলৈ আহিছে। দেশৰ বিভিন্ন ঠাইত জোৰদাৰ অপাৰেচনত কোটি কোটি টকা ধৰা পৰাৰ সুখবৰ। প্ৰধানমন্ত্ৰীৰ নিৰ্দেশত বিভিন্ন বেংকৰ ৫০০শাখাত ষ্টিং অপাৰেচন চলাৰো বাতৰি প্ৰকাশ পাইছে।\n৩. অসম বিধান সভাৰ বাজেট অধিৱেশন অহা ৩০জানুৱাৰীৰ পৰা অনুষ্ঠিত হব। ডিচেম্বৰত অনুষ্ঠিত হব লগা চমু অধিবেশনৰ সলনি পোনে পোনে বাজেট অধিৱেশনৰে দিন-বাৰ ঘোষণা কৰিলে ৰাজ্যপালে।\n৪. মাজুলীক উন্নত জিলা ৰূপে গঢ়ি তুলিবলৈ সময় নিৰ্ধাৰিত কৰ্মসূচী যুগুত কৰিবলৈ বিভাগ সমূহক নিৰ্দেশ দিছে স্থানীয় বিধায়ক তথা মুখ্যমন্ত্ৰীয়ে। চাৰ্টিফিকেট অৱ একাউণ্টিং টেকনিচিয়ান (কেট)ৰ মডেল জিলা মাজুলীক কৰা হব বুলিও আইচিএআইৰ সমন্বয়ক শংকৰ মজুমদাৰে কানৈ কলেজত এক শৈক্ষিক পৰামৰ্শদান অনুষ্ঠানত ঘোষণা কৰে।\n৫. আজি যোৰহাট গ্ৰন্থমেলাত ‘গ্ৰন্থ আৰু স্বাস্থ্য’ আলোচনা চক্ৰত অংশ লৈছে স্বাস্থ্য সঞ্চালক ডঃ পদ্মপাণিয়ে। আবৃত্তিৰ আবেলিত অংশ লব ডঃ অমৰজ্যোতি চৌধুৰীয়ে। সন্ধিয়াকৈ মুহিবুদ্দিন আহমেদ সোঁৱৰণী সাংস্কৃতিক সন্ধিয়াও আয়োজন কৰা হৈছে।\n৬. প্ৰৱাসী অসমীয়া ডাঃ কৰুণা সাগৰ দাস আৰু অৰুন্ধতী দাসৰ নেতত্বত মহাপুৰুষ শংকৰদেৱ বিশ্ববিদ্যালয়ৰ পৰিদৰ্শন কৰিলেহি ব্ৰিটিছ নাগৰিকৰ এটি দলে। দলটোত মাঞ্চেষ্টাৰ বিশ্ববিদ্যালয়ৰ দুৰ্ঘটনা আৰু জৰুৰীকালীন সেৱা বিভাগৰ চিকিতসক ডঃ জেমছ টেইলৰ, বিশ্ববিদ্যালয়খনতে কৰ্মৰত এমিলি টেইলৰ আৰু ৱাশ্বিংটন বিশ্ববিদ্যালয়ৰ দুৰ্ঘটনা আৰু জৰুৰীকালীন সেৱা বিভাগৰ চিকিতসক প্ৰণামী দাসো আছিল। তেওঁলোকে বিশ্ববিদ্যালয়খনৰ নৱ-নিৰ্মিত আন্তঃগাঁথনি আৰু অগ্ৰগতিলৈ চাই সন্তোষ প্ৰকাশ কৰে।\n৭. বৰপেটাৰ অনন্তৰাম দাস সাহিত্ ন্যাসৰ উদ্যোগত সাংস্কৃতিক মহাসভাই অনন্তৰাম দাস আৰু লোকসংগীত শিৰোমণি গোকুল পাঠকৰ গীতৰ আধাৰত ১৫-১৭ ডিচেম্বৰত জয়কৃষ্ণ সংগীত মহাবিদ্যালয়ত এখনি গীতৰ কৰ্মশালাৰ আয়োজন কৰিছে।\n৮. হাজো সমষ্টিৰ পাঁচখন শংকৰদেৱ শিশু নিকেতনলৈ ৰাজ্য চৰকাৰে অনুদান আগহঢ়াইছে। মুঠ দহলাখ টকাৰ অনুদান বিতৰণ কৰে বিধায়িকা সুমন হৰিপ্ৰিয়াই। দুলীয়াজানক জটিল ৰোগ বৃক্ক, কেঞ্চাৰ আদিত আক্ৰান্ত নাগৰিক সকলক মুখ্যমন্ত্ৰীৰ সাহাৰ্য পুঁজিৰ পৰা বিশেষ সাহাৰ্য বিতৰণ কৰা হয়। এই চেক সমূহ বিতৰণ কৰে বিধায়ক তেৰছ গোৱালাই।\n৯. সদৌ অসম গ্ৰাম্য পুথিভঁৰাল সন্থাই ৰাষ্ট্ৰীয় গ্ৰন্থ ন্যাসৰ সহযোগত নগাঁও চহৰৰ শ্বহীদ ভৱন আৰু পাব্লিক লাইব্ৰীৰৰ প্ৰাংগণত ২০-২৪ডিচেম্বৰলৈ কলংপৰীয়া গ্ৰন্থমেলাৰ আয়োজন কৰিছে। লগতে অনুষ্ঠিত হব বিভিন্ন প্ৰতিযোগিতাও।\n১০. ঢকুৱাখনা নগৰৰ মাজমজিয়াত দীৰ্ঘদিনীয়া অভাৱ পূৰণৰ বাবে এটি অত্যাধুনিক প্ৰেক্ষাগৃহ স্থাপন কৰিবলৈ মন্ত্ৰী তথা স্থানীয় বিধায়ক নৱ কুমাৰ দলেই কালি আধাৰশিলা স্থাপন কৰে। ২.৭৫কোটি টকাৰে নিৰ্মাণ হব লগা প্ৰেক্ষাগৃহটোৰ নাম পাপৰি কবি গনেশ গগৈ প্ৰেক্ষাগৃহ ৰখা হব বুলিও জানিব পৰা গৈছে। ঢকুৱাখনা মহকুমা হাস্পতালখনকো ২০০ বিচাযুক্ত অসামৰিক চিকিতসালয়লৈ উন্নীকৰণৰ বাবে পদক্ষেপ লোৱাৰো সুখবৰ।\nBy xukhdukh.com on December 13, 2016\nBest Skin Whitening Cream for Dark Skin that Actually Works March 27, 2018 at 8:17 PM\nThe article was really very good.Also check our product.


(ব্ৰিটিছ শাসিত ভাৰতৰ পৰা পুনঃনিৰ্দেশিত)\nLegislature সাৰ্বভৌম বিধানীয় কাউন্সিল ? (Imperial Legislative Council)\nব্ৰিটিছ ৰাজ (/rɑːdʒ/; rāj, সংস্কৃত আৰু হিন্দুস্তানী ভাষাত "শাসন") বুলিলে ১৮৫৮ চনৰ পৰা ১৯৪৭ চনলৈ ভাৰতীয় উপমহাদেশত ব্ৰিটিছৰ ঔপনিবেশিক শাসনক বুজায়। ব্ৰিটিছৰ নিয়ন্ত্ৰণত থকা অঞ্চলটোক প্ৰচলিত ভাষাত ইণ্ডিয়া বা ভাৰত বোলা হৈছিল। ব্ৰিটিছ ইণ্ডিয়া বুলি কোৱা প্ৰত্যক্ষভাৱে যুক্তৰাজ্যৰ শাসনত থকা অঞ্চল আৰু স্থানীয় শাসকে শাসন কৰা ব্ৰিটিছৰ কৰতলীয়া ৰাজ্যবোৰ ইয়াৰ অন্তৰ্গত আছিল। গোটেই অঞ্চলটোক আনুষ্ঠানিকভাৱে ভাৰতীয় সাম্ৰাজ্য বুলি অভিহিত কৰা হৈছিল।. ভাৰত নামেৰে ই লীগ অৱ নেচন্‌ছ আৰু United Nationsৰ প্ৰতিষ্ঠাপক সদস্য আছিল। এই নামেৰেই ই ১৯০০, ১৯২০, ১৯২৮, ১৯৩২ আৰু ১৯৩৬ চনৰ গ্ৰীষ্মকালীন অলিম্পিক অংশগ্ৰহণ কৰিছিল।\n↑  Archived 24 November 2015 at the Wayback Machine. Encyclopædia Britannica. 2008.\n"https://as.wikipedia.org/w/index.php?title=ব্ৰিটিছ_ৰাজ&oldid=216917"ৰ পৰা সংকলিত\nএই পৃষ্ঠাখন ১৯ মাৰ্চ, ২০২০ তাৰিখে ১৯:৪৬ বজাত অন্তিম সংশোধন কৰা হৈছিল।